ഏതെടുത്താലും പത്തു രൂപ ഇത് സ്റ്റുഡിയോയാണേ..! | 10 Rupees| studio| Shop in kochi\nകളമശ്ശേരി മുട്ടാർ ജങ്ഷനിലെ സ്റ്റുഡിയോ പലചരക്കു കടയാക്കിയപ്പോൾ\nകൊച്ചി : ഈ ഫോട്ടോ സ്റ്റുഡിയോയിൽ ഏതെടുത്താലും പത്തു രൂപയാണ്. ഫോട്ടോ എടുക്കണേൽ കുറച്ചുകൂടെ പൈസ കൂടുമെന്നു മാത്രം. കോവിഡ് പ്രതിസന്ധിയിൽ സ്റ്റുഡിയോയിലേക്ക് ആളു കയറാതെയായതോടെയാണ് ജീവിക്കാനായി ഫോട്ടോഗ്രാഫർ വേറിട്ട രീതി അവതരിപ്പിച്ചത്. ഇന്നിപ്പോൾ കളമശ്ശേരി മുട്ടാറിലെ കാമിയോ ഡിജിറ്റൽ സ്റ്റുഡിയോ ഒരു പലചരക്ക് കട കൂടിയാണ്. ഉപ്പുതൊട്ട് കർപ്പൂരം വരെ ഇവിടെ പത്തിന്റെ പാക്കറ്റിലാക്കിയാണ് വില്പന. വെളിച്ചെണ്ണയും പാമോയിലും അടക്കം പത്തു രൂപയുടെ പാക്കറ്റിലുണ്ട്. അങ്ങനെ 150-ഓളം സാധനങ്ങൾ.\nഅതായത് 100 രൂപയുമായി വന്നാൽ അത്യാവശ്യ സാധനങ്ങൾ വാങ്ങി സന്തോഷത്തോടെ മടങ്ങാം. കോവിഡിനെത്തുടർന്ന് എല്ലാവരും കടുത്ത സാമ്പത്തിക ബുദ്ധിമുട്ടിലാണ്. അവർക്കുകൂടി വേണ്ടിയാണ് ഈ സംരംഭമെന്നും ജലീൽ പറഞ്ഞു. അവശ്യം വേണ്ട സാധനങ്ങൾ മാത്രം വാങ്ങി കോവിഡ്‌കാലത്ത് കുടുംബ ബജറ്റ് നിയന്ത്രിക്കാനും കഴിയും.\n18 വയസ്സുമുതൽ ഫ്രീലാൻസ് ഫോട്ടോഗ്രാഫറായ ജലീൽ മൂന്നുവർഷം മുമ്പാണ് മുട്ടാറിൽ സ്റ്റുഡിയോ തുടങ്ങിയത്.\nനല്ല നിലയിൽ പോയിരുന്ന സ്റ്റുഡിയോ കോവിഡ് വന്നതോടെ കൂപ്പുകുത്തി. വാടക പോലും കൊടുക്കാനാകാതെ ജലീൽ ബുദ്ധിമുട്ടി.\nസഹോദരീ ഭർത്താവ് അനസാണ് 10 രൂപയ്ക്ക് സാധനങ്ങൾ വിൽക്കാനുള്ള ആശയം മുന്നോട്ടുവെച്ചത്. ഫോട്ടോഗ്രാഫി കൈവിടാനാകില്ലെന്ന് ജലീൽ പറഞ്ഞതോടെ സ്റ്റുഡിയോ മാറ്റേണ്ടെന്നും തീരുമാനിച്ചു.\nരണ്ടാം തീയതിയാണ് വേറിട്ട സ്റ്റുഡിയോ പ്രവർത്തനം തുടങ്ങിയത്. വിവരം കേട്ടറിഞ്ഞ ആളുകൾ കൗതുകത്തോടെ എത്താൻ തുടങ്ങി. ദിവസം 3000 രൂപ വരെ കച്ചവടം. വരുന്നവരിൽ ചിലർ ഫോട്ടോ കൂടി എടുക്കാൻ തുടങ്ങിയതോടെ ജലീൽ ഡബിൾ ഹാപ്പി. ദിവസം കുറഞ്ഞത് അഞ്ചു പേരെങ്കിലും ഫോട്ടോയെടുക്കും.\n10 രൂപയ്ക്ക് പാസ്പോർട്ട് സൈസ് ഫോട്ടോ കൂടി എടുത്തുതരുമോ എന്ന ചോദ്യമാണ് ജലീലിപ്പോൾ കൂടുതൽ നേരിടുന്നത്. ഇതിനും ജലീലിന് മറുപടിയുണ്ട്. ''10 രൂപയ്ക്ക് ഫോട്ടോയെടുക്കാല്ലോ. പക്ഷേ പ്രിന്റ് തരില്ല. കംപ്യൂട്ടറിൽ കാണിക്കാനേ കഴിയൂ...'' 120 രൂപയാണ് നാല് പാസ്പോർട്ട് സൈസ് ഫോട്ടോയ്ക്കുള്ള ചാർജ്. വട്ടേക്കുന്നം സ്വദേശിയാണ് ജലീൽ. സഹോദരിയുടെ കുടുംബമാണ് പാക്കിങ് അടക്കമുള്ള ജോലികൾ ജലീലിന് ചെയ്തു നൽകുന്നത്.\nContent Highlight: 10 Rupees studio Shop in kochi


'നിങ്ങൾടെ മാര്യേജ് ലവ് മാര്യേജായിരുന്നോ, മേരിസാറേ?' ഷെരീഫയുടെ ശബ്ദത്തിൽ ആകാംക്ഷ നിറഞ്ഞിരുന്നു. നാസർ എന്നൊരു ചെറുപ്പക്കാരനുമായി ഷെരീഫ കുറച്ചു കാലമായി പ്രണയത്തിലാണെന്ന കാര്യം അത്ര രഹസ്യമല്ല. ഷെരീഫ ബാങ്ക...\nറിയാദ്: പ്രവാസികൾക്ക് ആശ്വസിക്കാം. നിതാഖാത് മൂന്നാം ഘട്ടം നടപ്പാക്കുന്നത് നീട്ടി വച്ചുകൊണ്ട് തൊഴിൽ മന്ത്രി ആദിൽ ഫക്കീഹ് പ്രസ്താവനയിറക്കി. ഈ മാസം 20ന് ആരംഭിക്കാനിരുന്ന നിതാഖാത് മൂന്നാം ഘട്ടമാണ് മാറ്റിവ...\nസ്വിറ്റ്‌സർലണ്ടിൽ കുഞ്ഞുങ്ങളെ ദത്തെടുക്കുന്നതിൽ വൻ ഇടിവ്; യൂറോപ്പിലാകമാനം ദത്തെടുക്കൽ കുറവെന്ന് റിപ്പോർട്ട്\nജനീവ: സ്വിറ്റ്‌സർലണ്ടിൽ കുഞ്ഞുങ്ങളെ ദത്തെടുക്കുന്ന പ്രവണത കുറഞ്ഞുവരികയാണെന്ന് റിപ്പോർട്ട്. കഴിഞ്ഞ രണ്ടു പതിറ്റാണ്ടായി ഇവിടെ ദത്തെടുക്കലിൽ വൻ ഇടിവാണ് സംഭവിച്ചിട്ടുള്ളതെന്ന് കണക്കുകൾ വ്യക്തമാക്കുന്നു. ...\nജനപ്രിയഫെമിനിസത്തിന്റെ മലയാളരാജകുമാരിയാണ് ശാരദക്കുട്ടി. നട്ടെല്ലും തലച്ചോറുമുള്ള സ്ത്രീകൾക്ക് ശരീരവും ആത്മാവും രണ്ടല്ല എന്നു തെളിയിച്ചുകൊണ്ട് കഴിഞ്ഞ ഒരു പതിറ്റാണ്ടുകാലം രഞ്ജിനി ഹരിദാസ് ടെലിവിഷനിൽ ചെയ്...\nപിണറായിക്ക് വേണ്ടെങ്കിൽ വിഎസിന് വേണം; ആർ എസ് പി ആരോടും വിലപേശുന്നില്ലെന്ന് പ്രതിപക്ഷ നേതാവ്; ഇടതിലേക്ക് സ്വാഗതവും; ആക്ഷേപമെല്ലാം പിണറായിയുടെ ഭാവനയെന്ന് അസീസും\nതിരുവനന്തപുരം: യു.ഡി.എഫ് ഘടകക്ഷിയായ ആർ.എസ്‌പി നടത്തുന്നത് വിലപേശൽ തന്ത്രമാണെന്ന സിപിഐ(എം) പോളിറ്റ്ബ്യൂറോ അംഗം പിണറായി വിജയന്റെ പ്രസ്താവനക്ക് മറുപടിയുമായി പ്രതിപക്ഷ നേതാവ് വി എസ് അച്യുതാനന്ദൻ രംഗത്ത്. ...\nജോർജ് അതാരാ? ചെന്നിത്തലയും നിലപാട് മാറ്റുന്നു; മുൻ ചീഫ് വിപ്പ് ഇപ്പോൾ യുഡിഎഫിൽ ഇല്ല; നടപടിയെടുക്കേണ്ടത് പാർട്ടിയെന്നും ആഭ്യന്തരമന്ത്രി\nകോട്ടയം: പി.സി.ജോർജിനെ തള്ളപ്പറഞ്ഞ് ആഭ്യന്തര മന്ത്രി രമേശ് ചെന്നിത്തല. ജോർജിനെ യുഡിഎഫിൽ ഉറപ്പിച്ചു നിർത്താൻ പടിച്ച പണി നോക്കിയ ചെന്നിത്തലയാണ് മാറ്റിപ്പറയുന്നത്. തനിക്കെതിരെ യുഡിഎഫിൽ ഗൂഡോലോചന നടന്നെന്ന...\nസോളാർ തട്ടിപ്പുകാരി സരിത എസ് നായരുടെ രഹസ്യമൊഴി രേഖപ്പെടുത്താതിരുന്ന മജിസ്‌ട്രേറ്റിനെതിരെ കുറ്റപത്രം; 15 ദിവസത്തിനകം മറുപടി നൽകണമെന്ന് ഹൈക്കോടതി\nകൊച്ചി: സോളാർ തട്ടിപ്പുകാരി സരിത എസ് നായരുടെ മൊഴി രേഖപ്പെടുത്താതിരുന്ന മജിസ്‌ട്രേറ്റിനെതിരെ കുറ്റപത്രം. എറണാകുളം അഡീഷണൽ ചീഫ് ജുഡീഷ്യൽ മജിസ്‌ട്രേറ്റ് എൻ.വി. രാജുവിനെതിരെയാണ് ഹൈക്കോടതി അഡ്‌മിനിസ്‌ട്രേറ്...\nആലപ്പുഴ : രക്തസാക്ഷികളാണ് സിപിഎമ്മിന്റെ ശക്തി. രക്തസാക്ഷികളുടെ ആത്മാഭിമാനം മുദ്രാവക്യമാക്കി നീങ്ങുന്ന പ്രസ്ഥാനം. അവരുടെ ഓർമ്മകളാണ് മുന്നോട്ടുള്ള ്ര്രപയാണത്തിൽ കമ്മ്യൂണിസ്റ്റുകളുടെ കരുത്ത്. എന്നാൽ ആലപ്...\nമാണിയെ കടന്നാക്രമിച്ച് സെക്യുലർ വീണ്ടുമെത്തി; കുറൂമാറ്റത്തിൽ നിന്ന് രക്ഷപ്പെട്ടാൻ പാർട്ടിയെ നയിക്കാൻ ജോർജ് എത്തും; യുഡിഎഫിന്റെ വിപ്പുകൾ മുൻ ചീഫ് വിപ്പ് അനുസരിക്കുമെന്നും ടിഎസ് ജോൺ\nകോട്ടയം: കേരള കോൺഗ്രസ് സെക്യുലർ പുനരുജ്ജീവിപ്പിച്ചു. ടി എസ് ജോൺ ആണ് ചെയർമാൻ. കേരള കോൺഗ്രസ് സെക്യുലർ യുഡിഎഫിലായിരിക്കും. സംസ്ഥാന കമ്മിറ്റി ഓഫീസ് കോട്ടയത്തായിരിക്കുമെന്നും ടി എസ് ജോൺ പറഞ്ഞു. പി സി ജോർജ്...\nഏഷ്യൻ ഗെയിംസിൽ വെള്ളിമെഡൽ നേടി; ഒളിമ്പിക്‌സിൽ മെഡൽ നേടാൻ ഒരുക്കത്തിൽ; എന്നിട്ടും കുശ്ബീർ താമസിക്കുന്നത് കാലിത്തൊഴുത്തിൽ; മോദി അറിയുന്നുണ്ടോ ഇതൊക്കെ\nരാജ്യത്തിന് നേട്ടങ്ങൾ സമ്മാനിക്കുമ്പോൾ വാഗ്ദാനങ്ങളുടെ പെരുമഴയായിരിക്കും ഓരോ കായികതാരങ്ങൾക്കും ലഭിക്കുക. വാഗ്ദാനങ്ങൾക്ക് അപ്പുറം ഈ വാക്കുകൾ പ്രാവർത്തികമാകുന്നുണ്ടോ എന്നാരും അന്വേഷിക്കാറില്ല. ഏഷ്യൻ ഗെയി...\nപിസി ജോർജ്ജിനെ ആദ്യം സസ്‌പെന്റ് ചെയ്യും; ഏറെ വൈകാതെ വൈസ് ചെയർമാൻ സ്ഥാനത്ത് നിന്ന് മാറ്റും; ജോർജ് വിഭാഗത്തിലെ എല്ലാ നേതാക്കളേയും കേരളാ കോൺഗ്രസിൽ നിന്ന് പുറത്താക്കും\nകോട്ടയം: പിസി ജോർജിനെ കേരളാ കോൺഗ്രസ് പാർട്ടിയിൽ നിന്നും സസ്‌പെന്റ് ചെയ്യാൻ ചെയർമാൻ കെഎം മാണി തീരുമാനിച്ചു. കൂറുമാറ്റ നിരോധന നിയമത്തിന് കീഴിൽ ജോർജിനെ നിർത്താനാണ് സസ്‌പെൻഷൻ. അതിന് ശേഷം വൈസ് ചെയർമാൻ സ്ഥാ...\nസിങ്ടലിന്റെ തലപ്പത്ത് ഇന്ത്യൻ വംശജൻ; സാംബ നടരാജനിത് അപൂർവ ബഹുമതി\nസിംഗപ്പൂർ: സിംഗപ്പൂരിലെ ടെലികോം ഭീമനായ സിങ്‌ടെലിന്റെ തലപ്പത്ത് ഇന്ത്യൻ വംശജനായ സാംബ നടരാജനെ നിയമിച്ചു. സിംഗപ്പൂർ ആസ്ഥാനമായി പ്രവർത്തിക്കുന്ന സിങ്‌ടെലിന്റെ ഡിജിറ്റൽ ഡിവിഷന്റെ സിഇഒ ആയാണ് നാല്പത്തിയൊമ്പത...\nകോട്ടയം: കൈയടി കിട്ടാൻ സോഷ്യൽ മീഡിയയിൽ ആർക്കും എന്തു തോന്ന്യാസവും എഴുതിപ്പിടിപ്പിക്കാം. എന്നുവച്ചു സത്യം സത്യമല്ലാതായിത്തീരില്ലല്ലോ...പറയുന്നതു വിവാദമായ കിടങ്ങൂർ പഞ്ചായത്ത് വെയ്റ്റിങ് ഷെഡ് നിർമ്മാണത്ത...\nയുവ ജനസംഘടനകളെ കൂട്ടി യോജിപ്പിച്ച് കൊണ്ട് ജൈവ കൃഷി കേരളത്തിൽ വ്യാപിപ്പിക്കും: ഭക്ഷ്യ സുരക്ഷക്ക് പ്രാധാന്യം നല്കും: കൃഷി മന്ത്രി കെ പി മോഹനൻ\nമനാമ: യുവജന സംഘടനകളെ കൂട്ടി യോജിപ്പിച്ച് ജൈവ കൃഷി വ്യാപിപ്പിക്കുമെന്ന് കൃഷിമന്ത്രി കെ പി മോഹനൻ അഭിപ്രായപ്പെട്ടു. ഭക്ഷ്യ സുരക്ഷക്ക് പ്രാധാന്യം നല്കും, ഉല്പാദനം, സംഭരണം, വിപണനം കാര്യക്ഷമമാക്കും. ബഹറിനിൽ...\nകോഴിക്കോട്: മന്ത്രി പികെ ജയലക്ഷ്മി വിവാഹം ചെയ്യാൻ പോകുന്നത് ബിജെപി ആർഎസ്എസ് ബന്ധമുള്ള അനിൽകുമാറിനെ. തവിഞ്ഞാൽ ഗ്രാമ പഞ്ചായത്ത് അംഗമായി ജയലക്ഷ്മി പ്രവർത്തിക്കുമ്പോൾ തന്നെ അനിൽകുമാറുമായുള്ള വിവാഹം നിശ്ചയ...\n‹ First<79647965796679677968>Last ›


പ്രമുഖ സിനിമാ നടിക്ക് വെടിയേറ്റു – Chandrika Daily\nBy web desk3Thursday August 27, 2020 14:50 pm\nപ്രമുഖ സിനിമാ നടിക്ക് വെടിയേറ്റു\nകാബൂളിന്റെ പടിഞ്ഞാറ് ഭാഗത്ത് നിന്ന് കാറില് സഞ്ചരിക്കവെയാണ് സാബക്ക് വെടിയേറ്റത്\nകാബൂള്; അഫ്ഗാനിസ്ഥാനിലെ പ്രശസ്ത സംവിധായികയും നടിയുമായ സാബ സഹാറിന് വെടിയേറ്റു. കാബൂളിന്റെ പടിഞ്ഞാറ് ഭാഗത്ത് നിന്ന് കാറില് സഞ്ചരിക്കവെയാണ് സാബക്ക് വെടിയേറ്റത്. കാറില് സാബ സഹാറിനെ കൂടാതെ അഞ്ച് പേര് ഉണ്ടായിരുന്നു. രണ്ട് അംഗരക്ഷകരും ഒരു കുട്ടിയും പിന്നെ ഡ്രൈവറും കാറിലുണ്ടായിരുന്നു. അക്രമണത്തില് അംഗരക്ഷകര്‍ക്കും പരിക്കേറ്റിറ്റുണ്ട്. കുട്ടിയും ഡ്രൈവറും അത്ഭുതകരമായി രക്ഷപ്പെട്ടു.\nസാബ വീട്ടില് നിന്ന് ഇറങ്ങിയതിന് അഞ്ച് മിനിറ്റിനകം വെടിയൊച്ച കേട്ടതായി ഭര്‍ത്താവ് പറഞ്ഞു. സാബയെ വിളിച്ചപ്പോള് വയറ്റില് വെടിയേറ്റതായി അവര് പറഞ്ഞെന്നും അദ്ദേഹം കൂട്ടിച്ചേര്‍ത്തു. സാബ അവരുടെ സിനിമകളും ടെലിവിഷന് പരിപാടികളും പ്രധാനമായും സ്ത്രീകളുടെ നീതിയെയും അഴിമതിയെയും കുറിച്ചായിരുന്നു അവതരിപ്പിച്ചിരുന്നത്. ഇതായിരിക്കാം അക്രമികളെ പ്രകോപിപ്പിച്ചതെന്ന് കരുതുന്നു.\nCategories: crime, News Tags: sabha sahir, shoot


'സിനിമയിൽ നഗ്നയാകാം, ചുംബിക്കാം, ഭർത്താവിന് അത് പ്രശ്നമല്ല' | surveen chawla actress\n'സിനിമയിൽ നഗ്നയാകാം, ചുംബിക്കാം, ഭർത്താവിന് അത് പ്രശ്നമല്ല'\nApr 18, 2018, 12:53 PM IST\nതിരക്കഥ ആവശ്യപെടുന്നതെന്തും എനിക്ക് ചെയ്യാം. എന്നാല് എന്റെ ഭര്‍ത്താവ് അതിനൊന്നും എതിര് പറയില്ല. അങ്ങനെയൊരു ധാരണയാണ് ഞങ്ങള് തമ്മിലുള്ളത്.\nPhoto : Instagram/SurveenChawla\nബോളിവുഡ് സിനിമകളിലൂടെയും ഹിന്ദി ടെലിവിഷന് സീരിയലുകളിലൂടെയും പ്രേക്ഷകര്‍ക്ക് സുപരിചിതയായ നടിയാണ് സുര്‍വീന് ചൗള. ഭര്‍ത്താവ് അക്ഷയ് താക്കറുമൊത്ത് കേപ്പ് ടൗണില് അവധിക്കാലം ആഘോഷിക്കുകയാണ് താരം. വിവാഹം തന്റെ ജീവിതം കൂടുതല് മനോഹരമാക്കിയെന്നാണാണ് സുര്‍വീന് അവകാശപ്പെടുന്നത്. തിരക്കഥ ആവശ്യപ്പെടുകയാണെങ്കില് സിനിമയില് സഹതാരത്തെ ചുംബിക്കാനും നഗ്നയാകാനും താന് തയ്യാറാണെന്നും തന്റെ ഭര്‍ത്താവിന് അതൊന്നും പ്രശ്‌നമല്ലെന്നും സുര്‍വീന് പറയുന്നു. ടൈംസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലാണ് വിവാഹ ജീവിതത്തെക്കുറിച്ചും ഭര്‍ത്താവിനെ കുറിച്ചും സുര്‍വീന് മനസ്സ് തുറന്നത്.\n"എന്റെ ജീവിതം വിവാഹത്തോടെ കൂടുതല് മനോഹരമായി. എന്റെ ജോലിസംബന്ധമായ കാര്യങ്ങളില് എന്നെ ഏറെ പിന്തുണയ്ക്കുന്ന വ്യക്തിയാണ് അദ്ദേഹം. സിനിമയില് എനിക്ക് എന്റെ സഹപ്രവര്‍ത്തകനായ താരത്തെ ചുംബിക്കാനും നഗ്‌നയാകാനും ഒരു പ്രശ്‌നവുമില്ല. തിരക്കഥ ആവശ്യപെടുന്നതെന്തും എനിക്ക് ചെയ്യാം. എന്നാല് എന്റെ ഭര്‍ത്താവ് അതിനൊന്നും എതിര് പറയില്ല. അങ്ങനെയൊരു ധാരണയാണ് ഞങ്ങള് തമ്മിലുള്ളത്. എന്റെ ജോലിയില് എനിക്കേറെ പിന്‍ന്തുണ നല്‍കുന്ന വ്യക്തിയാണ് അദ്ദേഹം. ജീവിതകാലം മുഴുവന് എനിക്കുള്ള കൂട്ട്. വേറെന്തുവേണം ഒരു സ്ത്രീയ്ക്ക് ". സുര്‍വീന് പറഞ്ഞു.\nഏക്താ കപൂറിന്റെ ടെലിവിഷന് സീരിസിലൂടെയാണ് സുര്‍വീന് ചൗള അഭിനയരംഗത്തേക്കെത്തുന്നത്. 2015ലാണ് സുര്‍വീന് തന്റെ സുഹൃത്തായിരുന്ന അക്ഷയ് താക്കറിനെ വിവാഹം ചെയ്യുന്നത്. എന്നാല് 2017 ഡിസംബറിലാണ് താരം ഇത് പരസ്യമാക്കുന്നത്..\nsurveen chawla says she can kiss co-star or go nude for film her husband wont say anything\nsurveen chawla on marriage


ലോകത്ത് കൊവിഡ് മരണം ഒരു ലക്ഷം കടന്നു, യുഎസ്സിൽ മരണം 20,000വും യുകെയിൽ 10,000വും കടന്നു\n12 April 2020 4:56 PM GMT\nലോകത്താകെ കൊവിഡ് 19 മൂലമുള്ള മരണം 1 ലക്ഷം കടന്നു. 1,13,008 പേരാണ് ഇതുവരെ മരിച്ചത്. ഇതുവരെ 18,05,558 പേര്‍ക്ക് കൊവിഡ് സ്ഥിരീകരിച്ചു. 4,12,808 പേരുടെ അസുഖം ഭേദമായി. യുഎസ്സില് മരണം 20649 ആയി. ഇതുവരെ 5,35,183 കേസുകള് സ്ഥിരീകരിച്ചു. പുതുതായി 72 മരണവും 2304 കേസുകളും 30604 പേര് രോഗമുക്തി നേടി. 4,83,930 പേര് ചികിത്സയില് തുടരുന്നു. 11,471 പേരുടെ നില ഗുരുതരം.\nഇറ്റലിയില് മരണം 19,468 ആയി. ഇതുവരെ 1,52,271 കേസുകള്. 32354 പേര്‍ക്ക് അസുഖം ഭേദമായി, 1,00,269 ചികിത്സയിലാണ്. ഇതില് 3551 പേരുടെ നില ഗുരുതരമാണ്. യുഎസ് കഴിഞ്ഞാല് ഏറ്റവുമധികം കൊവിഡ് കേസുകള് സ്ഥിരീകരിച്ചത് സ്‌പെയിനിലാണ്. 1,66,019 പേര്‍ക്ക്. 16,972 പേര് മരിച്ചു. 62,391 പേര് സുഖം പ്രാപിച്ചു. 86,656 പേര് ചികിത്സയില് തുടരുന്നു. 7371 പേരുടെ നില ഗുരുതരമാണ്. 2992 പുതിയ കേസുകളും 366 പുതിയ മരണങ്ങളുമാണ് സ്‌പെയിനിലുണ്ടായത്.\nഫ്രാന്‍സില് 1,29,654 കേസുകളാണ് ഇതുവരെ സ്ഥിരീകരിച്ചത്. 13,832 പേര് മരിച്ചു. 26391 പേര് രോഗമുക്തി നേടി. 89431 പേര് ചികിത്സയിലാണ്. 6883 പേരുടെ നില ഗുരുതരം. ജര്‍മ്മനിയില് 1,25,975 കേസുകളാണ് വന്നത്. 563 പുതിയ കേസുകളും 36 പുതിയ മരണങ്ങളും. 57400 പേര് രോഗമുക്തി നേടി. 65668 പേര് ചികിത്സയില് തുടരുന്നു. ഇതില് 4985 പേരുടെ നില ഗുരുതരം. യുകെയില് 10,612 പേര് മരിച്ചു. 84279 കേസുകള്, 5288 പുതിയ കേസുകളും 737 പുതിയ മരണങ്ങളും. 344 പേര്‍ക്ക് മാത്രമാണ് രോഗം ഭേദമായത്. രോഗം ഭേദമായി ആശുപത്രി വിട്ടവരില് പ്രധാനമന്ത്രി ബോറിസ് ജോണ്‍സണും ഉള്‍പ്പെടുന്നു. 73323 പേര് ചികിത്സയില് തുടരുന്നു. ഇതില് 1559 പേരുടെ നില ഗുരുതരം. ഇറാനില് 4474 പേരും ബെല്‍ജിയത്തില് 3600 പേരും ചൈനയില് 3339 പേരും മരിച്ചു.


സോചി: ലോക കിരീടം തിരിച്ചുപിടിക്കാനുള്ള മോഹവുമായി സ്റ്റാര് സ്‌ട്രൈക്കര് നെയ്മറുടെ നേതൃത്വത്തില് ബ്രസീല് ടീം റഷ്യയില് കാലുകുത്തി. ഓസ്ട്രിയയിലെ വിയന്നയില് നിന്ന് ഇന്നലെ രാവിലെയാണ് നെയ്മറും കൂട്ടരും റഷ്യന് നഗരമായ സോചിയിലെത്തിയത്.\nവിയന്നയില് കഴിഞ്ഞ ദിവസം നടന്ന സൗഹൃദമത്സരത്തില് ആതിഥേയരായ ഓസ്ട്രിയയെ എതിരില്ലാത്ത മൂന്ന് ഗോളുകള്‍ക്ക് മുക്കിയാണ് മുന് ചാമ്പ്യന്മാരായ ബ്രസീലിന്റെ വരവ്. പരിക്കില് നിന്ന് മോചിതനായി കളിക്കളത്തിലെത്തിയ നെയ്മര് ഓസ്ട്രിയക്കെതിരെ ഗോള് അടിച്ചു.നെയ്മര്‍ക്ക് പുറമെ ഗബ്രിയേല് ജീസസ്, ഫിലിപ്പ് കുടിഞ്ഞോയും ഗോളുകള് നേടി.\nലോകത്തെ ഏറ്റവും വിലയേറിയ താരമായ നെയ്മര് കഴിഞ്ഞയാഴ്ച നടന്ന സന്നാഹ മത്സരത്തില് ക്രൊയേഷ്യക്കെതിരെയും ഗോള് നേടിയിരുന്നു. നെയ്മറിലാണ് ബ്രസീലിന്റെ പ്രതീക്ഷ. ലോകകപ്പില് ഗ്രൂപ്പ് ഇ യിലാണ് ബ്രസീല് മത്സരിക്കുന്നത്. ആദ്യ മത്സരത്തില് അവര് 17 ന് സ്വിറ്റ്‌സര്‍ലന്‍ഡിനെ നേരിടും. കോസ്റ്ററിക്ക, സെര്‍ബിയ എന്നിവയാണ് ഈ ഗ്രൂപ്പിലെ മറ്റ് ടീമകുകള്.\nരണ്ടാം ലോക കിരീടം തേടി മുന് ചാമ്പ്യന്മാരായ ഫ്രഞ്ച് പടയും ഇന്നലെ റഷ്യയിലെത്തി. മുന്നേറ്റനിരക്കാരനായ ഗ്രീസ്മാന്റെ നേതൃത്വത്തിലാണ് ടീം മോസ്‌കോയില് വിമാനമിറങ്ങിയത്. പിന്നീട് അവരുടെ കേന്ദ്രമായ ഇസ്ട്രയിലേക്ക് പോയി.\nഇരുപത് വര്‍ഷം മുമ്പ് നേടിയ കിരീടം തിരിച്ചു പിടിക്കുകയാണ് അവരുടെ ലക്ഷ്യം.അവസാന സന്നാഹ മത്സരത്തില് ഫ്രാന്‍സിന് മികവ് കാട്ടാനായില്ല. അമേരിക്കയുടെ യുവ ടീമുമായി അവര് സമനില പടിച്ചു. കൈയ്‌ലിയന് എംബാപ്പെയാണ് ഗോള് നേടി ടീമിന് സമനിലയൊരുക്കിയത്.\nഗ്രൂപ്പ് സി യിലാണ് ഫ്രാന്‍സ് മത്സരിക്കുന്നത്.ആദ്യ മത്സരത്തില് ഓസ്‌ട്രേലിയയെ നേരിടും. പെറുവും ഡെന്‍മാര്‍ക്കുമാണ് ഈ ഗ്രൂപ്പിലെ മറ്റ് ടീമുകള്. സ്വന്തം മണ്ണില് 1998 ല് നടന്ന ലോകകപ്പിലാണ് ഫ്രാന്‍സ് കിരീടം നേടിയത്. സിനദിന് സിദാന് നയിച്ച ഫ്രാന്‍സ് ഫൈനലില് എതിരില്ലാത്ത മൂന്ന് ഗോളുകള്‍ക്ക് ബ്രസീലിനെ പരാജയപ്പെടുത്തി.\nലയണല് മെസി നയിക്കുന്ന അര്‍ജന്റീനയും റഷ്യയിലെത്തിയിട്ടുണ്ട്. കിരീം തിരിച്ചുപിടിക്കാനുള്ള പുറപ്പാടിലാണ് അര്‍ജന്റീന. ബ്രസീലില് കഴിഞ്ഞ തവണ അരങ്ങേറിയ ലോകകപ്പില് ഫൈനല് കളിച്ച ടീമാണ് അര്‍ജന്റീന. പക്ഷെ ഫൈനലില് ജര്‍മനിയോട് ഏകപക്ഷീയമായ ഒരു ഗോളിന് തോറ്റു.\nഗ്രൂപ്പ് ഡിയിലാണ് അര്‍ജന്റീന മത്സരിക്കുന്നത്. ആദ്യ മത്സരത്തില് ശനിയാഴ്ച മോസ്‌ക്കോയില് ഐസ്‌ലന്‍ഡുമായി ഏറ്റുമുട്ടും. ക്രൊയേഷ്യയും നൈജീരിയയുമാണ് ഗ്രൂപ്പിലെ മറ്റ് ടീമുകള്. ലിവര്‍പൂളിന്റെ സ്റ്റാര് സ്‌ട്രൈക്കര് മുഹമ്മദ് സല നയിക്കുന്ന ഈജിപ്തും റഷ്യയിലെത്തി. സലയിലാണ് ഈജിപ്തിന്റെ പ്രതീക്ഷ. പക്ഷെ ചാമ്പ്യന്‍സ് ലീഗ് ഫൈനലില് പരിക്കേറ്റ സല ആരോഗ്യം വീണ്ടെടുത്തിട്ടില്ല. പരിക്കില് നിന്ന് മോചിതനായാലേ സലയ്ക്ക് ലോകകപ്പില് കളിക്കാനാകൂ.\nബെര്‍ട്ട് വാന് മാര്‍വിക്കിന്റെ ഓസ്‌ട്രേലിയന് ടീമും ഇന്നലെ റഷ്യയിലെത്തി. കസാന് വിമാനത്താവളത്തിലെത്തിയ ടീം അവര്‍ക്ക് പരിശീലന സൗകര്യമൊരുക്കിയിട്ടുളള ടാറ്റാര് നഗരത്തിലേക്ക് പോയി. ലോകകപ്പിലെ ആദ്യ മത്സരത്തില് അവര് ശനിയാഴ്ച കരുത്തരായ ഫ്രാന്‍സുമായി ഏറ്റുമുട്ടും.\nഇന്ത്യ ആദ്യം ദക്ഷിണാഫ്രിക്കയെ നേരിടും\nക്രൊയേഷ്യക്ക് പകവീട്ടാന് അവസരം


സദാചാര പൊലീസ് നടപ്പാക്കുന്നത് താലിബാനിസം -പി.സി. വിഷ്ണുനാഥ് | Madhyamam\nHomechevron_rightHot Wheelschevron_rightസദാചാര പൊലീസ്...\ndate_range 21 April 2012 10:52 AM GMT\nസദാചാര പൊലീസ് നടപ്പാക്കുന്നത് താലിബാനിസം -പി.സി. വിഷ്ണുനാഥ്\nപയ്യന്നൂ൪/കാഞ്ഞങ്ങാട്: കേരളത്തിൽ സദാചാര -സാംസ്കാരിക പൊലീസ് നടപ്പാക്കുന്നത് താലിബാനിസമാണെന്നും ഇത് ക൪ശനമായി തടഞ്ഞില്ലെങ്കിൽ കേരളത്തിൻെറ നവോത്ഥാന മൂല്യങ്ങൾ നഷ്ടപ്പെടുമെന്നും യൂത്ത് കോൺഗ്രസ് സംസ്ഥാന പ്രസിഡൻറ് പി.സി. വിഷ്ണുനാഥ് എ.എൽ.എ.\nയൂത്ത് കോൺഗ്രസ് നടത്തുന്ന യുവജനയാത്രക്ക് കാഞ്ഞങ്ങാട്, പയ്യന്നൂ൪ എന്നിവിടങ്ങളിൽ നൽകിയ സ്വീകരണയോഗങ്ങളിൽ സംസാരിക്കുകയായിരുന്നു അദ്ദേഹം.\nതൃക്കരിപ്പൂരിലെ രജിലേഷിൻെറ മരണത്തിലൂടെ സദാചാര പൊലീസിൻെറ ഫാഷിസമാണ് വ്യക്തമാവുന്നത്. ഈ താലിബാനിസം കേരളത്തെ എവിടേക്കാണ് നയിക്കുന്നതെന്ന് ചിന്തിക്കണം. പട്ടുവത്തെ ഷുക്കൂറിന് വധശിക്ഷയിലൂടെ സി.പി.എം നടപ്പാക്കിയതും താലിബാനിസമാണ്.\nകാസ൪കോട് മതസൗഹാ൪ദം തക൪ത്ത് കലാപം സൃഷ്ടിക്കാൻ ഇരുട്ടിൻെറ മറവിൽ ശ്രമം നടന്നുവരുന്നു. ഇവരുടെ സാമ്പത്തികസ്രോതസ്സ് അന്വേഷിക്കണം. ഈ ദുരന്തങ്ങൾക്ക് പുറമെ അന്ധവിശ്വാസവും കേരളത്തിൽ അരങ്ങുതക൪ക്കുന്നു. ഏത് മതത്തിൻെറ പേരിലായാലും അന്ധവിശ്വാസങ്ങൾ അംഗീകരിക്കാനാവില്ല.\nസമുദായ നേതാക്കൾ അതിരുകളും അതി൪വരമ്പുകളും ലംഘിക്കുകയാണ്. രാഷ്ട്രീയപ്രസ്ഥാനങ്ങൾ സമുദായ സംഘടനകളുടെ ഓഫിസിലെത്തി തീരുമാനമെടുക്കണമെന്ന് പറയുന്നത് ജനാധിപത്യ രീതിയല്ല. കഴുത്തിൽ കത്തിവെച്ച് സ്ഥാനമാനങ്ങൾ നേടിയെടുത്ത ചില൪ അഹങ്കരിക്കുന്നുണ്ട്.\nഗ്രൂപ്പ് മാറുന്നവരെ ഒളികാമറയിൽ പക൪ത്തി കുടുംബം തക൪ക്കുന്ന പ്രസ്ഥാനമായി സി.പി.എം മാറി. ചെങ്കോട്ടയിൽ കൊടികെട്ടാൻ കാത്തുനിന്നവ൪ തെ൪മോകോൾ കൊണ്ട് തീ൪ത്ത ചെങ്കോട്ടയിലെ ശീതീകരണ മുറിയിലിരുന്ന് കാര്യം തീരുമാനിക്കുകയാണ്. സ്വന്തം എം.എൽ.എയെ വിലക്കുവാങ്ങിയെന്ന് പറയുന്നത് സി.പി.എമ്മിൻെറ അപചയത്തെയാണ് സൂചിപ്പിക്കുന്നത്. നെയ്യാറ്റിൻകരയിൽ പിറവം ആവ൪ത്തിക്കുമെന്നും വിഷ്ണുനാഥ് പറഞ്ഞു.\nപയ്യന്നൂരിൽ സംഘാടക സമിതി ചെയ൪മാൻ എ.പി. നാരായണൻ അധ്യക്ഷത വഹിച്ചു. യൂത്ത് കോൺഗ്രസ് നേതാക്കളായ വി.ടി. ബാലറാം എം.എൽ.എ, മായിൻ കുന്നേൽ, വിനോദ് കൃഷ്ണ, സാറാ ഹേമാവതി, അ൪ധനാരി, നൗഷാദ് വാഴവളപ്പിൽ, ബ്രിജേഷ് കുമാ൪, റഷീദ് കവ്വായി, സജീം കുന്നേൽ, കോൺഗ്രസ് നേതാക്കളായ കെ.പി. നൂറുദ്ദീൻ, എം. നാരായണൻകുട്ടി, കെ. കുഞ്ഞികൃഷ്ണൻ നായ൪, വി.എൻ. എരിപുരം, ഷാഹുൽ ഹമീദ്, ചന്ദ്രൻ തില്ലങ്കേരി എന്നിവ൪ സംബന്ധിച്ചു. എൻ. ചിത്രജൻ സ്വാഗതം പറഞ്ഞു. നേരത്തെ ജില്ലാ അതി൪ത്തിയായ കരിവെള്ളൂരിൽനിന്ന് ജാഥയെ സ്വീകരിച്ച് ആനയിച്ചു. പയ്യന്നൂ൪ സെൻട്രൽ ബസാറിൽനിന്ന് നിരവധി പ്രവ൪ത്തകരുടെ അകമ്പടിയോടെയാണ് ഗാന്ധി പാ൪ക്കിലെ സ്വീകരണകേന്ദ്രത്തിലെത്തിയത്. പ്രവ൪ത്തക൪ ജാഥാ ക്യാപ്റ്റൻ വിഷ്ണുനാഥിനെ കൂറ്റൻ ഹാരമണിയിച്ചു.


റെയില്‍വേ സഹമന്ത്രിയായി ഇ അഹമ്മദ് സ്ഥാനമേറ്റതോടെ ഞങ്ങള് വള്ളിക്കുന്നുകാരുടെ സ്വപ്നങള്‍ക്ക് വീണ്ടും ചിറകു മുളക്കുകയാണ്. പണ്ട് ഒരുപാട് തവണ ഇത് പോലെ ചിറകു മുളച്ചതാണ്. പക്ഷെ ആ ചിറകെല്ലാം കരിഞ്ഞുണങ്ങിപ്പോയി.\nവള്ളിക്കുന്ന് റെയില്‍വേ സ്റ്റേഷഷന്റെ ഇപ്പൊഴത്തെ അവസ്ഥ കണ്ടാല് സഖാവ് പിണറായി പോലും കരഞ്ഞു പോകും. വെല്ലസ്ലി സായിപ്പിന്റെ കാലത്ത് പണിത കക്കൂസും പൊട്ടിപ്പൊളിഞ്ഞ ബെഞ്ചുകളും എന്ന് വേണ്ട എത്ര കടുത്ത ഹൃദയമുള്ളയാളും കരഞ്ഞു പോകുന്ന അത്ര ദയനീയമാണ് അവസ്ഥ. അഹമ്മദ് സാഹിബില് ഞങള്‍ക്ക് വലിയ പ്രതീക്ഷയുണ്ട്. വിദേശ കാര്യം കൈകാര്യം ചെയ്യുന്ന കാലത്ത് എക്സിക്കൂട്ടീവ് എക്സ്പ്രെസ്സിനു വള്ളിക്കുന്നില് സ്റ്റോപ്പ് അനുവദിക്കുവാന് അദ്ദേഹം ഏറെ സഹായിച്ചിട്ടുണ്ട്.\nഅദ്ദേഹത്തിന്റെ നിയോജക മണ്ഡലത്തില് പെട്ട (മലപ്പുറം) കോഴിക്കോട് - ഷൊര്‍ണൂര് ലൈനിലുള്ള ഏക റെയില്‍വേ സ്റ്റേഷന് ആണ് വള്ളിക്കുന്ന് എന്നത് ഞങ്ങളെ വല്ലാതെ കോരിത്തരിപ്പിക്കുന്നുണ്ട്.\nദുരാഗ്രഹങ്ങളൊന്നും ഞങ്ങള്‍ക്കില്ല. കാലിക്കറ്റ് യുനിവേഴ് സിറ്റിയോട് ഏറ്റവും അടുത്ത സ്റ്റേഷന് ആയതിനാല് കഴിയുന്നത്ര വണ്ടികള് ഇവിടെ നിര്‍ത്തുക. അത് ഞങ്ങള് നാട്ടുകാരുടെ മാത്രം സൌകര്യത്തിനു വേണ്ടിയല്ല. മലബാര് മേഖലയിലെ പഠിപ്പും പത്രാസുമുള്ള എല്ലാ പിള്ളേരുടെയും സൌകര്യത്തിനാണ്.\nപിന്നെ ഒരു ചെറിയ ലെവല് ക്രോസ്. അണ്ടര് ബ്രിഡ്ജ് ആയാല് വളരെ സൗകര്യം. മാതാപ്പുഴക്ക് ഒരു ചെറിയ പാലം.. മതി, ഇത്രയും മതി .. ഇതോടെ വള്ളിക്കുന്ന് സ്റ്റേഷനില് ഇറങ്ങിയാല് കണ്ണ് ചിമ്മി തുറക്കുന്ന നേരം കൊണ്ട് യുനിവേഴ് സിറ്റിയുടെ ഗൈറ്റില് എത്തും..\nഅത്യാഗ്രഹമാണെന്ന് മാത്രം പറയരുത്. കോഴിക്കോട് റെയില്‍വേ സ്റ്റേഷനിലെ പോലെ നല്ല കുറച്ചു ബെഞ്ചുകള്, മിനുങ്ങുന്ന ടൈല്‍സ്, സുച്ചിട്ടാല് കത്തുന്ന ഏതാനും ബള്‍ബുകള്, പിന്നെ സ്റ്റേഷന് മാസ്ടരുടെ റൂമില് ഒരു നല്ല കസേര..\nഇത്രയും തന്നാല് അഹമ്മദ് സാഹിബിനു തന്നെ അടുത്ത തവണയും ഞങ്ങള് വോട്ടു ചെയ്യും.\nപിന്നെ, ബുദ്ധിമുട്ടില്ലെങ്കില് റെയില്‍വേ സ്റ്റേഷന്റെ പിറകിലെ റോഡൊന്നു ടാര് ചെയ്യണം. കൊങ്ങന് കുളം ബസാറ് വരെയെങ്കിലും സ്ട്രീറ്റ് ലൈറ്റ് കിട്ടിയാല് വളരെ നന്നായി. ഇതൊക്കെ കേരള സര്‍ക്കാരിന്റെ പണിയല്ലേ എന്ന് മാത്രം പറയരുത്. അച്ചു മാമന്റെ പിറകെ നടന്നു ഞങ്ങടെ കാലു കുഴഞ്ഞു. തമ്മില് തല്ലു കഴിഞ്ഞു അവരൊന്നു നേരെയാകുമ്പൊഴെക്കു കൊല്ലം അഞ്ചു കഴിയും.\nപ്രിയ അഹമ്മദ് സാഹിബ്, ഞങ്ങളുടെ പ്രതീക്ഷ ഇനി അങ്ങയില് മാത്രമാണ്. അത് കൂടി അസ്തമിച്ചാല് ഞങ്ങള് വള്ളിക്കുന്നുകാരുടെ ഗതി അബ്ദുന്നാസര് മഅദനിയെക്കാള് മോശമാവും.\nരാജകുമാരനെ പോലെ അങ്ങ് ഒരു ദിവസം വള്ളിക്കുന്ന് റെയില്‍വേ സ്റ്റേഷനില് വണ്ടിയിറങ്ങുന്നതും ഞങ്ങള് എല്ലാവരും കൂടി അങ്ങയെ എടുത്തു പൊക്കി ആകാശത്തോളം ഉയര്‍ത്തുന്നതും സ്വപ്നം കണ്ടു ആശംസകളുടെ ഒരായിരം പൂചെണ്ടുകളോടെ ..\n(ലോക്സഭയുടെ സൈറ്റില് കണ്ട അഹമ്മദ് സാഹിബിന്‍റെ ഇമെയില് വിലാസത്തില് eahmed@sansad.nic.in ഇത് അയച്ചു കൊടുത്തിട്ടുണ്ട്. കാണുമോ ആവോ ?)


home ministry tells bang;adesi actor to leave india | തൃണമൂലിന് വേണ്ടി പ്രചരണത്തിനിറങ്ങി! ബംഗ്ലാദേശി നടനോട് ഇന്ത്യ വിടാന് ആവശ്യപ്പെട്ടു - Malayalam Oneindia\n4 min ago തദ്ദേശ തിരഞ്ഞെടുപ്പ്; പ്രചാരണത്തിലെ താരമായി സ്റ്റാറ്റസ് വീഡിയോകള്, ഡിസൈനർമാർക്ക് ഡിമാൻഡ് ഏറുന്നു\n24 min ago കണ്ണൂര് കോണ്‍ഗ്രസില് പൊട്ടിത്തെറി; മുല്ലപ്പള്ളിയുടെ നിലപാടിനെ അംഗീകരിക്കില്ലെന്ന് കെ സുധാകരനും\nUpdated: Wed, Apr 17, 2019, 11:48 [IST]\nകൊല്‍ക്കത്ത: പശ്ചിമബംഗാളില് തൃണമൂല് കോണ്‍ഗ്രസ് സ്ഥാനാര്‍ത്ഥിക്ക് വേണ്ടി പ്രചരണത്തിനിറങ്ങിയ ബംഗ്ലാദേശി നടനോട് രാജ്യം വിടാന് ആവശ്യപ്പെട്ട് ആഭ്യന്തര മന്ത്രാലയം. ബിജെപിയുടെ പരാതിയിലാണ് നടന് ഫര്‍ദോസ് അഹമ്മദിനോടാണ് രാജ്യം വിടാന് മന്ത്രാലയം ആവശ്യപ്പെട്ടിരിക്കുന്നത്.\nഫര്‍ദോസ് വിസ ചട്ടലംഘനം നടത്തിയതിനാലാണ് രാജ്യം വിടാന് ആവശ്യപ്പെട്ടിരിക്കുന്നതെന്ന് ആഭ്യന്തര മന്ത്രാലയം വ്യക്തമാക്കി. ബിസിനസ് വിസ റദ്ദാക്കിയ മന്ത്രാലയം നടനെ കരിമ്പട്ടികയില് പെടുത്തുകയും ചെയ്തു.\nബംഗ്ലാദേശിലെ അറിയപ്പെടുന്ന നടനായ ഫര്‍ദോസ് അഹമ്മദ് ഞായറാഴ്ചയാണ് പശ്ചിമബംഗാളില് പ്രചരണത്തിന് എത്തിയത്. റായ്ഗഞ്ച് സീറ്റില് മത്സരിക്കുന്ന തൃണമൂല് സ്ഥാനാര്‍ത്ഥി കനയ്യ ലാലിന് വേണ്ടിയായിരുന്നു നടന് പ്രചരണം നടത്തിയത്. ഇദ്ദേഹത്തെ കൂടാതെ മറ്റ് രണ്ട് ബംഗാളി നടന്‍മാരായ അങ്കുഷ്, പായല് എന്നിവരും പ്രചരണപരിപാടിയിലും റോഡ് ഷോയിലും പങ്കെടുത്തിരുന്നു. അതേസമയം താന് ആരേയും പ്രചരണത്തിന് എത്തിച്ചിട്ടില്ലെന്നും തനിച്ചാണ് പ്രചരണം നടത്തുന്നതെന്നും കനയ്യ ലാല് പറഞ്ഞു.\nബിജെപിക്ക് കനത്ത തിരിച്ചടി!! ബംഗാള് ഉപതിരഞ്ഞെടുപ്പില്3സീറ്റും പിടിച്ച് തൃണമൂല്!\ntmc bengal bjp congress lok sabha elections 2019 actor malayalam news തൃണമൂല് കോണ്‍ഗ്രസ് ബിജെപി നടന് മലയാളം\nhome ministry tells bang;adesi actor to leave india


rajamala Archives - BIGNEWSLIVE | Latest Malayalam News\nHome Tag rajamala\nപെട്ടിമുടി: ഇടുക്കി രാജമല പെട്ടിമുടിയിൽ ഉരുൾപൊട്ടലുണ്ടായി അപകടത്തിൽപ്പെട്ട പലരും മരിച്ചത് പിറ്റേദിവസം രാവിലെയെന്ന് വിവരം. രാത്രി മുഴുവൻ ചെളിയിലാണ്ട് കിടന്ന പലരും രാവിലത്തെ കനത്ത മഴയിൽ മണ്ണിനടിയിലേക്ക് ...\nഇടുക്കി: മണ്ണിടിച്ചിലുണ്ടായ മൂന്നാര് രാജമല പെട്ടിമുടിയില് നിന്ന് രണ്ട് മൃതദേഹം കൂടി കണ്ടെത്തി. രണ്ട് സ്ത്രീകളുടെ മൃതദേഹങ്ങളാണ് പെട്ടിമുടിയില് നിന്ന് ആറ് കീലോമീറ്റര് മാറി പുഴയുടെ തീരത്ത് ...\nമൂന്നാര്: മുഖ്യമന്ത്രിയും ഗവര്‍ണ്ണറും ഹെലികോപ്റ്ററില് മൂന്നാറിലെത്തി. മൂന്നാര് ആനച്ചാലിലെ ഹെലിപാഡില് ഇറങ്ങിയ സംഘം റോഡ് മാര്‍ഗം പെട്ടിമുടിയിലേക്ക് പുറപ്പെട്ടു. പെട്ടിമുടിയിലെ സന്ദര്‍ശനത്തിന് ശേഷം മൂന്നാറിലെത്തുന്ന മുഖ്യമന്ത്രി ഉന്നതതല ...\nഇടുക്കി: രാജമലയിൽ പെട്ടിമുടിയിൽ ഉരുൾപൊട്ടലിൽ മണ്ണിനടിയിൽ അകപ്പെട്ടവർക്കായി തെരച്ചിൽ തുടരുന്നു. ഇന്ന് നാലാം ദിനമാണ് തെരച്ചിൽ നടക്കുന്നത്. 27 പേരെയാണ് ഇനി കണ്ടെത്താനുള്ളത്. ഇന്നലെ 17 മൃതദേഹം ...\nതിരുവനന്തപുരം: രാജമലയില് പോകാതെ കരിപ്പൂരില് പോയത് ശരിയായില്ല, എന്ന പ്രചരണവും ശരിയല്ലെന്ന് മുഖ്യമന്ത്രി പിണറായി വിജയന്. രക്ഷാപ്രവര്‍ത്തനം അതീവ ഗൗരവമായി നടത്തേണ്ടതാണ്. രാജമലയില് രക്ഷാപ്രവര്‍ത്തനം പുരോഗമിക്കുന്ന സാഹചര്യത്തിലാണ് ...\nഇടുക്കി: രാജമല പെട്ടിമുടിയിലെ മണ്ണിടിച്ചിലില് ജീവന് നഷ്ടപെട്ട കമ്പനി തൊഴിലാളികളുടെ കുടുംബത്തിന് ധനസഹായം പ്രഖ്യാപിച്ച് കണ്ണന്‍ദേവന്. മരിച്ചവരുടെ കുടുംബത്തിന് അഞ്ച് ലക്ഷം രൂപ വീതം സാമ്പത്തിക സഹായം ...\nമൂന്നാര്: രാത്രിയില് മിണ്ടിയും പറഞ്ഞ് കിടന്നവരെ രാവിലെ ജീവനറ്റ നിലയിലാണ് ഒപ്പം കിടന്നിരുന്നവര് കണ്ടത്. കിടക്കുമ്പോള് പുതച്ച കമ്പിളിപ്പുതപ്പും ദേഹത്ത് തന്നെയുണ്ടായിരുന്നു. കമ്പിളിപുതച്ച നിലയിലുള്ള മൃതദേഹങ്ങള് മണ്ണില്‍നിന്നു ...\nമൂന്നാര്: കഴിഞ്ഞ ദിവസം മണ്ണിടിച്ചിലുണ്ടായ രാജമല പെട്ടിമുടിയില് ദേശീയ ദുരന്തനിവാരണ സേനയുടെ നേതൃത്വത്തില് രക്ഷാപ്രവര്‍ത്തനം പുനഃരാരംഭിച്ചു. ഇനി കണ്ടെത്താനുള്ളത് അമ്പതോളം പേരെയാണ്. അതേസമയം ശക്തമായ മഴയ്ക്കുള്ള സാധ്യത ...\nമൂന്നാര്: മൂന്നാര് പെട്ടിമുടിയില് രക്ഷാപ്രവര്‍ത്തനം താത്കാലികമായി നിര്‍ത്തി. കാലാവസ്ഥ പ്രതികൂലമായതിനെ തുടര്‍ന്നാണ് തെരച്ചില് താത്കാലികമായി നിര്‍ത്തിയിരിക്കുന്നത്. രാത്രിയും തെരച്ചില് തുടരാനാകുമെന്ന് നേരത്തെ കരുതിയിരുന്നു. എന്നാല് കാലാവസ്ഥ പ്രതികൂലമായതോടെ ...


പിഎസ്‌സി പരീക്ഷയ്ക്ക് പോകുന്നതിനിടെ പഴ്‌സ് നഷ്ടപ്പെട്ട യുവതിക്ക് ലൈസൻസ് എത്തിച്ചു നൽകി പൊലീസ്. പൊലീസ് ഉദ്യോഗസ്ഥരുടെ അവസരോചിതമായ ഇടപെടൽ മൂലം ആറാട്ടുപുഴ സ്വദേശിനി ദീപയ്ക്ക് പരീക്ഷ എഴുതാൻ സാധിച്ചു. ഇന്നലെയാണ് സംഭവം.\nആറാട്ടുപുഴ കള്ളിക്കാട് തകിടിയിൽ വീട്ടിൽ രാജേഷ് കുമാറിന്റെ ഭാര്യയാണ് ദീപ. നീർക്കുന്നം ഗവൺമെന്റ് യുപി സ്‌കൂളാണ് ദീപയ്ക്ക് പരീക്ഷാ സെന്ററായി ലഭിച്ചത്. സ്‌കൂട്ടറിൽ തൊട്ടപ്പള്ളിയിൽ എത്തിയ ശേഷം അവിടെ സ്‌കൂട്ടർ വച്ച് വണ്ടാനം മെഡിക്കൽ കോളജ് ബസിൽ സ്‌കൂളിലേക്ക് എത്തുകയായിരുന്നു. യാത്രയ്ക്കിടയിൽ ആധാർ കാർഡ്, വോട്ടർ ഐഡി കാർഡ്, പാൻ കാർഡ്, എ ടി എം കാർഡ് എന്നിവ അടങ്ങിയ പഴ്‌സ് നഷ്ടപ്പെട്ടു. ആലപ്പുഴ മെഡിക്കൽ കോളജ് എയിഡ് പോസ്റ്റിലെത്തി പരാതി നൽകി.\nഎയിഡ് പോസ്റ്റിലെ വനിതാ സിവിൽ പൊലീസ് ഓഫീസർ ബിന്ദു പണിക്കർ ഉടൻ തന്നെ പരീക്ഷാ സെന്ററിൽ എത്തി പരീക്ഷാ ജീവനക്കാരോട് കാര്യങ്ങൾ ധരിപ്പിച്ചു. ഈ സമയം, സ്‌കൂട്ടറിൽ സൂക്ഷിച്ചിരുന്ന ഡ്രൈവിംഗ് ലൈസൻസ് എടുക്കാൻ സിവിൽ പൊലീസ് ഓഫീസർ എം. കെ വിനിൽ ദീപയോടൊപ്പം ബൈക്കിൽ തൊട്ടപ്പള്ളിയിലേക്ക് തിരിച്ചു. ഇടയ്ക്ക് അമ്പലപ്പുഴയിൽവച്ച് സർക്കിൾ ഇൻസ്‌പെക്ടർ മനോജ് തന്റ വാഹനം ഇവർക്കായി വിട്ടുകൊടുത്തു. ഡ്രൈവർ വിനോദും വിനിലും ദീപയും ഡ്രൈവിംഗ് ലൈസൻസ് എടുത്ത് പരീക്ഷയ്ക്ക് മുൻപ് തന്നെ സ്‌കൂളിൽ എത്തി. ദീപ പരീക്ഷാ ഹാളിലേക്ക് കയറി ശേഷമാണ് പൊലീസുകാർ മടങ്ങിയത്.\nRead more on: kerala police | psc exam


പാളയിലൂടെ പണം ഉണ്ടാക്കാം: വിദേശ രാജ്യങ്ങളിൽ വരെ ഡിമാന്റുളള ഈ സംരംഭത്തെ കുറിച്ച് അറിയാം – Business Life\nപാളയിലൂടെ പണം ഉണ്ടാക്കാം: വിദേശ രാജ്യങ്ങളിൽ വരെ ഡിമാന്റുളള ഈ സംരംഭത്തെ കുറിച്ച് അറിയാം\nകോവിഡ് കാലത്ത് പലതരം സംരംഭങ്ങളാണ് നമുക്ക് ചുറ്റും ഉയർന്നുവന്നത്. പലരും വീടുകളിൽ ഇരുന്ന കൊണ്ട് തന്നെ മികച്ച വരുമാന മാർഗങ്ങളാണ് കണ്ടെത്തുന്നത്. ഇത്തരത്തിൽ നിങ്ങൾക്ക് പാള ലഭിക്കുമെങ്കിൽ നല്ല വരുമാനം ഉണ്ടാക്കാനാകും. പാള പാത്രങ്ങൾക്ക് ഇന്ന് നല്ല ഡിമാന്റ് ഉണ്ട്.\nപ്ലാസ്റ്റിക് നിരോധനം വന്നതോടെയാണ് പാള പാത്രങ്ങൾ ഉൾപ്പടെയുളള പ്രകൃതിദത്ത ഉൽപ്പന്നങ്ങൾക്ക് ഡിമാന്റ് ഏറിയത്. കവുങ്ങിന്റെ പാളകൾ കൊണ്ട് നിർമ്മിക്കുന്നവയാണ് പാള പാത്രം. പേപ്പർ പ്ലേറ്റ് ,തെർമോ കോൾ പ്ലേറ്റ് എന്നിവയ്ക്ക് പകരമായി ഇവ ഉപയോഗിക്കാനാകും. ലാഭകരമായി ചെയ്യാവുന്നതും കയറ്റുമതി സാധ്യതയുമുളള ഒരു സംരംഭമാണിത്. ഇത് സങ്കീർണ്ണതകളില്ലാതെ ലളിതമായ സാങ്കേതിക വിദ്യയിൽ നിർമ്മിക്കാവുന്നതാണ്.\nകവുങ്ങിൻ തോട്ടങ്ങൾ ഉളള പ്രദേശമാണെങ്കിൽ വളരെ എളുപ്പമായിരിക്കും. പാളകൾ വെളളത്തിലിട്ട് കുതിർത്ത് എടുത്ത ശേഷം നന്നായി കഴുകി വൃത്തിയാക്കുക. പൂപ്പലോ മറ്റ് പ്രശ്‌നങ്ങളോ ഉണ്ടെങ്കിൽ ബ്രഷ് ചെയ്ത് കളയണം.\nപാളകൾ ചാരി വെച്ച് വെളളം കളയുന്നു. വെളളം പോയതിന് ശേഷം ഹൈഡ്രോളിക് മെഷീനുകളിൽ വച്ചാണ് പാത്രങ്ങൾ ഉണ്ടാക്കുന്നത്. പിന്നീട് ഇത് പായ്ക്ക് ചെയ്ത് വിൽക്കാം.\nനിർമ്മാണ സമയത്ത് ഉണ്ടാകുന്ന ഉയർന്ന താപം മൂലം പാളകളിൽ അണുക്കളോ മറ്റ് സൂക്ഷ്മ ജീവികളോ ഉണ്ടെങ്കിൽ അതിനെ നശിപ്പിക്കുന്നു. നിരവധി വലിപ്പത്തിലുളള പ്ലേറ്റുകൾ നിർമ്മിക്കാനാകും. കേരളത്തിലെ എല്ലാ ജില്ലകളിലും, മറ്റ് സംസ്ഥാനങ്ങളിലും, യൂറോപ്പ് ,ഗൾഫ് രാജ്യങ്ങളിൽ എന്നിവിടങ്ങളിലും ഇതിന് ആശ്യക്കാർ ഏറെയാണ്.\nവ്യത്യസ്ത രൂപത്തിലും വലിപ്പത്തിലും ഉളള ഡൈകളും ഹൈഡ്രോളിക് മെഷീനും പാള പാത്ര നിർമ്മാണത്തിന് ആവശ്യമാണ്. ഇവയക്ക്് രണ്ട് ലക്ഷത്തിന് മുകളിൽ വില വരും. ഇവ കേരളത്തിൽ നിന്നും അന്യ സംസ്ഥാനങ്ങളിൽ നിന്നും വാങ്ങാൻ അവസരം ഉണ്ട്. മെഷനറി വാങ്ങുന്നതിന് വ്യവസായ വകുപ്പിൽ നിന്നും സഹായം ലഭിക്കും.\nഇരുപത്തിയഞ്ച് ശതമാനം വരെ ലാഭം നേടാനാവുന്ന സംരംഭമാണ് പാളപ്പാത്ര നിർമ്മാണം. ഹോട്ടലുകളും , കാറ്ററിങ്ങ് സർവ്വീസുകളും, എക്‌സ്‌പോർട്ടേഴ്‌സ് എന്നിവരിൽ നിന്നും ഓർഡർ നേടാം.ഓൺലൈനായി വിൽക്കാനും സാധിക്കും.


ടോം ജോസഫിന്റെ ഭാര്യ പിതാവും റിട്ട.കോളെജ് അധ്യാപകനുമായ ചെമ്പനോട കാലാപറമ്പില് സെബാസ്റ്റ്യന് കാലാ അന്തരിച്ചു\nFriday,7August 2020 02:39:49 PM\nBy | Saturday November 3rd, 2018\nപേരാമ്പ്ര : പ്രമുഖ വോളീബോള് താരം ടോം ജോസഫിന്റെ ഭാര്യ പിതാവും റിട്ട.കോളെജ് അധ്യാപകനുമായ ചെമ്പനോട കാലാപറമ്പില് സെബാസ്റ്റ്യന് കാലാ (65) അന്തരിച്ചു.\nതലശ്ശേരി ബ്രണ്ണന് കോളെജ്, മൊകേരി ഗവ. കോളെജ്, കാസര്‍ഗോട് എളേരിത്തട്ട് ഗവ. കോളെജ് എന്നിവിടങ്ങളില് ഇംഗ്ലീഷ് അധ്യാപകനായിരുന്നു.\nഭാര്യ: ജാന്‍സി. മക്കള്: ജാനറ്റ് ടോം, ജെര്‍മറ്റ്, അരുണ്. മരുമകന്: റോണി കുരുവിള. സഹോദരങ്ങള്: തോമസ് കാലാ, ഗ്രേസി, വര്‍ഗീസ്, ജോണ്, ജോസ്, റോസമ്മ, സംസ്‌കാരം നാളെ ഒരു മണിക്ക് ചെമ്പനോട സെന്റ് ജോസഫ് പള്ളി സെമിത്തേരിയില്.


യുവതിയെ ഒളിപ്പിച്ച സംഭവം: റഹ്മാനെതിരെ വനിത കമ്മിഷന് കേസെടുത്തു , റഹ്മാന് പറയുന്നത് പച്ചക്കള്ളമെന്ന് മാതാപിതാക്കള് – twenty4news.com\nസജിത അയൽവാസിയായ റഹ്മാനോടൊപ്പം ഒരു മുറിക്കുള്ളിൽ പുറംലോകവുമായി ബന്ധമില്ലാതെ കഴിഞ്ഞുവെന്നത് അവിശ്വസനീയമാണ്. ആർത്തവകാലത്തുൾപ്പെടെ പ്രാഥമികാവശ്യങ്ങൾ യഥാസമയം നിറവേറ്റാനാകാതെ കഴിയാൻ നിർബന്ധിതയാക്കിയത് കടുത്ത മനുഷ്യാവകാശലംഘനവുമാണ്.\nറഹ്മാൻ പറയുന്നത് പച്ചക്കള്ളമാണെന്ന് മാതാപിതാക്കൾ\nസജിതയെ ഒളിപ്പിച്ചു താമസിപ്പിച്ചിട്ടില്ലെന്നും മകൻ ഇഷ്ടം അറിയിച്ചിരുന്നുവെങ്കിൽ വിവാഹം നടത്തിക്കൊടുക്കുമായിരുന്നുവെന്നും റഹ്മാന്റെ മാതാപിതാക്കളായ മുഹമ്മദ് കനിയും ആത്തിക്കയും. റഹ്മാൻ ഇപ്പോൾ പറയുന്നത് പച്ചക്കള്ളമാണെന്നാണ് ഇവർ പറയുന്നത്. സജിത പുറത്തിറങ്ങാൻ ഉപയോഗിച്ചതെന്നു പറയുന്ന ജനലിന്റെ അഴികൾ അടുത്തകാലം വരെയുണ്ടായിരുന്നതായും ചിതലരിച്ചു പോയിട്ടില്ലെന്നും ഇവർ പറയുന്നു.\nപ്രണയിക്കൊപ്പം പത്തു കൊല്ലം രഹസ്യജീവിതം നയിച്ച മകൾ സജിതയെ കാണാൻ മാതാപിതാക്കളെത്തി. കൊല്ലങ്ങൾക്കുമുമ്പ് കാണാതായ മകൾ ജീവനോടെയുണ്ടെന്ന് അറിഞ്ഞതു മുതൽ അച്ഛൻ വേലായുധനും അമ്മ ശാന്തയും സന്തോഷക്കണ്ണീരിലാണ്. അതുവരെയനുഭവിച്ച സങ്കടങ്ങളെല്ലാം ഉള്ളിലൊതുക്കി ആ മാതാപിതാക്കൾ സജിതയുടെയും റഹ്മാന്റെയും വാടകവീട്ടിലേക്ക് എത്തി.\nവെള്ളിയാഴ്ച രാവിലെയാണ് ഇരുവരും അയിലൂരിലെ കാരക്കാട്ടുപറമ്പിലെ വീട്ടിൽനിന്ന്, ബന്ധുവായ വത്സലയോടൊപ്പം വിത്തനശ്ശേരിയിലേക്കു വന്നത്. അരിയും മധുരപലഹാരവും കൂടെക്കരുതി. വീട്ടിലേക്കു കയറിയ ഇരുവരും മകളെ കൺകുളിരെ കണ്ടു, മനസ്സു തുറന്ന് സംസാരിച്ചു. അതിനിടെ, കേക്ക് മുറിച്ച് മധുരം പങ്കുവെച്ചു. ഒരു മണിക്കൂർ മകൾക്കൊപ്പം ചെലവഴിച്ചാണ് അച്ഛനുമമ്മയും മടങ്ങിയത്. ഒരിക്കലും കാണില്ലെന്നു കരുതിയ മകളെ കണ്ടതിലും ഇപ്പോൾ നന്നായി കഴിയുന്നുവെന്നറിഞ്ഞതിലും സന്തോഷമുണ്ടെന്ന് ഇരുവരും പറഞ്ഞു. റഹ്മാനെയും സജിതയെയും വെള്ളിയാഴ്ച കെ. ബാബു എം.എൽ.എ.യും സന്ദർശിച്ചു.\nTagged as: Love, love story of sajitha rahman, Palakkad, Rahman sajitha


webdesk – Shri Ramachandran Kadannappally\nHome > Blog > webdesk\nപുലിമുട്ട് നീളം കൂട്ടുന്നു: കടലേറ്റത്തിന് പരിഹാരം കാണാൻ തുറമുഖ വകുപ്പ്\nകൊടുങ്ങല്ലൂരിന്റെ തീരദേശത്തെ രൂക്ഷമായ കടലേറ്റത്തിന് പരിഹാരം കാണാൻ തുറമുഖ വകുപ്പ്. അഴീക്കോട് അഴിമുഖത്തെ മണൽത്തിട്ടയിൽ നിന്നും സംരക്ഷിക്കുന്നതിനായി പുലിമുട്ട് നീളം കൂട്ടുന്ന പ്രവർത്തികൾക്ക് തുടക്കം കുറിച്ചാണ് തുറമുഖ വകുപ്പ് പ്രശ്നപരിഹാരത്തിന് തയ്യാറെടുത്തത്. ഓഖി ദുരിതാശ്വാസ പ്രവർത്തനങ്ങളുടെ ഭാഗമായുള്ള തീരദേശവികസനപദ്ധതിയിൽ ഉൾപ്പെടുത്തിയാണ് പദ്ധതി ആസൂത്രണം ചെയ്തിരിക്കുന്നത്. അഴീക്കോട് അഴിമുഖത്ത് അതിവേഗം മണൽത്തിട്ടകൾ രൂപംകൊള്ളുകയും\nകുറുവ പാലത്തിനു പകരം പുതിയ പാലം വരുന്നു\nകണ്ണൂർ മണ്ഡലത്തിലെ ജനങ്ങളുടെ ഒരഭിലാഷം കൂടി യാഥാർത്ഥ്യമാകുന്നു. ചരിത്രത്തെ കോർത്തിണക്കിയ കുറുവ പാലത്തിനു പകരം പുതിയ പാലം വരുന്നു. 656 ലക്ഷം രൂപ ഭരണാനുമതി സംസ്ഥാന സർക്കാർ നൽകി.നിലവിലുള്ള പാലത്തിന് സമാന്തരമായാണ് പുതിയ പാലം. ദേശീയ പാതക്ക് സമാന്തരമായി തോട്ടട ജെ.ടി.എസിന് മുന്നിലൂടെ കുറുവ തയ്യിൽ സിറ്റി വഴി കണ്ണൂർ നഗരത്തിൽ എത്തുന്ന\nബണ്ട് പാലം3കോടി രൂപ അനുവദിച്ചു\nമണ്ഡലത്തിലെ പ്രധാന പാലങ്ങളിൽ ഒന്നാണ് ബണ്ട് പാലം. പാലം പുതുക്കി പണിയണമെന്ന ആവശ്യം വിവിധ കോണുകളിൽ നിന്ന് ഉയർന്നുവന്നിരുന്നു. അതുകൊണ്ടു തന്നെ കഴിഞ്ഞ ബഡ്ജറ്റിൽ പാലം പുതക്കിപ്പണിയുന്നതിന് ഫണ്ട് അനുവദിക്കാൻ കത്ത് നൽകുകയും ബഡ്ജറ്റിൽ ആവശ്യമായ3കോടി രൂപ നീക്കിവെക്കുകയും ചെയ്തിട്ടുണ്ട്. പൊതുമരാമത്ത് വകുപ്പ് ബ്രിഡ്ജസ് വിഭാഗത്തിനാണ്\nഎടക്കാട് പ്രാഥമികാരോഗ്യ കേന്ദ്രം കെട്ടിട നിർമ്മാണത്തിന് എം.എൽ.എ ആസ്തി വികസന ഫണ്ടിൽ നിന്നും 45 ലക്ഷം രൂപ അനുവദിച്ചു.\nകണ്ണൂർ നിയോജക മണ്ഡലം എടക്കാട് പ്രാഥമികാരോഗ്യ കേന്ദ്രം( ആറ്റടപ്പ) കെട്ടിട നിർമ്മാണത്തിന് എം.എൽ.എ ആസ്തി വികസന ഫണ്ടിൽ നിന്നും 45 ലക്ഷം രൂപ അനുവദിച്ചു. എടക്കാട് പ്രാഥമികാരോഗ്യ കേന്ദ്രം കുടുംബാരോഗ്യ കേന്ദ്രമാക്കുന്നതിനുള്ള നടപടികൾ പൂർത്തിയായി വരികയാണ്. കുടുംബാരോഗ്യ കേന്ദ്രമാകുന്നതോടു കൂടി രാവിലെ9മണി മുതൽ വൈകു:6മണി വരെ\nസംസ്ഥാന സർക്കാർ പ്രഖ്യാപിച്ച സൗജന്യ ഭക്ഷ്യ കിറ്റ് വിതരണത്തിന്റെ കണ്ണൂർ ജില്ലാ തല ഉദ്ഘാടനം കണ്ണൂർ ടൗൺ ബാങ്ക് ഹാൾ കണ്ണൂർ സിറ്റിയിൽ ഉദ്ഘാടനം നിർവഹിച്ചു.\nകണ്ണൂർ കോർപ്പറേഷൻ എടക്കാട് സോണൽ കൃഷി ഭവനുവേണ്ടി എം.എൽ.എ ആസ്തി വികസന ഫണ്ടിൽ നിന്നും 42 ലക്ഷം രൂപ അനുവദിച്ച് പണി കഴിപ്പിച്ച പുതിയ കെട്ടിടം കോർപ്പറേഷൻ മേയർ സി.സീനത്തിന്റെ അദ്ധ്യക്ഷതയിൽ ഉദ്ഘാടനം ചെയ്തു. ഡിവിഷൻ കൗൺസിലർ എ.പി. അജിത സ്വാഗതം പറഞ്ഞു.\nഒക്ടോബർ2ഗാന്ധി ജയന്തി.\nകണ്ണൂരിൽ ഗാന്ധി പ്രതിമയ്ക്ക് മുന്നിൽ പുഷ്പ്പാർച്ചന നടത്തി\nകണ്ണൂര് മണ്ഡലത്തില് 15 തീരദേശ റോഡുകളുടെ പ്രവൃത്തിക്ക് തുടക്കമായി കണ്ണൂര് നിയോജക മണ്ഡലത്തിലെ തീരദേശ റോഡ് പ്രവൃത്തി ഉദ്ഘാടനം ഓണ്‍ലൈനായി മന്ത്രി ജെ. മേഴ്സിക്കുട്ടി അമ്മ ഉദ്ഘാടനം ചെയ്തു. ആദ്യമായാണ് ഒരു മണ്ഡലത്തില് മാത്രമായി ഇത്രയധികം റോഡുകള് ഒരുമിച്ച് പ്രവൃത്തി ആരംഭിക്കുന്നത്. 15 റോഡുകളുടെ പ്രവൃത്തിയാണ് കണ്ണൂര് മണ്ഡലത്തില് ആരംഭിക്കുന്നത്. അഞ്ചരക്കോടി\nമുസിരിസ് പൈതൃക പദ്ധതിയിൽ മാളയിലെ ജൂത സ്മാരകങ്ങളായ സിനഗോഗും സെമിത്തേരിയും സ്ഥാനം പിടിച്ചിരിക്കുന്നു. ഇവ രണ്ടിന്റെയും ചരിത്രവും പൈതൃകവും നിലനിർത്തി ടൂറിസം സാധ്യതകളും മുന്നിൽക്കണ്ടുകൊണ്ടാണ് പദ്ധതി മുന്നോട്ട് പോവുക. പറവൂർ, ചേന്ദമംഗലം, മാള എന്നിങ്ങനെ ജൂത ചരിത്രവുമായി ബന്ധപ്പെട്ട സ്ഥലങ്ങളിലെ ചരിത്ര സ്മാരകങ്ങൾ ഉൾപ്പെടുത്തി ജൂത സെർക്യുട്ട് സ്ഥാപിക്കും.\nഇന്ത്യൻ ഓയിൽ കോർപ്പറേഷന്റെ സഹായത്തോടെ വിയ്യൂർ സെൻട്രൽ ജയിലിൽ ആരംഭിക്കുന്ന ജയിൽ പെട്രോൾ പമ്പിന്റെ ഉദ്ഘാടനം മുഖ്യമന്ത്രി പിണറായി വിജയൻ വീഡിയോ കോൺഫറൻസിലൂടെ നിർവ്വഹിച്ചു. പമ്പിന്റെ നാട മുറിച്ചുള്ള ഉദ്ഘാടനവും, ആദ്യ ഇന്ധനം നിറക്കലും വിയ്യൂർ സെൻട്രൽ ജയിൽ സൂപ്രണ്ട് നിർമ്മലാന്ദൻ നായർ, വാർഡ് കൗൺസിലർ സുരേഷ് കുമാർ


ആദ്യ സി.ടി. സ്‌കാനിന് 50 വയസ്സ് | The first CT. Scan turns 50 years old| Health\nആദ്യ സി.ടി. സ്‌കാനിന് 50 വയസ്സ്\nOct 1, 2021, 05:06 PM IST\nആദ്യ കാലത്ത് ഒരു സി.ടി. സ്‌കാന് ചെയ്യണമെങ്കില് ദിവസങ്ങളോളം സമയമെടുക്കുമായിരുന്നു\n# ഡോ കെ. ജി. രാമകൃഷ്ണന്\nസര് ഗോഡ്‌ഫ്രെ ഹൗണ്‍സ്ഫീല്‍ഡ് മെഷീനിനൊപ്പം|\nഫോട്ടോ കടപ്പാട്: എഫ്.ബി.\nഒക്ടോബര് ഒന്ന്. ലോകം മുഴുവന് ആഘോഷിക്കപ്പെടേണ്ടതാണെങ്കിലും എന്തുകൊണ്ടോ എല്ലാവരുടേയും വിസ്മൃതിയിലേക്ക് മാറ്റപ്പെട്ട, ആധുനിക വൈദ്യശാസ്ത്രത്തിന്റെ പുരോഗതിയില് തന്നെ വിപ്ലവകരമായ മാറ്റത്തിനിടയാക്കിയ സി.ടി. സ്‌കാന് എന്ന ഉപകരണം ആദ്യമായി ഉപയോഗിച്ച ദിവസമാണിന്ന്.\nമാറ്റങ്ങളുടേയും പുതിയ കണ്ടെത്തലുകളുടേയും ഘോഷയാത്രയാണ് ആധുനിക വൈദ്യശാസ്ത്രം എന്ന് പറഞ്ഞാല് അതില് അതിശയോക്തിയുണ്ടാവുകയില്ല. എങ്കിലും സ്റ്റെതസ്‌കോപ്പിനും, എക്‌സ്-റേയ്ക്കും ശേഷം വൈദ്യശാസ്ത്ര രംഗത്തെ ഏറ്റവും വലിയ മാറ്റം ഏതാണെന്ന് ചോദിച്ചാല് അത് സി.ടി. സ്‌കാനിന്റെ കണ്ടുപിടുത്തമാണ് എന്ന് പറയാനാണെനിക്കിഷ്ടം. ലണ്ടനിലെ അറ്റ്കിന്‍സണ് മോര്‍ലി ആശുപത്രിയില് സര് ഗോഡ്‌ഫ്രെ ഹൗണ്‍സ്ഫീല്‍ഡും ഡോ. ജാമി ആംബ്രോസും ചേര്‍ന്ന് സി.ടി. സ്‌കാന് എന്ന നൂതന ഉപകരണത്തില് (അന്നതിന് പേര് ക്യാറ്റ് സ്‌കാന് എന്നായിരുന്നു) ആദ്യത്തെ വിജയകരമായ പരീക്ഷണം നടത്തിയത് അന്‍പത് വര്‍ഷങ്ങള്‍ക്ക് മുന്‍പുള്ള ഇന്നത്തെ ദിവസമായിരുന്നു; 1971 ഒക്ടോബര് ഒന്നാം തിയ്യതി.\n1976ല് ആണ് ഞാന് ആദ്യമായി ക്യാറ്റ് സ്‌കാന് എന്ന പേര് കേള്‍ക്കുന്നത്. വീട്ടിലെ കിടക്കയില് മലര്‍ന്ന് കിടന്ന് അലസതയോടെ റീഡേഴ്സ് ഡൈജസ്റ്റ് വായിച്ചുകൊണ്ടിരിക്കുമ്പോള് ആദ്യം ശ്രദ്ധയില് പെട്ടത് ആ പേരിലെ കൗതുകമാണ്. 'ക്യാറ്റ് സ്‌കാന്', പൂച്ചയ്ക്കെന്ത് സ്‌കാനിംഗ് എന്നായിരുന്നു ആദ്യം ചിന്തിച്ചത്. പിന്നീട് പൂര്‍ണ്ണമായി വായിച്ചപ്പോള് ആ കണ്ടെത്തല് വൈദ്യശാസ്ത്ര രംഗത്ത് വരാനിടയാക്കുന്ന മാറ്റങ്ങളെ കുറിച്ച് ചെറിയ ചിത്രം മനസ്സില് വരച്ച് ചേര്‍ത്തു, പക്ഷേ അപ്പോഴും പിന്നീടൊരുകാലത്ത് ഡോക്ടറാകുമെന്നും, ഇതേ ഉപകരണങ്ങള് കൈകാര്യം ചെയ്യുന്ന റേഡിയോളജിസ്റ്റാകുമെന്നുമൊന്നും സ്വപ്നം കണ്ടിരുന്നേ ഇല്ല.\nമൊബൈല് ഫോണ് ഇല്ലാതിരുന്ന ഒരു കാലത്ത് ഇവിടെ ആളുകള് ജീവിച്ചിരുന്നു എന്ന് പറഞ്ഞാല് വിശ്വസിക്കാത്ത ഒരു തലമുറ വരാനിരിക്കുന്നു എന്ന് പറയുന്നത് പോലെ സി.ടി. സ്‌കാനും അതിന് മുകളിലുള്ള സ്‌കാനിംഗുകളും ഇല്ലാതിരുന്ന കാലത്തും ഇവിടെ രോഗചികിത്സ നടന്നിരുന്നു എന്ന് പറഞ്ഞാല് വിശ്വസിക്കാന് സാധിക്കാത്ത കാലം അനതിവിദൂരതയിലല്ല. ഇന്ന് വളരെ നിസ്സാരമായാണ് ഈ ഉപകരണത്തെക്കുറിച്ച് നമ്മള് ചര്‍ച്ച ചെയ്യുന്നതെങ്കിലും ഇതിന്റെ കണ്ടുപിടുത്തവും അതിന് ശേഷം ആതുര സേവന രംഗത്തുണ്ടായ മാറ്റവും വാക്കുകള്‍കൊണ്ട് വിവരിക്കാന് സാധിക്കുന്നതിനപ്പുറത്താണ്.\nആദ്യ കാലത്ത് ഒരു സി.ടി. സ്‌കാന് ചെയ്യണമെങ്കില് ദിവസങ്ങളോളം സമയമെടുക്കുമായിരുന്നു. പിന്നീട് 1990കളില് ഞങ്ങളുടെ കരിയറിന്റെ പ്രാരംഭകാലത്ത് മിനിട്ടുകളുടെ സമയപരിധിയിലേക്ക് സാങ്കേതിക വിദ്യ പുരോഗതി പ്രാപിച്ചു. അതും കഴിഞ്ഞ് ഇന്ന് കേവലം4മുതല് ആറ് സെക്കന്റെ വരെയുള്ള സമയംകൊണ്ട് ശരീരം മുഴുവനായി സ്‌കാന് ചെയ്യാമെന്ന അവസ്ഥയിലേക്ക് കാര്യമെത്തി. അത്ഭുതപ്പെടുത്തുന്ന വളര്‍ച്ച തന്നെയാണ് ഈ മേഖലയില് സംഭവിച്ചുകൊണ്ടിരിക്കുന്നത്. ആദ്യകാലത്ത് സ്‌കാന് ചെയ്യണമെങ്കില് അന്നത്തെ മദ്രാസില് മാത്രമായിരുന്നു സൗകര്യമുണ്ടായിരുന്നത്. പിന്നീട് കോഴിക്കോട് മെഡിക്കല് കോളേജിലും മറ്റൊരു സ്വകാര്യ ആശുപത്രിയിലുമെത്തി, കോഴിക്കോട് കഴിഞ്ഞാല് പിന്നെ എറണാകുളത്തും അത് കഴിഞ്ഞാല് തിരുവനന്തപുരത്തം മാത്രമായിരുന്നു ഈ സൗകര്യമുണ്ടായിരുന്നത്. ഇന്ന് ഞാന് ജോലി ചെയ്യുന്ന ആശുപത്രിയില് മാത്രം മൂന്ന് സി.ടി. സ്‌കാന് മെഷീനുണ്ട്.5കിലോമീറ്റര് ചുറ്റളവില് കുറഞ്ഞത് 25 മെഷിനുകളെങ്കിലും ഉണ്ടെന്നുറപ്പാണ്.\nസര് ഗോഡ്‌ഫ്രെ ഹൗണ്‍സ്ഫീല്‍ഡ് എന്ന അത്ഭുത മനുഷ്യന്\nസി ടി സ്‌കാന് എന്ന ആശയത്തിന് പിന്നിലെ ബുദ്ധികേന്ദ്രമായിരുന്നു സര് ഗോഡ്‌ഫ്രെ ഹൗണ്‍സ്ഫീല്‍ഡ് എന്ന ലജ്ജാശീലനും സുന്ദരനുമായ മനുഷ്യന്. രണ്ടാം ലോക മഹായുദ്ധകാലത്ത് എയര്‍ഫോഴ്‌സില് വളണ്ടിയറായി ചേര്‍ന്നതാണ് അദ്ദേഹത്തിന്റെ കരിയറിലെ മാറ്റങ്ങളുടെ തുടക്കം. ടെക്‌നിക്കല് കാര്യങ്ങള് പഠിച്ചെടുക്കുന്നതില് വലിയ താല്‍പര്യം കാണിച്ച ഹൗണ്‍സ്ഫീല്‍ഡ് യുദ്ധകാലത്ത് റേഡിയോ മെക്കാനിസത്തിന്റെ ആവശ്യകത മനസ്സിലാക്കിയതിനെ തുടര്‍ന്ന് അത് സ്വയം പഠിച്ചെടുത്തു. അദ്ദേഹത്തിന്റെ മിടുക്ക് തിരിച്ചറിഞ്ഞ എയര്‍ഫോഴ്‌സ് ഉദ്യോഗസ്ഥര് ഹൗണ്‍സ് ഫീല്‍ഡിനെ ഫാരഡെ ഇലക്ട്രിക്കല് എഞ്ചിനിയറിംഗ് കോളേജില് ഉന്നത പഠനത്തിനയച്ചു.\nപിന്നീട് ജോലിയില് നിന്ന് വിരമിച്ച ശേഷം ഇലക്ട്രോണിക്‌സ് നിര്‍മ്മാണ സ്ഥാപനമായ ഇ.എം.ഐ. എന്ന കമ്പനിയില് ഇദ്ദേഹം ജോയിന് ചെയ്തു. നിരവധി പ്രൊജക്ടുകള്‍ക്ക് അദ്ദേഹം വിജയകരമായ നേതൃത്വം നല്‍കി. ഓരോന്ന് കഴിയുമ്പോഴേക്കും അടുത്തതിന്റെ പിന്നാലെ പോകുന്ന ശീലം ഹൗണ്‍സ്ഫീല്‍ഡ് നിലനിര്‍ത്തുകയും ചെയ്തു. അങ്ങിനെയാണ് ഒരു പെട്ടിക്കകത്ത് കിടക്കുന്ന വസ്തു എന്താണെന്നറിയാന് വിവിധ വശങ്ങളില് നിന്നെടുക്കുന്ന എക്‌സ്-റേ പരിശോധിച്ചാല് മതിയാകുമോ എന്ന ആശയം അദ്ദേഹത്തിലുടലെടുത്തത്. സി.ടി. സ്‌കാന് എന്ന ഉത്തരത്തിലേക്ക് അദ്ദേഹത്തെ നയിച്ച ആശയത്തിന്റെ ബീജാവാപമായിരുന്നു അത്.\nസി.ടി. സ്‌കാനിന്റെ കഥ\nനിരന്തരമായ പരീക്ഷണങ്ങള്‍ക്കൊടുവില് 1968 ഓട് കൂടി സി.ടി. സ്‌കാനിന്റെ ആദ്യ രൂപം ഹൗണ്‍സ്ഫീല്‍ഡ് വികസിപ്പിച്ചെടുക്കുകയും അദ്ദേഹത്തിന്റെ എ.എം.ഐ. എന്ന കമ്പനി ഇതിന്റെ പേറ്റന്റ് കരസ്ഥമാക്കുകയും ചെയ്തു. ആദ്യം ഒരു പന്നിയുടെ തലയാണ് ഇവര് സ്‌കാന് ചെയ്തത്.9ദിവസം കൊണ്ടായിരുന്നേ്രത അത് പൂര്‍ത്തീകരിച്ചത്. 1971 ആകുമ്പോഴേക്കും ഉപകരണത്തെ കൂടുതല് കൂടുതല് മെച്ചപ്പെടുത്താനും സമയ ദൈര്‍ഘ്യം കുറയ്ക്കുവാനും സാധിക്കുമെന്ന അവസ്ഥയിലെത്തി.\nഈ നേട്ടത്തിന് പിന്നില് അദ്ദേഹത്തിന്റെ ആത്മാര്‍ഥമായ പരിശ്രമങ്ങളുടെ രസകരമായ കുറേയേറെ കഥകള് കൂടി പങ്കുവെച്ചിട്ടുണ്ട്. പ്രശസ്ത ന്യൂറോളജിസ്റ്റ് ഡോ. കെ. രാജശേഖരന് നായരുടെ വൈദ്യത്തിന്റെ സ്മൃതിസൗന്ദര്യം എന്ന പുസ്തകത്തില് സൂചിപ്പിച്ച ചില കാര്യങ്ങള് ഇതില് പ്രധാനപ്പെട്ടതാണ്. അറവ് ശാലകളില് നിന്ന് ശേഖരിക്കുന്ന പശുക്കളുടെ തലയാണ് സി ടി സ്‌കാനിന്റെ പൂര്‍ണ്ണത തിരിച്ചറിയുന്നതിന് ആദ്യമൊക്കെ ഉപയോഗിച്ചിരുന്നത്. കടലാസ്സ് ഉപയോഗിച്ചും മറ്റും പൊതിഞ്ഞാണ് അറവുശാലക്കാര് ഇത് കൈമാറിയിരുന്നത്. ദിവസവും ഇത്തരത്തില് പശുവിന്റെ തലയുമായി പൊതു വാഹനങ്ങളിലും ബസ്സുകളിലുമൊക്കെയായി യാത്ര ചെയ്യുന്ന ഹൗണ്‍സ്ഫീല്‍ഡിനെ മറ്റുള്ളവര് പരിഹാസത്തോടെയും ഭയത്തോടെയുമൊക്കെ കണ്ടിരുന്നു എന്ന് അദ്ദേഹം തന്നെ പറയുന്നു. പക്ഷേ ഒരിക്കല് പോലും അത്തരം ചിന്തകള് ഹൗണ്‍സ്ഫീല്‍ഡിന്റെ ലക്ഷ്യത്തിലേക്കുള്ള പ്രയാണത്തെ തടസ്സപ്പെടുത്തിയില്ല.\nസാധാരണ അറവുശാലകളില് നിന്ന് ശേഖരിക്കുന്ന പശുക്കളുടെ തല ഉപയോഗിച്ചുള്ള പരീക്ഷണങ്ങള് ആദ്യ ഘട്ടത്തില് പക്ഷേ വലിയ പരാജയമായിരുന്നു. ഇത്തരം അറവ് മൃഗങ്ങളെ തലയ്ക്കടിച്ച് കൊലപ്പെടുത്തുന്നതായിരുന്നു പതിവ്. ഇത് തലച്ചോറിലാകെ രക്തം പരന്ന് കിടക്കാനും കട്ടപിടിച്ച് കിടക്കാനും കാരണമാകും. അതുകൊണ്ട് തന്നെ ദൃശ്യങ്ങള്‍ക്ക് യാതൊരുവിധ വ്യക്തതയും ലഭിക്കുമായിരുന്നില്ല. ഈ സാഹചര്യത്തിലാണ് ഹൗണ്‍സ്ഫീല്‍ഡിന് എല്ലാ പ്രോത്സാഹനങ്ങളും നല്‍കിയിരുന്ന ആറ്റ്കിന്‍സണ് മോര്‍ലി ഹോസ്പിറ്റലിലെ ന്യൂറോസര്‍ജന് ഡോ. ജാമി ആംബ്രോസ് രക്ഷക്കെത്തിയത്. അദ്ദേഹം യഹൂദനായിരുന്നു. യഹൂദ മതവിശ്വാസ പ്രകാരം നാല്‍ക്കാലികളുടെ കഴുത്തിലെ രക്തക്കുഴലുകള് മുറിച്ച് രക്തം ചോര്‍ത്തിക്കളഞ്ഞ് കൊന്ന ശേഷം ഇറച്ചിക്കായി ഉപയോഗിക്കുന്നതായിരുന്നു പതിവ്. ഇത്തരം മൃഗങ്ങളുടെ തല ശേഖരിച്ചാല് നന്നായിരിക്കുമെന്ന് ഡോ. ആംബ്രോസ് നിര്‍ദ്ദേശിച്ചു. ഈ നിര്‍ദ്ദേശം പ്രാവര്‍ത്തികമാക്കിയതോടെ ചിത്രങ്ങളുടെ വ്യക്തതയുടെ കാര്യത്തിലുള്ള ആശങ്കകള്‍ക്ക് പരിഹാരമായി.\nആദ്യ സി.ടി. സ്‌കാന്\nമൃഗങ്ങളുടെ ശിരസ്സ് സ്‌കാന് ചെയ്ത് പരീക്ഷണം വിജയകരമായി മാറിയെങ്കിലും ഇത് ജീവനുള്ള മനുഷ്യരില് ഉപയോഗിക്കുന്നതിനെ കുറിച്ചുള്ള ആശങ്ക വ്യാപകമായിരുന്നു. തുടര്‍ന്ന് ഹൗണ്‍സ് ഫീല്‍ഡ് സ്വയം പരീക്ഷണവസ്തുവായി മാറുകയും സി ടി സ്‌കാനിങ്ങിന് വിധേയനായി സുരക്ഷിതമായ ചികിത്സാ രീതിയാണെന്ന് ബോധ്യപ്പെടുത്തുകയുമാണ് ചെയ്തത്.\nഅതിശക്തമായ തലവേദനയുമായി ആറ്റ്കിന്‍സണ് മോര്‍ലി ആശുപത്രിയില് (ഇപ്പോള് സെന്റ് ജോര്‍ജ്ജ് ഹോസ്പിറ്റല്) ചികിത്സ തേടിയെത്തിയ ഒരു സ്ത്രീയാണ് ആദ്യമായി സി.ടി. ബ്രെയിന് സ്‌കാനിന് വിധേയയായത്. വിദഗ്ധ പരിശോധനയില് അവര് ബ്രെയിന് ട്യൂമര് ബാധിതയായിരുന്നു എന്ന് തിരിച്ചറിഞ്ഞു. എന്നാല് ഈ പ്രക്രിയ പൂര്‍ത്തിയാക്കാന് ദിവസങ്ങള് സമയമെടുത്തു എന്നും രേഖപ്പെടുത്തിയിട്ടുണ്ട്. ഓരോ ഡാറ്റയും വിപുലപ്പെടുത്തി ഇമേജ് ആക്കിമാറ്റാനുള്ള സാങ്കേതിക വിദ്യ അതിന്റെ ഏറ്റവും പ്രാരംഭ ദശയിലായിരുന്നതിനാലാണ് ഈ സമയദൈര്‍ഘ്യം ആഴശ്യമായി വന്നത്. കേവലം ഒറ്റ വര്‍ഷത്തിനകം 80ല് അധികം രോഗികള് സി.ടി. സ്‌കാനിങ്ങിന് വിധേയരാവുകയും രോഗനിര്‍ണ്ണയം ഫലപ്രദമായി നടത്തപ്പെടുകയും ചെയ്തു. പിന്നീട് സി.ടി. സ്‌കാനിങ്ങില് സംഭവിച്ച വളര്‍ച്ച അവിശ്വസനീയമാം വിധം വേഗത്തിലായിരുന്നു. ഈ കണ്ടെത്തലിന് 1979 ല് സര് ഗോഡ്‌ഫ്രെ ഹൗണ്‍സ്ഫീല്‍ഡ് നോബല് സമ്മാനത്തിന് അര്‍ഹനാവുകയും ചെയ്തു.\n(കോഴിക്കോട് ആസ്റ്റര് മിംസിലെ ഇമേജിങ്ങ് സയന്‍സസ് വിഭാഗം ഹെഡ് & സീനിയര് കണ്‍സല്‍ട്ടന്റ് ആണ് ലേഖകന്)\nContent Highlights: The first CT. Scan turns 50 years old, Health


'ഇടതുമുന്നണിക്ക് തുടർ ഭരണമുണ്ടാകും.കോൺഗ്രസ് കോവിഡ് വ്യാപനത്തെ പ്രോൽസാഹിപ്പിക്കുന്നു.യുഡിഎഫിൽ നിന്ന് കൂടുതൽ പേർ ഇടതുമുന്നണിയിലേക്കെത്തും :മന്ത്രി ഇ.പി ജയരാജൻ | Daily Indian Herald\nMay 25, 2020 12:36 pm By : Indian Herald Staff\nതിരുവനന്തപുരം: ഇടതുമുന്നണിക്ക് തുടർഭരണം ഉണ്ടാകും. എല്ലാത്തിനേയും അലങ്കോലപ്പെടുത്താനാണ് പ്രതിപക്ഷത്തിന്റെ ശ്രമം. ജനം ഇടതുമുന്നണിക്കൊപ്പമാണ്. യുഡിഎഫ് അനുദിനം ദുർബലപ്പെടുകയാണെന്നും യുഡിഎഫിൽ നിന്ന് കൂടുതൽ പേർ ഇടതുമുന്നണിയിലേക്കെത്തുമെന്നും തുടർച്ചയായി കേരളം ഭരിക്കുമെന്ന് വ്യവസായ മന്ത്രി ഇ.പി. ജയരാജൻ. സംസ്ഥാനത്ത് ഒരു തുടർ ഗവൺമെന്റ് ഉണ്ടാകാൻ പോകുന്നു. അത് യുഡിഎഫിനെ ഭയപ്പെടുത്തുകയാണ്. അതോടെ യുഡിഎഫ് ഇല്ലാതാകും. അത്തരം രാഷ്ട്രീയ സാഹചര്യത്തിലേക്കാണ് കേരളം നീങ്ങുന്നത്. ഈ അഞ്ചുവർഷം മാത്രമല്ല, പിന്നീടും ഈ ഗവൺമെന്റിന് തുടർച്ചയുണ്ടാകും.\nകേരളത്തിൽ യുഡിഫ് ദുർബലപ്പെടുകയാണ്. സർക്കാരിനും മുഖ്യമന്ത്രിക്കും വലിയ അംഗീകാരം. ഈ ഗവൺമെന്റായതുകൊണ്ട് കേരളം രക്ഷപ്പെട്ടു എന്നാണ് ജനങ്ങൾ പറയുന്നത്. സർക്കാർ ജീവനക്കാരോട് ആറു ദിവസത്തെ ശമ്പളം ആവശ്യപ്പെട്ടപ്പോൾ പ്രതിപക്ഷം ഹൈക്കോടതിയിൽ പോയി. ജനക്ഷേമ പദ്ധതികളും ദുരാതാശ്വാസ പ്രവർത്തനങ്ങളും തടസ്സപ്പെടുത്തി കേരളത്തെ തകർക്കാനായിരുന്നു പ്രതിപക്ഷത്തിന്റെ ശ്രമം.പ്രളയകാലത്തു ചെയ്തതു തന്നെ ഇപ്പോഴും ചെയ്യുന്നു. ജനങ്ങൾക്കെതിരേയാണ് പ്രതിപക്ഷത്തിന്റെ യുദ്ധം. ജനങ്ങൾ യുഡിഎഫിനെ കൈവിടുന്നു. യുഡിഎഫ് തകരുന്നു. ഇതിൽ നിന്ന് രക്ഷപ്പെടാനാണ് എന്തൊക്കെയോ വിളിച്ചു പറയുന്നത്. അതുകൊണ്ട് അവർ രക്ഷപ്പെടില്ലെന്നു മാത്രമല്ല, കൂടുതൽ അപകടത്തിലേക്ക് പോകും.\nഎങ്ങനെയെങ്കിലും ജയിച്ചുവരിക എന്നൊരു വഴി ഇടതുമുന്നണി നോക്കുന്നില്ല. ഇപ്പോൾ ശ്രദ്ധ കോവിഡ് പ്രതിരോധത്തിൽ മാത്രമാണ്. മറ്റു പാർട്ടികളുമായി തർക്കിക്കാനും ഇപ്പോൾ സമയമില്ല. കോവിഡ് പ്രതിരോധത്തിനു ശേഷമാകാം അത്തരം തർക്കങ്ങൾ. കോവിഡ് മഹാമാരിയെ പ്രതിരോധിക്കാനാണ് ഇപ്പോഴത്തെ ശ്രമമെന്നും ഇ.പി ജയരാജൻ പറഞ്ഞു.ന്യൂസ് 18 കേരളത്തിന് അനുവദിച്ച പ്രത്യേക അഭിമുഖത്തിലാണ് ഇ.പി ജയരാജൻ ഇങ്ങനെ നിലപാട് പ്രഖ്യാപിച്ചത്.


പുരസ്‌കാരങ്ങള് ആത്മവീര്യം വര്‍ധിപ്പിക്കുന്നു: നീരജ് ചോപ്ര | Sirajlive.com\nറിപ്പബ്ലിക്ക് ദിനത്തലേന്ന് നീരജിന് ഇരട്ടബഹുമതിയാണ് ലഭിച്ചത്. പരം വിശിഷ്ട സേവാ മെഡലിനും പത്മശ്രീക്കും ഒളിമ്പിക് ചാമ്പ്യന് അര്‍ഹനായി.\nJan 26, 2022 11:23 am |\nന്യൂഡല്‍ഹി| പത്മശ്രീ, പരം വിശിഷ്ട സേവാ മെഡല് പുരസ്‌കാരങ്ങള് ലഭിച്ചത് ആത്മവീര്യം വര്‍ധിപ്പിക്കുന്നെന്ന് ജാവിലന് ത്രോവര് നീരജ് ചോപ്ര. അമേരിക്കയിലെ പരിശീലന കേന്ദ്രത്തില് നിന്നാണ് നീരജിന്റെ പ്രതികരണം. പുരസ്‌കാരങ്ങള് ലഭിച്ച എല്ലാവരെയും അഭിനന്ദിക്കുന്നതായും നീരജ് പറഞ്ഞു. കായികമേഖലയിലെ9പേര്‍ക്കാണ് പത്മ പുരസ്‌കാരങ്ങള്. നീരജ് ഉള്‍പ്പെടെ ഒളിമ്പിക്സിലും പാരാലിംപിക്സിലും മികവ് പുലര്‍ത്തിയവര്‍ക്ക് അംഗീകാരം ലഭിച്ചു.\nറിപ്പബ്ലിക്ക് ദിനത്തലേന്ന് നീരജിന് ഇരട്ടബഹുമതിയാണ് ലഭിച്ചത്. പരം വിശിഷ്ട സേവാ മെഡലിനും പത്മശ്രീക്കും ഒളിമ്പിക് ചാമ്പ്യന് അര്‍ഹനായി. സമാധാന കാലത്തെ മികച്ച സേവനത്തിന് നല്‍കുന്ന ഉയര്‍ന്ന ബഹുമതിയാണ് പരം വിശിഷ്ട സേവാ മെഡല്. രജ്പുത്താനാ റൈഫിള്‍സ് റെജിമെന്റില് സുബേദാറായ നീരജിന് 2020ല് വിശിഷ്ട സേവാ മെഡല് നല്‍കി രാജ്യം ആദരിച്ചിരുന്നു. ടോക്കിയോ ഒളിമ്പിക്സില് സ്വര്‍ണമെഡല് നേടിയതിന് ശേഷം നീരജ് ചോപ്ര ദേശീയ പതാകയോട് ആദരവ് കാട്ടുന്ന ദൃശ്യങ്ങള് സാമൂഹിക മാധ്യമങ്ങളില് വൈറലായിരുന്നു.\n2018ല് അര്‍ജുന അവാര്‍ഡും കഴിഞ്ഞ വര്‍ഷം കായികരംഗത്തെ പരമോന്നത ബഹുമതിയായ മേജര് ധ്യാന് ചന്ദ് ഖേല്‍രത്ന പുരസ്‌കാരവും നീരജിന് ലഭിച്ചിട്ടുണ്ട്. ജൂലൈയിലെ ലോകചാമ്പ്യന്‍ഷിപ്പിനായി അമേരിക്കയില് പരിശീലനത്തിലാണ് താരം. പാരാലിംപിക്സില് രണ്ട് സ്വര്‍ണം നേടിയ ആദ്യ ഇന്ത്യന് താരമായ ദേവേന്ദ്ര ജജാരിയക്ക് പത്മഭൂഷണ് ലഭിച്ചു. 2004ലെയും 2016ലെയും പാരാലിംപിക്സില് ജാവലിന് ത്രോയില് സ്വര്‍ണം നേടിയ മികവിനാണ് രാജസ്ഥാന് സ്വദേശിയായ ജജാരിയക്ക് രാജ്യത്തെ മൂന്നാമത്തെ ഉയര്‍ന്ന ബഹുമതി ലഭിക്കുന്നത്.\nടോക്കിയോ പാരാലിംപിക്സില് മികവ് കാട്ടിയ മൂന്ന് പേര് പത്മശ്രീ പുരസ്‌കാരത്തിന് അര്‍ഹരായി. ഷൂട്ടിംഗില് ഒരു സ്വര്‍ണവും ഒരു വെങ്കലവും നേടിയ അവനി ലെഖാര, ജാവലിന് ത്രോയില് സ്വര്‍ണം നേടിയ സുമിത് ആന്റില്, ബാഡ്മിന്റണില് സ്വര്‍ണം നേടിയ പ്രമോദ് ഭഗത്ത് എന്നിവര്‍ക്കാണ് അംഗീകാരം. ടോക്കിയോ ഒളിംപിക്സ് വനിതാ ഹോക്കിയില് ഇന്ത്യ സെമിയിലെത്തുന്നതില് നിര്‍ണായക പങ്ക് വഹിച്ച വന്ദന ഖട്ടാരിയക്ക് പത്മശ്രീ ലഭിച്ചു. ഇന്ത്യന് ഫുട്ബോള് ടീം മുന് ഗോള്‍കീപ്പര് എസ് ബ്രഹ്‌മാനന്ദ്, ആയോധന കലയിലെ പ്രശസ്ത കശ്മീരി പരിശീലകന് ഫൈസല് അലി ദാര് എന്നിവര്‍ക്കും പത്മശ്രീ പുരസ്‌കാരം ലഭിക്കും.\nRelated Topics: NEERAJ CHOPRA Padma Shri award


സിസ്റ്റം സപ്പോര്‍ട്ട് എഞ്ചിനീയറുടെ ഒഴിവ് ! - Newscom - Malayalam News\n-205 min. ago-ഫെഡറൽ ബാങ്കിൽ ഓഫിസർ ഒഴിവ്\nഇടുക്കി പീരുമേട് ഇന്‍ഡസ്ട്രിയല് ട്രിബ്യൂണല് എംപ്ലോയീസ് ഇന്‍ഷുറന്‍സ് കോടതിയ്ക്ക് ഡിജിറ്റലൈസേഷന് സിസ്റ്റം സപ്പോര്‍ട്ട് എഞ്ചിനീയറെ ആവശ്യമുണ്ട്.\nഇടുക്കി പീരുമേട് ഇന്‍ഡസ്ട്രിയല് ട്രിബ്യൂണല് എംപ്ലോയീസ് ഇന്‍ഷുറന്‍സ് കോടതിയ്ക്ക് ഡിജിറ്റലൈസേഷന് സിസ്റ്റം സപ്പോര്‍ട്ട് എഞ്ചിനീയറെ ആവശ്യമുണ്ട്. ഐടിഐയിലോ കമ്പ്യൂട്ടര് സയന്‍സിലോ എന്‍ജിനീയറിംഗ് ബിരുദം അല്ലെങ്കില് കമ്പ്യൂട്ടര് സയന്‍സിലോ കമ്പ്യൂട്ടര് ഹാര്‍ഡ്വെയര്, ഐടി എന്നിവയില് ഡിപ്ലോമയും ഓഫീസ് ഡിജിറ്റലൈസേഷനില് പ്രവൃത്തി പരിചയവുമാണ് വിദ്യാഭ്യാസ യോഗ്യത. പ്രായപരിധി 2022 ഏപ്രില് 11ന് 21നും 30നും മധ്യേ. പ്രതിമാസം 24,040 രൂപ പ്രതിഫലം നല്കും. ആറുമാസത്തേക്ക് കരാര് അടിസ്ഥാനത്തിലാണ് നിയമനം.\nമെയ് 25 രാവിലെ 11 മണിക്ക് പീരുമേട് ഇന്‍ഡസ്ട്രിയല് ട്രിബ്യൂണല് കോടതി ഓഫീസില് അഭിമുഖം നടത്തും. താല്പര്യമുള്ളവര് ഏപ്രില് 30 നകം പാസ്പോര്‍ട്ട് ഫോട്ടോ സഹിതം വിദ്യാഭ്യാസ യോഗ്യതകള് തെളിയിക്കുന്നതിനുള്ള രേഖകള് സഹിതം ഇ-മെയിലില് അപേക്ഷ സമര്‍പ്പിക്കണം. ഫോട്ടോ പതിച്ച തിരിച്ചറിയല് കാര്‍ഡിന്റെ പകര്‍പ്പും മൊബൈല് ഫോണ് നമ്പറും ഉണ്ടായിരിക്കണം. വിശദാംശങ്ങള് നല്‍കിയ അപേക്ഷകരെ മാത്രമേ അഭിമുഖത്തിന് ക്ഷണിക്കു. ഫോണ് : 04869 233625. മെയില് itipeerumade@gmail.com.


ലോകത്തിലെ ഏറ്റവും വലിയ ശബ്ദത്തിനുടമ ഈ സുന്ദരൻ പക്ഷി; അമ്പരന്ന് ശാസ്ത്രലോകം! (Source: Malayala Manorama 31-10-2019)\nപക്ഷികളുടെ ലോകം ശബ്ദങ്ങളുടെ കൂടി ലോകമാണ്. കാക്ക മുതൽ കുയിൽ വരെ സൃഷ്ടിക്കുന്ന ശബ്ദ വൈവിധ്യങ്ങളെ സാധാരണ മനുഷ്യർ പോലും ശ്രദ്ധിക്കുകയും ആസ്വദിക്കുകയും ചെയ്യാറുണ്ട്. പക്ഷികൾ ഇത്തരം ശബ്ദങ്ങൾ ഉണ്ടാക്കുന്നത് പലതരം ആവശ്യങ്ങൾക്കായി വ്യത്യസ്ത സന്ദർഭങ്ങളിലാണ്. മുന്നറിയിപ്പു നൽകാനും ഇണയെ ആകർഷിയ്ക്കാനുമെല്ലാം പക്ഷികൾ തങ്ങൾ ഉണ്ടാക്കുന്ന ശബ്ദങ്ങൾ ഉപയോഗിക്കുന്നു. ലോകത്തെ എല്ലാ പക്ഷികളും ഇങ്ങനെ വ്യത്യസ്ത തരത്തിലുള്ള ശബ്ദങ്ങൾ സൃഷ്ടിക്കാൻ കെൽപ്പുള്ളവരാണെന്നിരിക്കെ ഇക്കൂട്ടത്തിൽ ഏറ്റവും ഉച്ചത്തിലുള്ള ശബ്ദം സൃഷ്ടിക്കുന്നത് ബ്രസീലിൽ കാണപ്പെടുന്ന ഒരു പക്ഷിയാണ്.\nവൈറ്റ് ബെൽബേർഡ് വെളുത്ത തൂവലുകൾ നിറഞ്ഞ സുന്ദരൻ പക്ഷിയാണ് ബ്രസീലിയൻ വൈറ്റ് ബെൽബേർഡ്. പ്രൊക്നിയാസ് ആൽബസ് എന്ന ശാസ്ത്രീയ നാമമുള്ള ഈ പക്ഷി ഇപ്പോഴാണ് ലോകത്തെ ഏറ്റവും ശബ്ദമുള്ള പക്ഷി എന്ന സ്ഥാനം സ്വന്തമാക്കിയത്. ഇക്കൂട്ടത്തിലെ ഒരു പക്ഷി ഇണയെ ആകർഷിക്കാൻ നടത്തിയ കൂവലാണ് ഈ റെക്കോർഡിന് അർഹമാക്കിയത്. ഇതുവരെ റെക്കോഡ് ചെയ്യപ്പെട്ട പക്ഷി ശബ്ദങ്ങളിൽ ഏറ്റവും ഉയർന്ന ശബ്ദമുള്ളത് ഈ പക്ഷിയുടെ കൂവലിനാണെന്ന് ഗവേഷക തിരിച്ചറിഞ്ഞു. 125.4 ഡെസിബല് ആയിരുന്നു ഈ റെക്കോഡ് ചെയ്യപ്പെട്ട ശബ്ദത്തിന്റെ അളവ്.\nബ്രസീലിലെ ആമസോൺ വനമേഖലയിൽ വടക്കു കിഴക്കൻപ്രദേശത്തായാണ് ഈ പക്ഷികൾ കാണപ്പെടുന്നത്. ആണ് പക്ഷികളും പെണ് പക്ഷികളും ഇത്തരത്തിൽ ഇണകളെ ആകർഷിക്കാൻ ശബ്ദമുണ്ടാക്കാറുണ്ട്. ഇതിൽ ആണ് പക്ഷിയുടെ ശബ്ദമാണ് ഇപ്പോൾ റെക്കോഡിന് അർഹമായിരിക്കുന്നത്. കൂടാതെ ആണ് പക്ഷികള് മാത്രമാണ് വെളുത്ത നിറത്തിൽ കാണപ്പെടുന്നതും. പെണ് പക്ഷികളുടെ നിറം ഇളം ഒലീവ് പച്ചയാണ്. സംസാരിക്കുന്നതിനിടയിലോ പാട്ടിനിടയിലോ മൈക്കില് നിന്നു പുറത്തു വരുന്ന അരോചകമായ ശബ്ദത്തിനു സമാനമാണ് ഈ പക്ഷിയുടെ ശബ്ദമെന്ന് കേൾക്കുമ്പോൾ മനസ്സിലാകും.\nനാഷണൽ ഇൻസ്റ്റിറ്റ്യൂട്ട് ഓഫ് ആമസോണിയൻ റിസേർച്ചിലെ പക്ഷി നിരീക്ഷനായ മരിയോ കോൻ കാഫ്റ്റ് ആണ് ബ്രസീലിലെ റൊറൈമയിൽ നിന്ന് ഈ പക്ഷിയുടെ ശബ്ദവും വിഡിയോ ദൃശ്യവും പകര്ത്തിയത്. തുടർന്ന് മസാച്യൂസറ്റ് സർവകലാശാലയിലെ ജെഫ് പാഡോസ് ആണ് ഈ പക്ഷികളുടെ ശബ്ദത്തിന്റെ അളവ് കണക്കാക്കിയത്. ഇതോടെ അതുവരെ ഒന്നാം സ്ഥാനത്ത് നിന്നിരുന്ന സ്ക്രീമിങ് പിഹാ എന്ന പക്ഷി രണ്ടാം സ്ഥാനത്തേക്ക് പിന്തള്ളപ്പെടുകയായിരുന്നു. 116 ഡെസിബല് ആണ് സ്ക്രീമിഗ് പിഹായുടെ ശബ്ദത്തിന്റെ അളവ്. ബെൽബേർഡിന്റെ പോലെ സ്ക്രീമിങ് പിഹായും ബ്രസീലിലെ വടക്കു കിഴക്കൻ മേഖലയില് തന്നെ കാണപ്പെടുന്ന പക്ഷിയാണ്.\nവൈറ്റ് ബെൽബേർഡും സിംഫണിയും\nവൈറ്റ് ബെൽബേർഡിന്റെ ശബ്ദത്തെ മനുഷ്യ നിർമിതമായ ശബ്ദങ്ങളുമായി താരതമ്യപ്പെടുത്തുന്നത് കൗതുകകരമയ കാര്യമാണ് ഒരു സാധാരണ ഓഫിസിലെ ശബ്ദം ശരാശരി 40 ഡെസിബൽ ആണ്. സിംഫണി പോലുള്ള ഒരു സംഗീത പരിപാടിക്കും കാറിന്റെ ഹോണിനും ശരാശരി 110 ഡെസിബൽ ശബ്ദമുണ്ടാകും. ഇനി അരോചകമായ ഡ്രില്ലിങ്ങിന്റെ ശബ്ദത്തിന് ശരാശരി 120 ഡെസിബൽ വരെ ശബ്ദമാണ് ഉണ്ടാവുക. ഇവയെയൊക്കെ മറികടക്കുന്നതാണ് വൈറ്റ് ബെൽബേർഡിന്റെ ഇണയ്ക്കു വേണ്ടിയുള്ള ആലാപനം.\nശബ്ദത്തിൽ മാത്രമല്ല മറ്റ് ചില കാര്യങ്ങളിലും ഈ വൈറ്റ് ബെൽബേർഡിനു പ്രത്യേകതകളുണ്ട്. ഇതിൽ ഒന്ന് ഇവയുടെ മുഖത്തു നിന്നു നീണ്ടു നിൽക്കുന്ന വാലു പോലുള്ള ശരീര ഭാഗമാണ്. ഇത് ചില സമയങ്ങളിൽ കൊമ്പ് പോലെ ഉയർന്നു നിൽക്കുന്നതായും കാണപ്പെടാറുണ്ട്. കൂടാതെ തൂവലുകളെല്ലാം നീക്കിയാൽ ഈ പക്ഷിക്കുള്ളത് സിക്സ് പായ്ക്ക് ശരീരമാണെന്നും ഗവേഷകർ പറയുന്നു. മറ്റ് പക്ഷികളേക്കാൾ മസിലുകൾ നിറഞ്ഞ ശരീരമാണ് ഈ പക്ഷിയുടേത്. കൂടാതെ ഇവയുടെ ടിഷ്യൂ മറ്റ് പക്ഷികളുടേതിനേക്കാൾ നാലിരട്ടി വരെ കട്ടിയുള്ളതാണെന്നും ഇവർ വിശദീകരിക്കുന്നു.\nTotal Visitor: 5664435


മുസ്ലിം ലീഗ് കൂടുതല് ദുര്‍ബലമാകുന്നു!..ദേശീയ നേതാക്കൾ വിട്ടൊഴിയുന്നു .സമസ്തയും പിളർപ്പിൽ | Daily Indian Herald\nJanuary 24, 2021 4:41 pm By : Indian Herald Staff\nന്യുഡൽഹി:രാജ്യത്ത് മുസ്സ്ലീം ലീഗ് തകർച്ചയിൽ .ലീഗിൽ നിന്നും പലരും വിട്ടുപോവുകയാണ് .മുസ്ലിം ലീഗിനെ ഞെട്ടിച്ചത് ബംഗാളില് നിന്നുള്ള യൂത്ത് ലീഗ് ദേശീയ അധ്യക്ഷന് സാബിര് ഗഫാറിന്റെ രാജിയാണ് ഇതോടെ ദേശീയ തലത്തിൽ ലീഗ് തകർച്ചയുടെ വക്കിൽ ആണെന്ന ക്ളാര്യം വ്യക്തമാവുകയാണ് കേരളത്തിൽ മുസ്ലിം ലീഗിനെതിരെയുള്ള നീക്കവും ശക്തമാകുമ്പോഴാണ് ദേശീയ തലത്തിൽ നേതാക്കളുടെ കൊഴിഞ്ഞുപോക്ക് തുടരുന്നത്.ഇത് കനത്ത തിരിച്ചടിയാണ് .ലീഗിന്റെ പ്രബല ശക്തിയായ സമസ്തയടക്കം ലീഗിനെതിരെ നീക്കം തുടങ്ങിയിട്ടുണ്ട് .\nഅതേസമയം സമസ്‌തയെ തകർക്കാനും പിളർത്താനും മുസ്ലിംലീഗ് ശ്രമിക്കുന്നുവെന്ന പരാതിയുമായി സമസ്‌തയുടെ പോഷകസംഘടനാ നേതാക്കൾ. സമസ്‌ത കേരള ജം ഇയ്യത്തുൽ ഉലമ(ഇ കെ വിഭാഗം) ഉന്നതാധികാര സമിതി മുശാവറയ്‌ക്ക് (പണ്ഡിതസഭ) മുമ്പാകെയാണ് കുറ്റപത്രം നൽകിയത്. മാധ്യമങ്ങളിലൂടെ പൊതുസമൂഹത്തിലും സമുദായത്തിനകത്തും സംഘടനയെ അപമാനിക്കാൻ ലീഗിലെ ചില നേതാക്കൾ ശ്രമിക്കുന്നുവെന്നാണ് കുറ്റപത്രത്തിലുള്ളത്. ലീഗ് സംസ്ഥാന ഭാരവാഹിയടക്കമുള്ളവരുടെ പേരെടുത്ത് പറഞ്ഞ് പത്തോളം നേതാക്കളാണ് പരാതി നൽകിയത്.സമസ്‌തയിൽ വിഭാഗീയ പ്രവർത്തനമാണ്, സംഘടനാസംവിധാനം അസ്ഥിരമാണ് എന്നുള്ള പ്രചാരണം നടത്തുന്നതായാണ് പ്രധാന പരാതി. 1980-ലുണ്ടായ പിളർപ്പിന് സമാന സാഹചര്യമെന്നും പ്രചരിപ്പിക്കുന്നു.\nന്യൂനപക്ഷ ശാക്തീകരണം ലക്ഷ്യമെന്ന് പറയുന്ന ലീഗ് ഇതര സംസ്ഥാനങ്ങളില് വളരാത്തതിന് കാരണം ദേശീയതലത്തിലുള്ള കാഴ്ചപ്പാട് പാര്‍ട്ടിക്കില്ലാത്തത് കൊണ്ടാണ് എന്ന് രാഷ്ട്രീയ വിമര്‍ശകര് കുറ്റപ്പെടുത്തുന്നതിനിടെയാണ് സാബിര് ഗഫാറിന്റെ രാജി. ഉപാധ്യക്ഷന് ആസിഫ് അന്‍സാരിയെ ദേശീയ അധ്യക്ഷനാക്കി നിയമിച്ചെങ്കിലും, മുസ്ലിം ലീഗ് ദേശീയ നേതൃത്വത്തിന്റെ നിലപാടുമായി കേരള നേതാക്കള് മത്രമേ യോജിച്ചു പോകുന്നുള്ളൂ എന്ന തോന്നലുണ്ടാക്കാന് സമീപകാല തീരുമാനങ്ങള് ഇടയാക്കിയിട്ടുണ്ട്. ഈ തീരുമാനങ്ങള് മുസ്ലിം ലീഗിന് തിരിച്ചടിയാകുമോ?\nപശ്ചിമ ബംഗാളിലും ബിഹാറിലുമടക്കം പല സംസ്ഥാനങ്ങളിലും ശക്തമായ സാന്നിധ്യം ഒരുകാലത്ത് മുസ്ലിം ലീഗിനുണ്ടായിരുന്നു. പലപ്പോഴായി പല കാരണങ്ങളാല് ഈ സാന്നിധ്യം കുറഞ്ഞുവന്നു. കേരളത്തിലെ നേതാക്കള് ആ സംസ്ഥാനങ്ങളിലെ നേതാക്കളെ കുറ്റപ്പെടുത്തുന്നു. മുസ്ലിം ലീഗ് പോലുള്ള ഒരു കക്ഷി ഇതരസംസ്ഥാനങ്ങളില്ലാല്ലതാണ് ന്യൂനപക്ഷങ്ങളുടെ അധഃപതനത്തിന് കാരണം എന്ന് വിലയിരുത്തുന്നവരുമുണ്ട്.\nദേശീയതലത്തില് കൂടുതല് ഇടപെടല് ആവശ്യമുള്ള രാഷ്ട്രീയ സാഹര്യമാണ് ഇന്ത്യയിലുള്ളത്. ഈ വേളയിലാണ് പികെ കുഞ്ഞാലിക്കുട്ടി ദേശീയ രാഷ്ട്രീയം വിട്ട് കേരള രാഷ്ട്രീയത്തില് ശ്രദ്ധയൂന്നാന് തീരുമാനിച്ചിരിക്കുന്നത്. കേരളത്തിലെ നേതാക്കളും ഇതര സംസ്ഥാനങ്ങളിലെ നേതാക്കളും എടുക്കുന്ന നിലപാടുകള് പരസ്പരം യോജിക്കുന്നുമില്ല.\nഏതൊരു രാഷ്ട്രീയ പാര്‍ട്ടിക്കും സാന്നിധ്യം അറിയിക്കാനുള്ള അവസരമാണ് തിരഞ്ഞെടുപ്പ് കാലഘട്ടം. ഇത്തരം അവസരങ്ങള് പരമാവധി മുതലെടുക്കുകയാണ് ഹൈദരാബാദില് നിന്നുള്ള അസദുദ്ദീന് ഉവൈസിയുടെ എംഐഎം. എന്നാല് ഉവൈസിയുമായി ഒത്തുചേരേണ്ട എന്നാണ് മുസ്ലിം ലീഗ് നയം. അതാകട്ടെ മുസ്ലിം ലീഗിന്റെ മുരടിപ്പ് കൂടുതലാകാന് ഇടയാക്കുമെന്ന് സംശയം പ്രകടിപ്പിക്കുന്ന നേതാക്കളുമുണ്ട്.\nന്യൂനപക്ഷ രാഷ്ട്രീയം പറയുന്ന ഉവൈസിയും എസ്ഡിപിഐയുമെല്ലാം പല സംസ്ഥാനങ്ങളിലേക്കും അവരുടെ സംഘടനാ സംവിധാനം ശക്തിപ്പെടുത്തുകയാണ്. എന്നാല് മുസ്ലിം ലീഗിന് ഒരു കുതിപ്പിന് സാധിക്കാത്ത വിധം പിന്നാക്കം നില്‍ക്കുകയും ചെയ്യുന്നു. ഈ പാര്‍ട്ടികളുമായി ഐക്യപ്പെട്ടാല് കേരളത്തിലെ നിലനില്‍പ്പ് ചോദ്യം ചെയ്യപ്പെടുമോ എന്ന ആശങ്ക മുസ്ലിം ലീഗിന്റെ കേരളത്തിലെ നേതാക്കള്‍ക്കുണ്ട്.\nപതിറ്റാണ്ടുകള് മുമ്പ് രൂപീകരിച്ച എംഐഎം അടുത്ത കാലത്താണ് ഉത്തരേന്ത്യന് സംസ്ഥാനങ്ങളിലേക്ക് തേരോട്ടം തുടങ്ങിയത്. ബിഹാറില് അഞ്ച് നിയമസഭാ മണ്ഡലങ്ങള് പിടിച്ച് ശക്തമായ സാന്നിധ്യം അവര് അറിയിച്ചു. അടുത്ത വര്‍ഷം നടക്കുന്ന യുപി തിരഞ്ഞെടുപ്പില് മല്‍സരിക്കുമെന്ന് പ്രഖ്യാപിച്ചുകഴിഞ്ഞു. ഈ വര്‍ഷം ബംഗാൡും തമിഴ്‌നാട്ടിലും മല്‍സരിക്കാന് കരുനീക്കം ആരംഭിച്ചുകഴിഞ്ഞു.\nബിഹാര് നിയമസഭാ തിരഞ്ഞെടുപ്പില് ആ സംസ്ഥാനത്തെ മുസ്ലിം ലീഗ് നേതൃത്വം പപ്പു യാദവിന്റെ നേതൃത്വത്തില് സംഘടിച്ച സഖ്യത്തില് ചേരാന് താല്‍പ്പര്യം പ്രകടിപ്പിച്ചിരുന്നു. ആ സഖ്യത്തിലാണ് എസ്ഡിപിഐ ഉണ്ടായിരുന്നത്. അതുകൊണ്ടുതന്നെ കേരളത്തിലെ നേതാക്കള് എതിര്‍ത്തു. ആര്‍ജെഡി-കോണ്‍ഗ്രസ് സഖ്യത്തിനൊപ്പം നില്‍ക്കാന് നിര്‍ദേശിച്ചു. ഒരു സീറ്റ് പോലും മല്‍സരിക്കാന് ലീഗിന് കിട്ടിയില്ല. മഹാസഖ്യം തോറ്റു. കോണ്‍ഗ്രസ് കൂടുതല് ദുര്‍ബലമായി.\nദേശീയതലത്തില് കോണ്‍ഗ്രസിന്റെ കൈകള്‍ക്ക് ശക്തി പകരണം എന്നാണ് മുസ്ലിം ലീഗിന്റെ നിലപാട്. പക്ഷേ, കോണ്‍ഗ്രസ് കൂടുതല് ദുര്‍ബലമാകുന്നതാണ് കാഴ്ച. കോണ്‍ഗ്രസിന് വിശ്വാസ്യത നഷ്ടമായി എന്ന് ഉവൈസിയും എസ്ഡിപിഐയും പറയുന്നു. മധ്യപ്രദേശിലും യുപിയിലും ഗുജറാത്തിലുമെല്ലാം കോണ്‍ഗ്രസ് ടിക്കറ്റില് ജയിച്ചവര് ബിജെപി പാളയത്തിലേക്ക് ഒഴുകുന്നത് ഇവര് ചൂണ്ടിക്കാട്ടുന്നു.\nഹൈദരാബാദ് കോര്‍പറേഷന് തിരഞ്ഞെടുപ്പില് ഉവൈസിയുടെ പാര്‍ട്ടിക്ക് പിന്തുണ നല്‍കാനാണ് തെലങ്കാന മുസ്ലിം ലീഗ് നേതൃത്വം തീരുമാനിച്ചത്. ഇതിനെതിരായ നിലപാട് കേരളത്തിലെ ലീഗ് നേതാക്കള് സ്വീകരിച്ചു. തിരഞ്ഞെടുപ്പ് കഴിഞ്ഞപ്പോള് ഉവൈസിയുടെ പാര്‍ട്ടിക്ക് കാര്യമായ കോട്ടമില്ല. മുസ്ലിം ലീഗിനാകട്ടെ ഒരു നേട്ടമുണ്ടാക്കാനും സാധിച്ചില്ല.\nമുസ്ലിം ലീഗിന്റെ നേതൃത്വവുമായുള്ള അഭിപ്രായ വ്യത്യാസമാണ് യൂത്ത് ലീഗ് ദേശീയ അധ്യക്ഷന് സാബിര് ഗഫാറിന്റെ രാജിയിലെത്തിയത്. ദേശീയ തലത്തില് യൂത്ത് ലീഗിന്റെ മുഖമായിരുന്നു സാബിര്. അദ്ദേഹം ബംഗാളിലെ അബ്ബാസ് സിദ്ദിഖിയുടെ പുതിയ പാര്‍ട്ടിയില് ചേരാന് ആഗ്രഹിക്കുന്നു. സിദ്ദിഖിയുമായി സഹകരിക്കാന് ഉവൈസി ശ്രമിക്കുന്നുണ്ട്. സിദ്ദിഖിയുമായി കൂട്ട് വേണ്ട എന്നാണ് കേരളത്തില് നിന്നുള്ള മുസ്ലിം ലീഗ് നേതാക്കള് നല്‍കിയ നിര്‍ദേശം. പുനര്‍വിചിന്തനം വേണം ഇന്ത്യന് സെക്യുലര് ഫ്രണ്ട് എന്നാണ് അബ്ബാസ് സിദ്ദിഖിയുടെ പാര്‍ട്ടിയുടെ പേര്. മമതയ്ക്കും ബിജെപിക്കും കോണ്‍ഗ്രസ്-സിപിഎം സഖ്യത്തിനുമെതിരേയാണ് ഇദ്ദേഹം മല്‍സരിക്കുക. ഉവൈസി ഇദ്ദേഹത്തോടൊപ്പം നില്‍ക്കുന്നു. മുസ്ലിം ലീഗ് സിദ്ദിഖിയെ അനുകൂലിക്കുന്നില്ല. ഇതോടെ ബംഗാളില് വീണ്ടും വളരാനുള്ള അവസരം മുസ്ലിം ലീഗിന് വീണ്ടും ഇല്ലാതാകുകയാണ്. നയത്തില് കാതലായ മാറ്റം വേണമെന്ന് യൂത്ത് ലീഗ് നേതാവ് അടുത്തിടെ സുപ്രഭാതം പത്രത്തിലെഴുതിയ ലേഖനത്തില് ചൂണ്ടിക്കാട്ടിയിരുന്നു.\nTags: iuml, p k kunjalikutty, SABIR, SAMASTHA, youth league\nകണ്ണൂരിൽ യൂത്ത് ലീഗ് പ്രവർത്തകനു വെട്ടേറ്റു\nമുത്തലാഖ് ചർച്ചയിൽ പങ്കെടുക്കാതെ കുഞ്ഞാലിക്കുട്ടി


Malayalam News - യുപിയിൽ 35കാരി കൂട്ടബലാത്സംഗത്തിനിരയായി; ഗൂഢാലോചന നടത്തിയ സ്ത്രീ ഉൾപ്പെടെ4പേർ അറസ്റ്റിൽ | News18 Kerala, Crime Latest Malayalam News | ലേറ്റസ്റ്റ് മലയാളം വാർത്ത\nരണ്ട് പേർക്കെതിരെ ബലാത്സംഗക്കുറ്റത്തിനും ഒരു സ്ത്രീ ഉൾപ്പെടെ മൂന്ന് പേർക്കെതിരെ ക്രിമിനൽ ഗൂഢാലോചനയ്ക്കുമാണ് കേസ്.\nUpdated: October 20, 2020, 2:48 PM IST\nLast Updated: October 20, 2020, 2:48 PM IST\nലക്നൗ: യുപിയിൽ പീഡനങ്ങൾ തുടർക്കഥയാവുകയാണ്. ഹത്രാസ് സംഭവത്തിലെ പ്രതിഷേധം കെട്ടടങ്ങുന്നതിന് മുമ്പ് തന്നെ നിരവധി പീഡന കേസുകളാണ് ഇവിടെ നിന്നും റിപ്പോർട്ട് ചെയ്യപ്പെടുന്നത്. ഏറ്റവും പുതിയതായി എത്തിയ വാർത്ത ചിത്രകൂട് മേഖലയിൽ നിന്നാണ്. 35കാരിയായ യുവതിയാണ് ഇവിടെ കൂട്ട ബലാത്സംഗത്തിനിരയായത്. സംഭവത്തിൽ ഒരു സ്ത്രീ ഉൾപ്പെടെ നാല് പേർ അറസ്റ്റിലായിട്ടുണ്ട്. യുവതിയെ ഉപദ്രവിക്കാൻ കൂട്ടു നിന്നതിനും ഗൂഢാലോചനയ്ക്കുമാണ് സ്ത്രീ അറസ്റ്റിലായത്.\nരണ്ട് ദിവസം മുമ്പാണ് പീഡനത്തിനിരയായ യുവതി പരാതിയുമായി പൊലീസിനെ സമീപിച്ചത്. ഇവരുടെ പരാതി അനുസരിച്ച് കര്‍വി പൊലീസ് സ്റ്റേഷൻ പരിധിയിൽ ഉൾപ്പെട്ട പ്രതികളിലൊരാളുടെ വീട്ടിലെത്തിച്ചാണ് പീഡനത്തിനിരയാക്കിയത്. അതിനു ശേഷം ഇവിടെ നിന്നും മറ്റൊരിടത്തേക്ക് കൂട്ടിക്കൊണ്ടു പോയി അവിടെ വച്ചും ബലാത്സംഗത്തിനിരയാക്കപ്പെട്ടു. ഇതിനു ശേഷം പ്രതികൾ കടന്നു കളയുകയാണുണ്ടായത്.\nAlso Read-ഉദ്ഘാടനം പ്രമാണിച്ച് ഒരു പ്ലേറ്റ് ബിരിയാണി പത്ത് രൂപ; ആളുകൾ കൂടിയതോടെ കടയുടമ പൊലീസ് കസ്റ്റഡിയിലായി\nപരാതി അനുസരിച്ച് അഞ്ച് പേരെ പ്രതി ചേർത്താണ് പൊലീസ് എഫ്ഐആർ തയ്യാറാക്കിയത്. രണ്ട് പേർക്കെതിരെ ബലാത്സംഗക്കുറ്റത്തിനും ഒരു സ്ത്രീ ഉൾപ്പെടെ മൂന്ന് പേർക്കെതിരെ ക്രിമിനൽ ഗൂഢാലോചനയ്ക്കുമാണ് കേസ്.\nകേസിൽ ഇതുവരെ നാല് പേർ അറസ്റ്റിലായിട്ടുണ്ടെന്നാണ് കർവി പൊലീസ് എസ്എച്ച്ഒ അനിൽ പഥക് അറിയിച്ചത്. ഇവരെ റിമാൻഡ് ചെയ്തിരിക്കുകയാണ്. ബാക്കിയുള്ള പ്രതിക്കായി അന്വേഷണം ഊർജിതമാക്കിയിട്ടുണ്ടെന്നും അദ്ദേഹം വ്യക്തമാക്കി. അതേസമയം പരാതിക്കാരിയായ യുവതിയെ വൈദ്യപരിശോധനയ്ക്ക് വിധേയയാക്കി. ഇവരുടെ പരിശോധനഫലം കാത്തിരിക്കുകയാണെന്നും പഥക് കൂട്ടിച്ചേർത്തു.\nFirst published: October 20, 2020, 2:48 PM IST


ഇമോജി ഉപയോഗിച്ച് ഇനി ബൈബിള് വാക്യങ്ങള് സേര്‍ച്ച് ചെയ്യാം - Hrudayavayal\nഇമോജി ഉപയോഗിച്ച് ഇനി ബൈബിള് വാക്യങ്ങള് സേര്‍ച്ച് ചെയ്യാം\nBy administrator on July 17, 2016, 4:31 am Comments Off on ഇമോജി ഉപയോഗിച്ച് ഇനി ബൈബിള് വാക്യങ്ങള് സേര്‍ച്ച് ചെയ്യാം\nഏറ്റവും കൂടുതല് ആളുകള് സന്ദര്‍ശിക്കുന്ന ക്രിസ്ത്യന് സൈറ്റ് എന്നവകാശപ്പെടുന്ന ബൈബിള് ഗേറ്റ് വേയില് സുവിശേഷ വാക്യങ്ങള് ലഭിക്കുന്നതിന് വാക്കുകള് ഉപയോഗിക്കേണ്ട ആവശ്യമില്ല, പകരം ഇമോജി മതി. നിലവില് ലഭ്യമായിരിക്കുന്ന 330 ഇമോജികള് ഉപയോഗിച്ച് ബൈബിളിന്റെ വ്യത്യസ്ത പരിഭാഷകള് ഇന്ന് ആളുകള്‍ക്ക് ലഭിക്കും.\n“ബൈബിളില് ഉപയോഗിച്ചിരിക്കുന്ന ഒരുവാക്കിനു പോലും ഞങ്ങള് മാറ്റം വരുത്തിയിട്ടില്ല. മറിച്ച് വാക്കുകള് ടൈപ്പ് ചെയ്ത് സേര്‍ച്ച് ചെയ്യുന്നതിനു പകരം ഇമോജി ഉപയോഗിച്ച് സേര്‍ച്ച് ചെയ്യാനുള്ള സൗകര്യമാണ് ഞങ്ങള് ഉപയോഗിച്ചിരിക്കുന്നത്.” ബൈബിള് ഗേറ്റ്‌വേയുടെ സീനിയര് ഡയറക്ടര് ഫോര് ഡിജിറ്റല് പ്രൊഡക്ട്‌സ് ഉദ്യോഗസ്ഥനായ സ്റ്റീഫന് സ്മിത്ത് പറഞ്ഞു.\nസ്മാര്‍ട്ട്‌ഫോണിലെ ബില്‍ട്ട് ഇന് ഇമോജികള് ഉപയോഗിച്ചാണ് ഇത് സാധ്യമാകുന്നത്. ഉദാഹരണത്തിന്, ബൈബിള് ഗേറ്റ്‌വേയുടെ സൈറ്റില് കയറുക. അവിടെ സേര്‍ച്ച് ബോക്‌സില് കൈകൂപ്പുന്ന ഇമോജിയെ കോപ്പി പേസ്റ്റ് ചെയ്യുക. കൈകൂപ്പിയുള്ള ഇമോജിയെ പ്രാര്‍ത്ഥിക്കുന്നതായി വായിച്ച കമ്പ്യൂട്ടര് പ്രാര്‍ത്ഥനയുമായി ബന്ധപ്പെട്ട് ബൈബിളില് പറഞ്ഞിരിക്കുന്ന എല്ലാക്കാര്യങ്ങളും നിങ്ങള്‍ക്കായി കണ്ടെത്തി നല്‍കും.\nഇമോജി ഉപയോഗിച്ച് ഇനി ബൈബിള് വാക്യങ്ങള് സേര്‍ച്ച് ചെയ്യാം added by administrator on July 17, 2016, Time: 4:31 am


ജയത്തിലും നാണക്കേടായി രാഹുലിന്റെ റെക്കോര്‍ഡ്!! വിക്കറ്റ് ദാനം ചെയ്ത ആദ്യ ഇന്ത്യന് താരം... - myKhel Malayalam\n» ജയത്തിലും നാണക്കേടായി രാഹുലിന്റെ റെക്കോര്‍ഡ്!! വിക്കറ്റ് ദാനം ചെയ്ത ആദ്യ ഇന്ത്യന് താരം...\nജയത്തിലും നാണക്കേടായി രാഹുലിന്റെ റെക്കോര്‍ഡ്!! വിക്കറ്റ് ദാനം ചെയ്ത ആദ്യ ഇന്ത്യന് താരം...\nPublished: Tuesday, March 13, 2018, 11:24 [IST]\nകൊളംബോ: നിദാഹാസ് ട്രോഫി ത്രിരാഷ്ട്ര ട്വന്റി20 പരമ്പരയില് തുടര്‍ച്ചയായ രണ്ടാം വിജയമാണ് ഇന്ത്യന് യുവനിര ചൊവ്വാഴ്ച രാത്രി സ്വന്തമാക്കിയത്. മഴയെത്തുടര്‍ന്ന് ഒരോവര് വെട്ടിച്ചുരുക്കിയ മല്‍സരത്തില് ആറു വിക്കറ്റിനായിരുന്നു ഇന്ത്യന് വിജയം. ലങ്ക നല്‍കിയ 153 റണ്‍സെന്നവിജയലക്ഷ്യം 17.3 ഓവറില് ഇന്ത്യ എത്തിപ്പിടിക്കുകയായിരുന്നു.\nഈ വിജയത്തോടെ നാലു പോയിന്റുമായി ഇന്ത്യ പോയിന്റ് പട്ടികയില് തലപ്പത്തേക്കു കയറി. ഫൈനല് ബെര്‍ത്തിന് തൊട്ടരികിലത്താനും ഇതോടെ ഇന്ത്യക്കു സാധിച്ചു. ഇനി ബംഗ്ലാദേശിനെതിരേ ഒരു മല്‍സരമാണ് ഇന്ത്യക്കു ബാക്കിയുള്ളത്.\nലോകേഷിന് നാണക്കേടിന്റെ റെക്കോര്‍ഡ്\nട്വന്റി20യില് ഹിറ്റ് വിക്കറ്റായി പുറത്താവു്‌ന ആദ്യ ഇന്ത്യന് താരമായി ഇതോടെ രാഹുല് മാറുകയും ചെയ്തു. പരമ്പരയില് രാഹുലിന്റെ ആദ്യ മല്‍സരം കൂടിയായിരുന്നു ഇത്.\nട്വന്റി20യില് ഹിറ്റ് വിക്കറ്റായി പുറത്താവുന്ന പത്താമത്തെ ബാറ്റ്‌സ്മാനാണ് രാഹുല്.\nനാണക്കേടിന്റെ റെക്കോർഡ് സ്വന്തമാക്കി ലോകേഷ് രാഹുൽ | Oneindia Malayalam\nതുടക്കമിട്ടത് നയന് മോംഗിയ\nമുന് വിക്കറ്റ് കീപ്പര് നയന് മോംഗിയയാണ് അന്താരാഷ്ട്ര ഏകദിനത്തില് ആദ്യമായി ഹിറ്റ് വിക്കറ്റായി പുറത്തായ ഇന്ത്യന് താരം. ഏകദിനത്തില് ഇതുവരെ 65 താരങ്ങളാണ് ഹിറ്റ് വിക്കറ്റായി പുറത്തായിട്ടുള്ളത്.\n1995ല് പാകിസ്താനെതിരേ നടന്ന കളിയിലാണ് മോംഗിയ ഹിറ്റ് വിക്കറ്റായി പുറത്തായത്. പിന്നീട് ഇന്ത്യയുടെ സ്പിന് ഇതിഹാസം അനില് കുംബ്ലെയും ഇതാവര്‍ത്തിച്ചു. 2003ല് ന്യൂസിലന്‍ഡിനെതിരായകളിയിലാണ് കുംബ്ലെ സ്വന്തം വിക്കറ്റ് ദാനം ചെയ്തത്.\n2008ല് ഓസ്‌ട്രേലിയക്കെതിരേ ഇതിഹാസതാരം സച്ചിന് ടെണ്ടുല്‍ക്കറും സമാനമായ രീതിയില് ഔട്ടായിരുന്നു. നിലവിലെ ക്യാപ്റ്റന് വിരാട് കോലിയും ഈ പട്ടികയിലുണ്ട്. 2011ല് ഇംഗ്ലണ്ടിനെതിരേയാണ് കോലി ഹിറ്റ് വിക്കറ്റായി ക്രീസ് വിട്ടത്.\nടെസ്റ്റില് തുടങ്ങിയത് അമര്‍നാഥ്\nടെസ്റ്റ് ക്രിക്കറ്റില് ഹിറ്റ് വിക്കറ്റായി പുറത്തായ ആദ്യ ഇന്ത്യന് ബാറ്റ്‌സ്മാന് മുന് ക്യാപ്റ്റന് ലാല അമര്‍നാഥായിരുന്നു. 1949ല് ചെന്നൈയില് നടന്ന ടെസ്റ്റില് വെസ്റ്റ് ഇന്‍ഡീസിനെതിരേയായിരുന്നു ഇത്. ജിം ട്രിമ്മിന്റെ ബൗളിങിലാണ് അദ്ദേഹം സ്വന്തം വിക്കറ്റ് തട്ടിയിട്ട് പവലിയനിലേക്ക് തിരിച്ചുനടന്നത്.\nഏറ്റവുമധികം തവണ ഹിറ്റ് വിക്കറ്റായി പുറത്തായ ഇന്ത്യന് താരവും അമര്‍നാഥാണ്. 69 മല്‍സരങ്ങളടങ്ങിയ ടെസ്റ്റ് കരിയറില് മൂന്നു തവണ അദ്ദേഹം ഇത്തരത്തില് പുറത്തായിട്ടുണ്ട്.\nഏകദിനത്തിലും ട്വന്റിയും ഹിറ്റ് വിക്കറ്റായി പുറത്തായ ഏക ക്രിക്കറ്ററെന്ന മോശം റെക്കോര്‍ഡ് കോലിയുടെ പേരിലാണ്.\nRead more about: nidahas trophy india cricket lokesh rahul srilanka twenty20 colombo നിദാഹാസ് ട്രോഫി ഇന്ത്യ ക്രിക്കറ്റ് ലോകേഷ് രാഹുല് ശ്രീലങ്ക ട്വന്റി20 കൊളംബോ\nStory first published: Tuesday, March 13, 2018, 11:24 [IST]


അറിയാം ആദിവാസി ചരിത്രം - 5(Know About Tribal Part - 5) - കിളിച്ചെപ്പ് | കുട്ടികൾക്കായി ഒരു വഴികാട്ടി\nHome » Know About Tribal » അറിയാം ആദിവാസി ചരിത്രം » അറിയാം ആദിവാസി ചരിത്രം - 5(Know About Tribal Part - 5)\nഅറിയാം ആദിവാസി ചരിത്രം - 5(Know About Tribal Part - 5)\nവയനാടന് പുലയര് (Wayanadan Pulayar)\nവയനാടന് പുലയരെന്നും മാതപ്പുലയരെന്നും ഇവര് അറിയപ്പെടുന്നു. മനസ്സിലാക്കാന് പ്രയാസമുള്ള മലയാളമാണ് സംസാരഭാഷ. ഇവര് വയനാട്ടില് എത്തിയതിന് ഐതിഹ്യങ്ങളൊന്നുമില്ല. അന്യജാതിക്കാരുമായി വിവാഹബന്ധം പാടില്ല. വിവാഹം നിശ്ചയിക്കുന്നത് സമുദായത്തിലെ കാരണവരാണ്. താലികെട്ടാനുള്ള അവകാശം കാരണവരുടേതാണ്. പ്രധാനചടങ്ങ് താലികെട്ടാണ്.കുട്ടി ജനിച്ചാല് 15ാം ദിവസം പേരിടണം. പേരിടല്‍കര്‍മം നടത്തുക പ്രസവിച്ചു കിടക്കുന്ന തീണ്ടാരിപ്പുരയില്‍വെച്ചാണ്. 30 ദിവസം അമ്മക്ക് പുലയുണ്ട്.വയനാടന് പുലയര്‍ക്കും തലവന്മാരുണ്ട്. തലവന്‍െറ പ്രത്യേക അവകാശങ്ങളിലൊന്ന് എല്ലാ വിവാഹസദ്യകള്‍ക്കും മരണസദ്യകള്‍ക്കും ക്ഷണിക്കപ്പെടുക എന്നതാണ്.\nതച്ചനാടന് മൂപ്പന്മാര് (Tachanadan Muppanmar)\nതച്ചനാട് എന്ന പ്രദേശത്തുനിന്ന് വന്നവരായതുകൊണ്ടാണ് തച്ചനാടന് എന്ന് പേരുണ്ടായതെന്നു കരുതുന്നു. വയനാട്ടിലെയും ഏറനാട്ടിലെയും പ്രദേശങ്ങളിലാണ് ഇവരുള്ളത്. പ്രാകൃത മലയാളമാണ് ഇവരുടെ ഭാഷ. ഇവര്‍ക്കിടയില് രണ്ട് മൂപ്പന്മാരുണ്ടാവും. മൂപ്പന്മാരില് പ്രധാനിയെ മൂത്താളിയെന്നും രണ്ടാമനെ എളേരിയെന്നും വിളിക്കുന്നു. തര്‍ക്കങ്ങള് തീര്‍ക്കേണ്ടതും വിവാഹങ്ങള് തീരുമാനിക്കേണ്ടതും പുരുഷദൈവങ്ങളെ പൂജിക്കേണ്ടതും മൂത്താളിയുടെ ചുമതലയാണ്. വിവാഹത്തിനുള്ള മുഹൂര്‍ത്തവും തീയതിയും നിശ്ചയിക്കേണ്ടതും സ്ത്രീദേവതകളെ പൂജിക്കേണ്ടതും എളേരിയുടെ ചുമതലയാണ്. എളേരി പൂജാരിയും മന്ത്രവാദിയുംകൂടിയാണ്.ഋതുമതിയാവുന്നതിനുമുമ്പ് പെണ്‍കുട്ടികളുടെ വിവാഹം നടത്തണമെന്ന് നിര്‍ബന്ധമാണ്. പ്രധാനകര്‍മം താലികെട്ടാണ്.\nമൈസൂരിലെ പുന്നാട് എന്ന സ്ഥലത്തുനിന്ന് വയനാട്ടില് എത്തിയവരാണ് പതിയാര് സമുദായം. കന്നട കലര്‍ന്ന മലയാളമാണ് ഇവരുടെ ഭാഷ. പതിച്ചുകൊടുത്തിരുന്ന ഭൂമികളില് ആദ്യം താമസിച്ചിരുന്നതുകൊണ്ടാണ് അവര്‍ക്ക് പതിയാര്‍മാര് എന്ന പേരുണ്ടായതെന്ന് പറയുന്നു. വിവാഹദിവസം വധു വളകളും വരന് തലപ്പാവും ധരിക്കണം. വിവാഹം നിശ്ചയിക്കാന് ജ്യോത്സ്യനെ സമീപിക്കുന്ന പതിവുണ്ട്. ഒരു പെണ്ണിനെ സംരക്ഷിക്കാനുള്ള കഴിവ് ചെറുക്കനുണ്ടെന്ന് മുതിര്‍ന്നവര്‍ക്ക് ബോധ്യമായാല് മാത്രമേ വിവാഹം ചെയ്യാന് യുവാക്കളെ അനുവദിക്കൂ. ഇവര്‍ക്കിടയിലും മൂപ്പന്മാരുണ്ട്. പതിയാര്‍മാര് ഹിന്ദുക്കളാണ്.\nഎറണാകുളം, ഇടുക്കി ജില്ലകളിലാണ് മുതുവാന്മാര് ഉള്ളത്. തമിഴിന്‍െറ വകഭേദമായ ഒരു ദേശഭാഷയാണ് ഇവരുടേത്. മുതുവാന്മാര് പല വംശക്കാരാണ്. ഓരോ വംശത്തിനും പ്രത്യേകം പേരുകളുണ്ട്. വംശങ്ങള്‍ക്ക് കൂട്ടങ്ങള് എന്നാണ് പറയുക. കായാനു കൂട്ടം, പൂതണി കൂട്ടം, കണ്ണകൂട്ടം, തുഷാനി കൂട്ടം, എല്ലിക്കൂട്ടം, മേലക്കൂട്ടം എന്നിങ്ങനെയാണ് കൂട്ടങ്ങളുടെ പേരുകള്.\nചെയ്യുന്ന ജോലിക്കനുസരിച്ചും സ്ഥലമനുസരിച്ചുമാണ് കൂട്ടങ്ങള്‍ക്ക് പേരുണ്ടായത്. കായ്കള് കൊണ്ടുപോകുന്നവര് കായാനു കൂട്ടര്. പൂക്കള് കൊണ്ടുപോകുന്നവര് പൂരാണി കൂട്ടര്. തുഷാനത്ത് താമസിച്ചവര് തുഷാനി കൂട്ടര്.മരണം സംഭവിക്കുമ്പോള് സമുദായത്തിലുള്ളവരെയെല്ലാം വിവരമറിയിക്കണം.\nഇടുക്കി, കോട്ടയം ജില്ലകളിലാണ് ഇവരെ കണ്ടുവരുന്നത്. കടലിലെ മീന്‍പിടിത്തക്കാരായ അരയരുമായി മലയരയര്‍ക്ക് ഒരു ബന്ധവുമില്ല. ഭാഷ തനിമലയാളം. അവരുടേതായ പ്രാകൃതപദങ്ങള് ഭാഷയില് കലര്‍ന്നിട്ടുണ്ടെന്നുമാത്രം. ‘മല അരചന്’ എന്ന പദത്തിന് രൂപഭേദം വന്നതാണ് മലയരയന്. മലയിലെ അരചന് (രാജാവ്) ആണത്രെ മലയരയനായത്.\nമലയരയര്‍ക്ക് പ്രധാനമായി ആറു വംശങ്ങളുണ്ട്. ആറില്ലങ്ങളെന്നാണ് ഇവയെ പറയുന്നത്. വളയില്ലം, എണ്ണയില്ലം, മൂണ്ടില്ലം, പൂത്താനിയില്ലം, മാലയില്ലം, നെല്ലിപ്പള്ളിയില്ലം എന്നിവയാണവ.സമുദായത്തില് സ്ത്രീകളുടെ സ്ഥാനം പുരുഷന്മാരോടൊപ്പമാണ്. വധുപ്പണം കൊടുക്കുന്ന പതിവില്ല. തലവന് സമ്പ്രദായം ഇവര്‍ക്കിടയിലുണ്ട്. ‘പേരമ്പറൊ’ന്നോ ‘മൂട്ടു കാണി’യെന്നോ തലവനെ വിളിക്കുന്നു.മരണാനന്തര ജീവിതത്തിലും പുനര്‍ജന്മത്തിലും വിശ്വാസമുള്ളവരാണ് മലയരയര്.\nകര്‍ണാടകയിലെ മൈസൂരിനോടു ചേര്‍ന്നുകിടക്കുന്ന പ്രദേശങ്ങളിലും വയനാട് അതിര്‍ത്തിയിലുമാണ് ഉരിഡവര് (Uridavar)\nകന്നടഭാഷ സംസാരിക്കുന്നു. മൈസൂരില്‍നിന്ന് ഉരുണ്ടുവന്നവന് എന്ന അര്‍ഥത്തിലാണ് ഇവര്‍ക്ക് ഉരിഡവര് എന്ന പേരുണ്ടായത്. ഇവരുടെ മൂപ്പനെ യജമാനനെന്നു വിളിക്കുന്നു. അദ്ദേഹത്തെ ബഹുമാനിക്കുകയും അനുസരിക്കുകയും ചെയ്യുന്നു. ഇവരുടെ വിവാഹങ്ങളില് പൗരോഹിത്യംവഹിക്കേണ്ടത് ബ്രാഹ്മണരായ പൂജാരികളാണ്. താലികെട്ട് പ്രധാന ചടങ്ങാണ്.\nമലപ്പുറം ജില്ലയിലെ പല മേഖലകളിലാണ് മലപ്പണിക്കന്മാരെ കാണുക. മലയിലെ പണിക്കാരായതുകൊണ്ടാണ് ഈ പേര് വന്നതെന്ന് പറയപ്പെടുന്നു. മലയാളമാണ് ഭാഷ. എന്നാല്, മനസ്സിലാക്കാന് പ്രയാസമാണ്. പെണ്‍കുട്ടികള് ഋതുമതിയാവുന്നതിനുമുമ്പ് താലികെട്ടുകല്യാണവും ഋതുമതിയായാല് തിരണ്ടുകല്യാണവുമുണ്ടാകും. പിന്നീട്, സാക്ഷാല് കല്യാണവും ഉണ്ടാവും. ഇങ്ങനെ, മലപ്പണിക്കന്മാര്‍ക്കിടയിലെ പെണ്‍കുട്ടികള്‍ക്ക് മൂന്നു വിവാഹമുണ്ടായിരിക്കും. താലിക്കെട്ടുക വരന്‍െറ സഹോദരിയായിരിക്കും.12 വയസ്സുകഴിഞ്ഞ് മരണപ്പെടുന്നവരുടെയെല്ലാം മൃതദേഹം ദഹിപ്പിക്കണമെന്നാണ് സമുദായ നിയമം. ശവദാഹ കര്‍മങ്ങളില് സ്ത്രീകള്‍ക്ക് പങ്കെടുക്കാന് പാടില്ല.\nമലപ്പുറം ജില്ലയിലെ വിവിധ ഭാഗങ്ങളില് കണ്ടുവരുന്നവരാണ് മലക്കാരന്മാര്. ഇവര്‍ക്ക് മലമുത്തന്മാരെന്ന മറ്റൊരു പേരുണ്ട്. തമിഴിലെയും മലയാളത്തിലെയും ഒട്ടേറെ പദങ്ങള്‍കലര്‍ന്ന വെങ്കല ഭാഷയാണവരുടേത്. ഇവരുടെ സമുദായ നേതാവിനെ ‘അയ്യ’നെന്നും മൂപ്പനെന്നും പറയും.വിവാഹബന്ധം പാവനമായി കണക്കാക്കുന്നു.ഋതുമതിയായ സ്ത്രീകള് അഞ്ചുദിവസം തീണ്ടാരിപ്പുരയില് പാര്‍ക്കണം. സ്ത്രീകള്‍ക്ക് അവരുടെ ഭര്‍ത്താക്കന്മാരുടെ പേരുകള് വിളിക്കാന് പാടില്ല.മൃതദേഹം ദഹിപ്പിക്കുകയോ മറവു ചെയ്യുകയോ ചെയ്യുന്നത് താമസസ്ഥലത്തുനിന്ന് വളരെ അകലെയായിരിക്കും.\nമലപ്പുറത്താണ് അരണാടന്മാരുള്ളത്. തമിഴും മലയാളവും തുളുവും കലര്‍ന്നതാണ് ഇവരുടെ ഭാഷ.\nഅരണാടന്മാര്‍ക്ക് മൂപ്പനില്ല. ഇവര്‍ക്ക് പ്രത്യേകം മതമില്ല. കുട്ടികള് പിറന്നാല് സദ്യ നടത്തുന്ന പതിവില്ല. മൃതദേഹം മറവുചെയ്യും. ശവദാഹത്തില് സ്ത്രീകള്‍ക്കും കുട്ടികള്‍ക്കും പങ്കെടുക്കാം.\nഅട്ടപ്പാടിയില് കണ്ടുവരുന്ന വിഭാഗമാണ് മുഡുഗര്. പിഞ്ചുകുട്ടികളെ മുതുകില് കെട്ടിത്തൂക്കി നടക്കുന്ന തമിഴ്നാട്ടുകാരുടെ സമ്പ്രദായം മുഡുഗിലെ സ്ത്രീകള് സ്വീകരിച്ചതുകൊണ്ടാണ് അവരെ മുതുഗര് (മുഡുഗര്) എന്നു വിളിക്കുന്നതെന്ന് പറയപ്പെടുന്നു. മനസ്സിലാക്കാന് പ്രയാസമുള്ള പ്രാകൃത തമിഴാണ് അവരുടെ ഭാഷ. മലയാളം ശരിക്കും മനസ്സിലാവില്ല.മുഡുഗര്‍ക്കും മൂപ്പന്മാരുണ്ട്. മൂപ്പന്മാരുടെ കീഴില് രണ്ടാളുകളുണ്ട്. അവരുടെ സ്ഥാനപ്പേരുകള് ഭണ്ഡാരിയെന്നും കുറു ആളയെന്നുമാണ്.വിവാഹത്തില് പ്രധാന ചടങ്ങ് താലികെട്ടാണ്. തീണ്ടാരിയാചരിക്കുന്ന പതിവ് അവര്‍ക്കില്ല. മൃതദേഹം മറവുചെയ്യുന്നു.\nഅട്ടപ്പാടി താഴ്വരയില് കാണുന്ന ഗിരിവര്‍ഗ വിഭാഗമാണ് കുറുമ്പര്. വയനാട്ടില് കുറുമരെന്ന പേരില് അറിയപ്പെടുന്നവര്‍തന്നെയാണ് അട്ടപ്പാടിയിലെ കുറുമ്പര്.\n0 Comments for "അറിയാം ആദിവാസി ചരിത്രം - 5(Know About Tribal Part - 5)"


ഇന്‍ഡോര് ഗാര്‍ഡന്; വീടിനുള്ളിലും നിറയട്ടെ, പച്ചപ്പും പൂക്കളും\nFri Jan 21 2022 22:15:09 GMT+0530 (India Standard Time)\nഇന്‍ഡോര് പ്ലാന്റുകളായി വളര്‍ത്താനുള്ള ചെടികള് തിരഞ്ഞെടുക്കുന്നതില് ശ്രദ്ധിക്കാനുണ്ട്. അധികം സൂര്യപ്രാശം ആവശ്യമില്ലാത്തവയും വളര്‍ന്നു പന്തലിക്കാത്തവയും ആകണം തിരഞ്ഞെടുക്കുന്ന ചെടികള്.\nBY NAKN11 Jun 2021 6:41 AM GMT\nNAKN11 Jun 2021 6:41 AM GMT\nകോഴിക്കോട്: രാവിലെ ഉറക്കമുണര്‍ന്ന് നോക്കുന്നതു തന്നെ മനോഹരമായി പൂത്തുനില്‍ക്കുന്ന ചെടികളിലേക്കായാല് അത് നല്‍കുന്ന സന്തോഷം എത്രയാണ്. നമ്മുടെ വീട്ടിനകത്ത് നമുക്കൊപ്പം വളരുന്ന ചെടികള് അതെത്ര കുഞ്ഞു ചെടികളാണെങ്കിലും ജീവനുള്ളവയുടെ സമീപ്യം പ്രസരിപ്പിക്കുന്ന പോസിറ്റീവ് എനര്‍ജ്ജി നിസ്സാരമല്ല.\nവീടിനകത്ത് ചെടികള് വളര്‍ത്തുമ്പോള് മുറ്റത്തോ, പറമ്പിലോ വളര്‍ത്തുന്നതു പോലെയല്ലാതെ കുറച്ചധികം കാര്യങ്ങള് ശ്രദ്ധിക്കേണ്ടതുണ്ട്. അധികം ചെടികള് വയ്ക്കുന്നതിലല്ല, ഉള്ളത് വൃത്തിയോടെയും അഴകോടെയും ക്രമീകരിക്കുക എന്നതിലാണ് കാര്യം.\nഇന്‍ഡോര് പ്ലാന്റുകളായി വളര്‍ത്താനുള്ള ചെടികള് തിരഞ്ഞെടുക്കുന്നതില് ശ്രദ്ധിക്കാനുണ്ട്. അധികം സൂര്യപ്രാശം ആവശ്യമില്ലാത്തവയും വളര്‍ന്നു പന്തലിക്കാത്തവയും ആകണം തിരഞ്ഞെടുക്കുന്ന ചെടികള്. അധികമായി ഇല കൊഴിയാത്ത ഇനങ്ങളാണെങ്കില് പരിസരം വൃത്തിയാക്കല് എളുപ്പമാകും. എല്ലാ ഇന്‍ഡോര് പ്ലാന്റുകള്‍ക്കും നല്ല പ്രകാശം ആവശ്യമില്ല. ആവശ്യമായി വരുന്ന വെളിച്ചത്തിന്റെ അടിസ്ഥാനത്തില് ഇന്‍ഡോര് പ്ലാന്റുകളെ ഹൈ ലൈറ്റ് പ്ലാന്റുകള്, മീഡിയം ലൈറ്റ് പ്ലാന്റുകള്, ലോ ലൈറ്റ് പ്ലാന്റുകള് എന്നിങ്ങനെ മൂന്നായി തിരിക്കാം. അലോവേര, പോണിടെയില് പാം, എല്ലാ ടൈപ്പ് കള്ളിമുള്‍ച്ചെടികളും, ജെയ്ഡ് പ്ലാന്റ്, വീപ്പിംഗ് ഫിഗ്, റബ്ബര് ട്രീ, ഫിഡില് ലീഫ് ഫിഗ്, ഷെഫ്ളേറിയ, എല്ലാ ടൈപ്പ് സക്കുലന്റുകളും, യുക്ക, അറാലിയ, ഫേണ്‍സ്, ബേര്‍ഡ്സ് നെസ്റ്റ് ഫേണ് എന്നിവയെല്ലാം ഹൈലൈറ്റ് പ്ലാന്റുകളുടെ ഗണത്തില് വരുന്നവയാണ്. ഈ ഗണത്തില്‍പ്പെടുന്ന ചെടികള്‍ക്ക് നിത്യവും6മണിക്കൂര് സൂര്യപ്രകാശം നേരിട്ട് ലഭിക്കണം.\nഓരോ ഇന്‍ഡോര് പ്ലാന്റിനും ലഭിക്കേണ്ട വെള്ളത്തിന്റെ അളവ് വ്യത്യസ്തമാണ്. ദിവസവും മുടങ്ങാതെ അല്‍പ്പം വെള്ളം ചെടികള്‍ക്ക് നല്‍കണം. വെള്ളം സ്പ്രേ ചെയ്ത് നല്‍കുന്നതാണ് മിക്ക ഇന്‍ഡോര് പ്ലാന്റുകളുടെയും വളര്‍ച്ചയ്ക്ക് അഭികാമ്യം. അധികം വെള്ളം ഒഴിക്കുന്നത് ചെടികള് ചീഞ്ഞുപോവാന് കാരണമാവും. എന്നാല്, വലിയ ചെടികളാണെങ്കില് വെള്ളം ഒഴിച്ചു കൊടുക്കുക തന്നെ വേണം. വെള്ളം തറയില് വീഴാതിരിക്കാന് ചെടിച്ചട്ടിയ്ക്ക് താഴെ, ചെറിയ ബേസിനുകള് വച്ചുകൊടുക്കാം. നേരിട്ടുള്ള കടുത്ത സൂര്യപ്രകാശവും അമിതമായ ഇരുട്ടും ഇന്‍ഡോര് പ്ലാന്റുകള്‍ക്ക് ദോഷം ചെയ്യും.\nവര്‍ഷത്തിലൊരിക്കലെങ്കിലും ഇന്‍ഡോര് പ്ലാന്റുകളെ വീടിനു വെളിയില് കൊണ്ടുവന്ന് കേടുവന്ന ചില്ലകളും ഇലകളില് പറ്റിപ്പിടിച്ചു കിടക്കുന്ന പൊടിപടലങ്ങളും നീക്കം ചെയ്ത് വൃത്തിയാക്കണം. സൂര്യ വെളിച്ചം അല്‍പ്പം ലഭിച്ചാല് നന്നായി വളരുന്നവയാണ് മീഡിയം ലൈറ്റ് പ്ലാന്റുകള്. ഡബ്ബ് കെയ്ന്, ഡ്രാഗണ് ട്രീ, ഇന്ത്യന് ലോറല്, നൂഡ ഫൈകസ്, മണിപ്ലാന്റ്/ഫിലോഡെന്‍ഡ്രം, വീപ്പിങ് പൊഡോകാര്‍പ്സ്, മിനി ഷെഫ്ളേറിയ, ആന്തൂറിയം ഇതൊക്കെ മീഡിയം ലൈറ്റ് പ്ലാന്റുകളാണ്. അതേസമയം അധികം വെളിച്ചം ആവശ്യമില്ലാത്തവയാണ് ലോ ലൈറ്റ് പ്ലാന്റുകള്. ലോ ലൈറ്റ് പ്ലാന്റുകള് വടക്കു വശത്തെ അിമുഖീകരിക്കുന്ന വിന്‍ഡോകള്‍ക്കരികില് സ്ഥാപിക്കാം. ചൈനീസ് എവര്‍ഗ്രീന്/ എഗ്ലോണിമ, കാസ്റ്റ് അയേണ് പ്ലാന്റ്, ബാംബൂ പ്ലാന്റ്, റീഡ് പാം, പാര്‍ലര് പാം, ഗ്രേപ്പ് ഐവി, ജാനറ്റ് ക്രെയ്ഗ് ഡ്രസ്സീനിയ, വാര്‍നെകി ഡ്രസ്സീനിയ, കോണ് പ്ലാന്റ്, കെന്റിയ പാം, സ്നെയ്ക്ക് പ്ലാന്റ്, പീസ് ലില്ലി ഇവയൊക്കെ ലോ ലൈറ്റ് പ്ലാന്റുകളുടെ ഗണത്തില്‍പ്പെടും.


അസഹിഷ്ണുക്കളെ അതിജീവിച്ച ആദരം :: Janmabhumi Daily\nഅസഹിഷ്ണുക്കളെ അതിജീവിച്ച ആദരം\nTuesday 11 February 2020 4:00 am IST\nപരമേശ്വര്‍ജിയെന്ന ജ്ഞാന ജ്യോതിസിന് പ്രബുദ്ധ കേരളം സ്‌നേഹാദരങ്ങളോടെ വിട നല്‍കിയിരിക്കുന്നു. സൂര്യന് അസ്തമിച്ചതുപോലെയൊരു ശൂന്യതയിലാണ് ഓരോ സ്വയംസേവകരുടെയും മനസ്സ്. അനിവാര്യമെങ്കിലും, ആ വേര്‍പാട് ഉള്‍ക്കൊള്ളാന് പലര്‍ക്കും ഇതുവരെ സാധിച്ചിട്ടുമില്ല. അദ്ദേഹത്തെ സ്‌നേഹിക്കുന്ന, ആദരിക്കുകയും ബഹുമാനിക്കുകയും ചെയ്യുന്ന ഒരു ജനസഞ്ചയം ഭാരതമെമ്പാടുമുണ്ട്. അതില് പരമേശ്വര്‍ജിയെ നേരിട്ടറിയുന്നവരും അല്ലാത്തവരുമായി നിരവധി പേരുണ്ട്.\nഅഗാധമായ പാണ്ഡിത്യത്തോടെ ഋഷിതുല്യമായ ജീവിതം നയിച്ച പി. പരമേശ്വരന് എന്ന മുഖ്യമന്ത്രി പിണറായി വിജയന്റെ വിശേഷണം തന്നെ പരമേശ്വര്‍ജിയുടെ ഔന്നത്യം വിളിച്ചോതുന്നു. വ്യത്യസ്ത ചിന്താസരണികളിലൂടെ സഞ്ചരിക്കുമ്പോഴും ഒരാളുടെ മഹത്വം അംഗീകരിക്കുക എന്നതാണ് പ്രധാനം. മുഖ്യമന്ത്രി ചെയ്തതും അതുതന്നെ. ഒന്നും ആഗ്രഹിക്കാതെ, സമൂഹത്തിന് വേണ്ടി സ്വയം സമര്‍പ്പിക്കുകയാണ് ഋഷിമാര് ചെയ്യുന്നത്. പരമേശ്വര്‍ജിയെക്കുറിച്ചുള്ള മുഖ്യമന്ത്രിയുടെ ഈ നിരീക്ഷണം അതുകൊണ്ടുതന്നെ അര്‍ത്ഥവത്താണ്. പരമേശ്വര്‍ജിയെ ഒരിക്കല് എങ്കിലും അടുത്തറിഞ്ഞിട്ടുള്ളവരുടെ അഭിപ്രായവും മറ്റൊന്നാവാന് ഇടയില്ല. അതുകൊണ്ടാണ് താന് മനസ്സിലാക്കിയ പി.പരമേശ്വരനെക്കുറിച്ച് ഇടതുപക്ഷ സഹയാത്രികനായ ഡോ. ബി. ഇക്ബാല് ഫേസ്ബുക്കില് എഴുതിയത്. ഇക്ബാലിനെ നിരവധി പേര് വിമര്‍ശിച്ചത് അമ്പരപ്പിക്കുന്നു. സഭ്യതയുടെ അതിര്‍വരമ്പുകള് പോലും ലംഘിച്ചാണ് ചിലര് ഇക്ബാലിനെതിരെ രംഗത്തു വന്നത്. ഇക്ബാലിനെ വിമര്‍ശിക്കുന്ന ഇടതുപക്ഷക്കാരും ഒന്നു മനസ്സിലാക്കണം, അവരുടെ താത്വികാചാര്യന്മായിരുന്ന ഇ.എം.എസ്. നമ്പൂതിരിപ്പാട്, പി. ഗോവിന്ദപ്പിള്ള എന്നിവരുമായി പരമേശ്വര്‍ജി അടുത്ത സൗഹൃദം പുലര്‍ത്തിയിരുന്നു. രാഷ്ട്രീയാതീതമായി ചിന്തിക്കുകയും തന്റെ സൗഹൃദവലയത്തിലേക്ക് ആരെയും ചേര്‍ത്തുനിര്‍ത്തുകയും ചെയ്ത വ്യക്തിയായിരുന്നു.\nപേരില് മാത്രം ജ്യോതിസ് ഉള്ളപ്പോഴും മനസ്സില് ഇരുട്ട് നിറഞ്ഞ 'ബുദ്ധിജീവി'ക്ക് ഒരുപക്ഷേ, പരമേശ്വര്‍ജിയെ അറിഞ്ഞുവെന്നുവരില്ല. എന്നാല്, കോണ്‍ഗ്രസില് അതറിയുന്നവരുണ്ട്. പരമേശ്വര്‍ജിയോടുള്ള ആദരവ് പ്രമുഖ കോണ്‍ഗ്രസ് നേതാക്കള് പ്രകടിപ്പിക്കുകയും ചെയ്തു. അവരില് പലരും നേരിട്ടെത്തിയാണ് പരമേശ്വര്‍ജിക്ക് ആദരാഞ്ജലികള് അര്‍പ്പിച്ചത്.\nപരമേശ്വര്‍ജി മുന്നോട്ടുവച്ച ദര്‍ശനങ്ങളോടും ആശയങ്ങളോടും വിയോജിപ്പ് പ്രകടിപ്പിച്ചിരുന്നവരും ആ വ്യക്തിത്വത്തോട് ഒരിക്കലും അകലം പാലിച്ചിട്ടില്ല. കാരണം സംഘര്‍ഷമല്ല, സംവാദമായിരുന്നു പി. പരമേശ്വരന്റെ വഴി. വിയോജിക്കുമ്പോഴും നിശബ്ദമായി എതിരാളികള് പോലും അദ്ദേഹത്തെ ആരാധിച്ചിരുന്നു.\nനാടിന്റെ നാനാദിക്കില് നിന്നും പ്രമുഖര് ഉള്‍പ്പെടെ പതിനായിരങ്ങളാണ് കഴിഞ്ഞ രണ്ട് ദിവസങ്ങളായി പരമേശ്വര്‍ജിയുടെ ഭൗതികദേഹം ഒരുനോക്ക് കാണുന്നതിനും പ്രണാമം അര്‍പ്പിക്കുന്നതിനുമായി എത്തിച്ചേര്‍ന്നത്. അത് അദ്ദേഹത്തിന് സമൂഹത്തില് ലഭിച്ച സ്വീകാര്യതയുടെ ആഴവും പരപ്പും എത്രത്തോളമുണ്ടെന്ന് വിളിച്ചോതുന്നു. പരമേശ്വര്‍ജിയുടെ ചിന്തകളുടെ ഔന്നത്യം അത്രത്തോളം വലുതായിരുന്നു. ധൈഷണിക മേഖലയില് അദ്ദേഹം നടത്തിയ ശ്രദ്ധേയമായ ഇടപെടലുകള്‍ക്കുള്ള അംഗീകാരം കൂടിയാണത്. രാഷ്ട്രദേവതയ്ക്കുള്ള സമര്‍പ്പണമായിരുന്നു പരമേശ്വര ദര്‍ശനങ്ങളത്രയും. വരും കാലത്തും അതിന്റെ പ്രഭാവത്തിന് ഒരു കോട്ടവും തട്ടുകയുമില്ല. അദ്ദേഹം പകര്‍ന്നു നല്‍കിയ ജ്ഞാനജ്യോതിയെ അറിയുക, പിന്തുടരുക, പ്രാവര്‍ത്തികമാക്കുക എന്നതാവണം പരമേശ്വര്‍ജിക്കുള്ള ഗുരുദക്ഷിണ.\nഒഎന്‍വിക്ക് ഇന്ന് നിയമസഭയുടെ ആദരം\nകവി കാരക്കാടിന് ആദരം\nകെ.എം മാണിയ്ക്ക് നിയമസഭയുടെ ആദരം\nഅധ്യാപകദിനത്തില് ചന്ദ്രമതിടീച്ചര്‍ക്ക് ഗാന്ധിഭവനില് ആദരം


പിതാവിന് മുന്നില് ഇങ്ങനെ വസ്ത്രം ധരിച്ചുനില്‍ക്കാന് നാണമില്ലേ? സോനം കപൂറിനെതിരെ വിമര്‍ശനം | cyber attack against actress sonam kapoor - Malayalam Filmibeat\n| Updated: Saturday, February 8, 2020, 10:02 [IST]\nബോളിവുഡില് ഫാഷന്റെ കാര്യത്തില് ശ്രദ്ധപുലര്‍ത്താറുളള നായികമാരില് ഒരാളാണ് സോനം കപൂര്. നടി പങ്കുവെക്കാറുളള ചിത്രങ്ങളെല്ലാം സോഷ്യല് മീഡിയയില് തരംഗമാകാറുണ്ട്. സ്‌റ്റൈലിഷ് ആന്‍ഡ് ഗ്ലാമറസ് ലുക്കിലാണ് പലപ്പോഴും സോനം മാധ്യമങ്ങള്‍ക്ക് മുന്നില് പ്രത്യക്ഷപ്പെടാറുളളത്. എന്നാല് കഴിഞ്ഞ ദിവസം സോനത്തിന്റെ വസ്ത്രധാരണത്തിന് വലിയ രീതിയിലുളള വിമര്‍ശനം സോഷ്യല് മീഡിയയില് വന്നിരുന്നു.\nആദിത്യ റോയ് കപൂറും ദിഷ പഠാണിയും ഒന്നിച്ച മലംഗ് എന്ന ചിത്രത്തിന്റെ പ്രീമിയര് ഷോയ്ക്കായി പിതാവ് അനില് കപൂറിനൊപ്പം എത്തിയതായിരുന്നു നടി. പ്രീമിയര് ഷോയ്ക്കായി എത്തിയപ്പോള് ധരിച്ച വസ്ത്രമാണ് സോഷ്യല് മീഡിയയെ ചൊടിപ്പിച്ചത്. അച്ഛന്റെ അരികില് ഈ രിതിയില് വസ്ത്രം ധരിച്ച് നില്‍ക്കാന് വിഷമകരമായി തോന്നുന്നില്ലേ എന്നായിരുന്നു ഒരാളുടെ കമന്റ്. നിങ്ങള്‍ക്ക് നാണമില്ലേ ഇത്തരം വസ്ത്രം ധരിക്കാനെന്നും മറ്റൊരാള് കമന്റ് ചെയ്തിരിക്കുന്നു.\nവിമര്‍ശനത്തിന് പിന്നാലെ നടിയെ പിന്തുണച്ചുകൊണ്ട് ആരാധകര് രംഗത്തെത്തിയിരുന്നു. ഒരാള്‍ക്ക് ഇഷ്ടമുളള വസ്ത്രം ധരിക്കാനുളള സ്വാതന്ത്യമുണ്ടെന്ന് പറഞ്ഞാണ് ആരാധകര് സോനത്തിന് പിന്തുണയുമായി എത്തിയിരിക്കുന്നത്. ദുല്‍ഖര് സല്‍മാനൊപ്പമുളള സോയ ഫാക്ടര് എന്ന ചിത്രമാണ് സോനം കപൂറിന്റെതായി ഒടുവില് തിയ്യേറ്ററുകളിലേക്ക് എത്തിയത്. വലിയ പ്രതീക്ഷകളുമായി എത്തിയ സിനിമയ്ക്ക് സമ്മിശ്ര പ്രതികരണമാണ് തിയ്യേറ്ററുകളില് ലഭിച്ചത്.\nസുജോയുടെ പെണ്‍സുഹൃത്ത് സത്യങ്ങള് പറയുന്നു! ഞാൻ അസ്വസ്ഥയാണെന്നും സഞ്ജന\ncyber attack against actress sonam kapoor


ഹൈടെക് ക്ലാസ് റൂം പദ്ധതി ഉപകരണങ്ങളുടെ ഒന്നാം ഘട്ട വിതരണം – അവസാന തവണ19.03.2018 (തിങ്കള്) 20.03.2018 (ചൊവ്വ) തീയതികളില് | കൈറ്റ് ഇടുക്കി KITE Idukki\nഹൈടെക് ക്ലാസ് റൂം പദ്ധതിയുടെ ഉപകരണങ്ങളുടെ ഒന്നാം ഘട്ട വിതരണത്തിന്റെ അവസാന തവണ വിതരണത്തിനുള്ള ക്രമീകരണം പൂര്‍ത്തിയായി. 19.03.2018 (തിങ്കള്) 20.03.2018 (ചൊവ്വ) തീയതികളില് രാവിലെ 9.45 മുതല് കൈറ്റ് ജില്ലാ കേന്ദ്രത്തില് (തൊടുപുഴ) നിന്നും വിതരണം ചെയ്യുന്നതാണ്. വരുന്നവര്‍ക്ക് ടോക്കണ് വാങ്ങുന്ന ക്രമത്തില് ഉപകരണം സ്വീകരിക്കാം. കരാര് വയ്ക്കാനുള്ള സ്കൂളുകള് 200 രൂപയുടെ മുദ്രപ്പത്രം വാങ്ങി പ്രിന്റ് എടുത്ത് വരേണ്ടതാണ് എന്ന് ഓര്‍മ്മിപ്പിക്കുന്നു. സ്കൂള് സീലും, ഡെസിഗ്‌നേഷന് സീലും കൈവശം ഉണ്ടാവണം. ഉപകരണം സ്വീകരിക്കാന് എത്തേണ്ട സ്കൂളുകളുടെ പട്ടിക വായിക്കാന് ഇവിടെ ക്ലിക്ക് ചെയ്യുക.\nഒന്നാം ഘട്ട വിതരണത്തിന്റെ അവശേഷിക്കുന്ന സ്കൂളുകളുടെ പട്ടിക പിന്നീട് ഇവിടെ പ്രസിദ്ധീകരിക്കുന്നതാണ്.\nകരാര് മാതൃകകള്‍ക്കും, കരാര് സംബന്ധിച്ച കൂടുതല് വിവരങ്ങള്‍ക്കും പഴയ പോസ്റ്റ് വായിക്കാന് ഇവിടെ ക്ലിക്ക് ചെയ്യുക.\nജില്ലാ കോര്‍ഡിനേറ്റര്, കൈറ്റ് ഇടുക്കി\nby itsidukki on March 18, 2018 • Permalink\nPosted by itsidukki on March 18, 2018


കോവിഡ് സാമൂഹ്യ വ്യാപനത്തിലേക്ക് നീങ്ങിയാൽ ഉത്തരവാദിത്തം യുഡിഎഫിന് | Daily Indian Herald\nJuly 11, 2020 1:07 pm By : Indian Herald Staff\nതിരുവനന്തപുരം: കേരളത്തിൽ തെരുവുയുദ്ധത്തിനാണ് കോൺഗ്രസും ബിജെപിയും ശ്രമിക്കുന്നതെങ്കിൽ കോവിഡ് പ്രതിരോധ പ്രവർത്തനങ്ങൾക്ക് സംസ്ഥാന ഗവണ്മെൻ്റിന് സാധിക്കാതെ വരുമെന്ന് മന്ത്രി എകെ ബാലന്.സാമൂഹ്യ വ്യാപനത്തിലേക്ക് നീങ്ങിയാൽ അതിൻ്റെ പരിപൂർണ ഉത്തരവാദിത്തം യുഡിഎഫിനായിരിക്കും . നിയമവ്യവസ്ഥയോടുള്ള വെല്ലുവിളിയാണിത്. ഇത് ജനങ്ങൾ തിരിച്ചറിയണം. ഫേസ്ബുക്ക് കുറിപ്പിലൂടെ ആണിത് വ്യക്തമാക്കിയത്.\nഅദ്ദേഹത്തിന്‍റെ ഫേസ്ബുക്ക് കുറിപ്പിന്‍റെ പൂര്‍ണ്ണ രൂപം\nകേരളത്തിൽ തെരുവുയുദ്ധത്തിനാണ് കോൺഗ്രസും ബിജെപിയും ശ്രമിക്കുന്നതെങ്കിൽ കോവിഡ് പ്രതിരോധ പ്രവർത്തനങ്ങൾക്ക് സംസ്ഥാന ഗവണ്മെൻ്റിന് സാധിക്കാതെ വരും. നിയമവ്യവസ്ഥയോടുള്ള വെല്ലുവിളിയാണിത്. ഇത് ജനങ്ങൾ തിരിച്ചറിയണം. സാമൂഹ്യ വ്യാപനത്തിലേക്ക് നീങ്ങിയാൽ അതിൻ്റെ പരിപൂർണ ഉത്തരവാദിത്തം യുഡിഎഫിനായിരിക്കും.\nഎപ്പിഡമിക് ഡിസീസ് ഓർഡിനൻസിനും ദുരന്തനിവാരണ അതോറിട്ടി നിയമത്തിനും എതിരാണിത്. മഹാമാരി സമയത്ത് ജനങ്ങളെ തെറ്റിദ്ധരിപ്പിച്ച് തെരുവിലിറക്കുന്നത് ഗൂഢാലോചനയുടെ ഭാഗമാണ്. കേരളത്തിൽ കോവിഡ് വ്യാപനത്തിനുള്ള പ്രത്യക്ഷമായ ഇടപെടലും പ്രേരണയുമാണിത്. ഇത് രാജ്യദ്രോഹമാണ്. ഇത്തരം സമരമുറകൾ ജനങ്ങൾ തള്ളിക്കളയണം.\nസ്വർണ കള്ളക്കടത്തുമായി ബന്ധപ്പെട്ട് മുഖ്യമന്ത്രിയുടെ അഭ്യർഥനയനുസരിച്ച് സമഗ്രമായ അന്വേഷണം കേന്ദ്ര സർക്കാർ പ്രഖ്യാപിച്ചിട്ടുണ്ട്. എൻഐഎ ആണ് അന്വേഷണം നടത്തുന്നത്. ഇതിനോട് കോൺഗ്രസ് യോജിക്കാത്തത് ദുരൂഹമാണ്. കെ പി സി സി പ്രസിഡൻ്റ് തന്നെ അത് വ്യക്തമാക്കി. ഇത്തരം കേസുകളിൽ എൻഐഎ അല്ല, സി ബി ഐ ആണ് അന്വേഷണം നടത്തേണ്ടതെന്ന മുല്ലപ്പള്ളിയുടെ വാദം എന്തിൻ്റെ പിൻബലത്തിലാണ് ? അത് കെ പി സി സി വ്യക്തമാക്കണം. എൻഐഎ അന്വേഷണത്തെ ആരാണ് ഭയപ്പെടുന്നത്. ഇക്കാര്യത്തിൽ ഗവണ്മെൻ്റിന് ഒരു ആശങ്കയുമില്ല. ഗവണ്മെൻ്റിൻ്റെ നിലപാട് വ്യക്തമാണ്. കേന്ദ്ര ഗവണ്മെൻ്റ് നിശ്ചയിക്കുന്ന ഏത് അന്വേഷണ ഏജൻസിക്കും പരിപൂർണ പിന്തുണയും സഹായവും സംസ്ഥാന സർക്കാർ ഉറപ്പു നൽകിയതാണ്.\nസി ബി ഐ യെ കേരള ഗവണ്മെൻ്റ് ക്ഷണിക്കാത്തതു കൊണ്ടാണ് സി ബി ഐ അന്വേഷണത്തിന് കേന്ദ്രം ഉത്തരവാകാത്തതെന്നത് അർഥശൂന്യമായ വാദമാണ്. ഇത്തരം വിഷയങ്ങളിൽ സംസ്ഥാന സർക്കാരിൻ്റെ ഒരു ശുപാർശയും ആവശ്യമില്ല. സംസ്ഥാന സർക്കാരിൻ്റെ ശുപാർശയില്ലാതെ തന്നെ നിരവധി കേസുകളിൽ സിബിഐ അന്വേഷണം കേന്ദ്രം നടത്തുന്നുണ്ട്. സംസ്ഥാനത്തു മാത്രം ഒതുങ്ങി നിൽക്കുന്ന വിഷയമാണെങ്കിൽ സാധാരണ നിലയിൽ സിബിഐക്ക് വിടുന്നതിനു മുമ്പ് സംസ്ഥാന സർക്കാരിൻ്റെ അഭിപ്രായം കേന്ദ്ര സർക്കാർ ചോദിക്കാറുണ്ട്. ഇക്കാര്യത്തിൽ അതിൻ്റെ ആവശ്യവുമില്ല.\nഈ കേസുമായി ബന്ധപ്പെട്ട് ഇതുവരെ പരാമർശിക്കപ്പെട്ട പ്രതികളെല്ലാം തന്നെ കോൺഗ്രസുമായും ബിജെപിയുമായും ബന്ധമുള്ളവരാണ്. ഇടതുപക്ഷവുമായി ബന്ധപ്പെട്ട ഒരാളുടെ പേരും ഇതുവരെ പരാമർശിക്കപ്പെട്ടിട്ടില്ല. ഇതുമായി ബന്ധപ്പെട്ട ഒരാൾ ബിഎംഎസുകാരനാണെന്നതിൻ്റെ തെളിവാണ് ബിഎംഎസുകാരനെ കസ്റ്റഡിയിലെടുത്ത് ചോദ്യം ചെയ്യുന്നത്. തനിക്കിതുമായി ഒരു ബന്ധവുമില്ലെന്ന് ബിജെപിയുടെ ആക്ഷേപത്തിന് മറുപടിയായി കോൺഗ്രസ് നേതാവ് പറഞ്ഞു കഴിഞ്ഞു. ആരാണ് ഇതിൽ കുറ്റവാളികളെന്ന സൂചന ഇതിനകം തന്നെ വന്നു കഴിഞ്ഞു. സ്വർണ കള്ളക്കടത്തിൻ്റെ ഗുണഭോക്താക്കൾ ആരാണെന്നത് കേരളീയ സമൂഹം നേരത്തേ തന്നെ തിരിച്ചടിഞ്ഞതാണ്. ഇപ്പോൾ മുഖ്യമന്ത്രി രാജിവെക്കണമെന്ന് പറഞ്ഞ് തെരുവിലിറങ്ങുന്നതിൻ്റെ പരിഹാസ്യത കേരള ജനത തിരിച്ചറിയും. മുഖ്യമന്ത്രിയെ ഒറ്റപ്പെടുത്തി തകർക്കാൻ അനുവദിക്കില്ല. ഇതുകൊണ്ടൊന്നും എൽഡിഎഫ് സർക്കാരിൻ്റെ പ്രതിഛായക്ക് ഒരു മങ്ങലുമേൽക്കില്ല.\nഈ അക്രമം വഴി ഒരു മഹാമാരിയുടെ വ്യാപനത്തിന് കളമൊരുക്കുന്നതു കൊണ്ട് കേരളം നശിക്കട്ടെയെന്നും രോഗവ്യാപനം ഉത്തരേന്ത്യയിലെപ്പോലെ ഇവിടെയുമാകട്ടെ എന്നുമാണ് കോൺഗ്രസും ബിജെപിയും ആഗ്രഹിക്കുന്നത്. അതുകൊണ്ടാണ് രോഗ പ്രതിരോധ പ്രവർത്തനങ്ങളുമായി ബന്ധപ്പെട്ട് മന്ത്രിമാർ വിളിച്ചു ചേർത്ത യോഗങ്ങളിൽ പോലും പ്രതിപക്ഷത്തുനിന്ന് പങ്കെടുക്കാതിരിക്കുന്നത്.\nTags: ak balan, corona, oommen chandy corruption\nകേരളത്തിൽ ഇന്ന് അഞ്ച് കൊവിഡ് മരണം..\nലോക്ക്‌ഡൗണ് കാലത്തെ ഓണ്‍ലൈന് താലികെട്ട്. മൊബൈലില് തെളിഞ്ഞ വധുവിന്റെ ചിത്രത്തില് ശ്രീജിത്ത് താലി ചാര്‍ത്തി, സീമന്തരേഖയില് സിന്ദൂരവും, യു.പിയിലെ വീട്ടില് സ്വയം താലി ചാര്‍ത്തി അഞ്‌ജനയും


ഓപ്പോയുടെ സബ് ബ്രാന്‍ഡ് 'റിനോ' അവതരിപ്പിക്കുന്ന സ്മാര്‍ട്ട്‌ഫോണ് അടുത്തമാസം വിപണിയില് | Oppo Unveils 'Reno' Sub-Brand, First Phone to Launch April 10 - Malayalam Gizbot\n38 min ago 600 ദിവസം സൌജന്യ കോളിംഗ് നൽകുന്ന പുതിയ പ്രീപെയ്ഡ് പ്ലാനുമായി ബി‌എസ്‌എൻ‌എൽ\nഓപ്പോയുടെ സബ് ബ്രാന്‍ഡ് 'റിനോ' അവതരിപ്പിക്കുന്ന സ്മാര്‍ട്ട്‌ഫോണ് അടുത്തമാസം വിപണിയില്\n| Published: Wednesday, March 13, 2019, 8:00 [IST]\nപ്രമുഖ സ്മാര്‍ട്ട്‌ഫോണ് നിര്‍മാതാക്കളായ ഓപ്പോ തങ്ങളുടെ പുതിയ സബ് ബ്രാന്‍ഡായ 'റിനോ' യെ ചൈനീസ് വിപണിയില് അവതരിപ്പിക്കുന്നു. ഇതിന്റെ ഭാഗമായി റിനോ ബ്രാന്‍ഡില് പുറത്തിറങ്ങുന്ന ആദ്യ സ്മാര്‍ട്ട്‌ഫോണ് ഏപ്രില് 10ന് വിപണിയിലെത്തും. ഓപ്പോ തന്നെയാണ് ഇക്കാര്യം ഔദ്യോഗികമായി അറിയിച്ചിട്ടുള്ളത്.\nയുവാക്കളെ കേന്ദ്രീകരിക്കുകയാണ് പുത്തന് സബ് ബ്രാന്‍ഡു കൊണ്ട് ഓപ്പോ ലക്ഷ്യമിടുന്നത്. സോഷ്യല് മീഡിയയില് പ്രചരിച്ച ലോഗോ പോലും യുവാക്കളെ ഏറെ ആകര്‍ഷിക്കുന്നതായിരുന്നു. ബഡ്ജറ്റ് വിലയില് യുവാക്കളെ ആകര്‍ഷിക്കുന്ന മോഡലുകള് പുറത്തിറക്കാന് പുതിയ റിനോയിലൂടെ കഴിയുമെന്നാണ് ഓപ്പോ കരുതുന്നത്.\nഓപ്പോയുടെ വൈസ്പ്രസിഡന്റ് ബ്രയന് ഷെന് റിനോയുടെ ലോഗോ വെബോയില് ഷെയര്‍ചെയ്യുകയുണ്ടായി. വളരെ കളര്‍ഫുളായ ലോഗോ യുവാക്കളെ കേന്ദ്രീകരിച്ചുള്ളതാണെന്ന് ഒറ്റനോട്ടത്തില് മനസിലാകും. ചൈനയില് ഏപ്രില് പത്തിനാകും റെനോയുടെ കീഴില് ആദ്യ ഫോണ് പുറത്തിറങ്ങുക. പരസ്യങ്ങളില് ആകൃഷ്ടരാണ് ചൈനയിലെ യുവജനത.\nഓപ്പോയുടെ വൈസ്പ്രസിഡന്റ് ബ്രയന് ഷെന് തന്നെയാണ് ഏപ്രില് മാസം പുത്തന് മോഡല് പുറത്തിറങ്ങുന്ന കാര്യം സ്മാര്‍ട്ട്‌ഫോണ് ആരാധകരെ അറിയിച്ചത്. ഇരട്ട ക്യാമറയാകും പിന്നിലുള്ളതെന്നാണ് അറിയുന്നത്. ഇതിനുള്ള സൂചന നല്‍കി ചില ചിത്രങ്ങളും സോഷ്യല് മീഡിയയില് പ്രചരിക്കുന്നുണ്ട്.\nഓപ്പോ കഴിഞ്ഞ വര്‍ഷമാണ് റിയല്‍മി എന്ന പേരില് ഇന്ത്യയില് സബ് ബ്രാന്‍ഡ് പുറത്തിറക്കിയത്. വളരെ കുറഞ്ഞ കാലം കൊണ്ടുതന്നെ റിയല്‍മി ഫോണുകള് ഇന്ത്യന് വിപണിയില് ചലനമുണ്ടാക്കി. ഓപ്പോയില് നിന്നും തികച്ചും വ്യതിചലിച്ച് പുത്തന് ബ്രാന്‍ഡാവുകതന്നെയായിരുന്നു ലക്ഷ്യം. ഇത് ഇന്ത്യയില് ഒരുപരിധിവരെ വിജയിച്ചു.\nഇതിനെല്ലാം പുറമേ ഒരു കാര്യം കൂടി. സ്‌നാപ്ഡ്രാഗണ് 855 ചിപ്പ്‌സെറ്റില് കരുത്തന് സ്മാര്‍ട്ട്‌ഫോണ് മോഡല് പുറത്തിറക്കാന് ഓപ്പോ തയ്യാറെടുക്കുകയാണ്. ഫ്‌ളാ്ഷിപ്പ് ശ്രേണിയിലാകും ഈ ഫോണ് മത്സരിക്കുക. കരുത്തന് ബാറ്ററിയും ഈ ഫോണിലുണ്ടാകുമെന്നും അറിയുന്നു.\nStory first published: Wednesday, March 13, 2019, 8:00 [IST]


ഫാ. ടോം ഉഴുന്നാലില് സംഭവം ക്രൈസ്തവജനതയ്ക്കു നല്കുന്ന പാഠം - Sathyadeepam\n|^| Home -> Pangthi -> കാലവും കണ്ണാടിയും -> ഫാ. ടോം ഉഴുന്നാലില് സംഭവം ക്രൈസ്തവജനതയ്ക്കു നല്കുന്ന പാഠം\nഫാ. ടോം ഉഴുന്നാലില് സംഭവം ക്രൈസ്തവജനതയ്ക്കു നല്കുന്ന പാഠം\nഏറെ പ്രതീക്ഷയും സമാശ്വാസവും നല്കുന്ന ഒരു വാര്‍ത്തയാണു കഴിഞ്ഞ 12-ാം തീയതി ഉച്ചയോടുകൂടി നമ്മുടെ ഇടയിലേക്കു കടന്നുവന്നത്. ഏതാണ്ട് ഒന്നര വര്‍ഷത്തിലധികമായി അക്രമികളുടെ കയ്യില്‍പ്പെട്ടിരുന്ന ടോമച്ചന് മോചിതനായി എന്നുള്ള വാര്‍ത്ത ഇന്ത്യയിലെ ഓരോരുത്തര്‍ക്കും, വിശിഷ്യാ വിശ്വാസസമൂഹത്തിന്, എത്രയേറെ ആശ്വാസകരമായിരുന്നുവെന്നു പ്രത്യേകം പറയേണ്ടതില്ല.\nവിശ്വാസത്തിന്‍റെ ഭാഗത്തുനിന്നുകൊണ്ട് ഈ വിഷയത്തെ വിശകലനം ചെയ്യാനാണ് ഇവിടെ ശ്രമിക്കുന്നത്. ടോമച്ചന്‍റെ തിരോധാനത്തിന്‍റെ ദിവസം മുതല് അദ്ദേഹത്തെ തിരിച്ചു ലഭിക്കുന്നതിനുവേണ്ടി ഒരുപാടു പരിശ്രമങ്ങള് നമ്മള് നടത്തിയിരുന്നു. ഇവയില് ഏറ്റവും പ്രധാനമായി നമ്മള് നടത്തിയതു ദീര്‍ഘമായ പ്രാര്‍ത്ഥനകളായിരുന്നു. സീറോ-മലബാര് സഭയിലെ എല്ലാ മെത്രാന്മാരും ഒരുമിച്ചു സെന്‍റ് മേരീസ് കത്തിഡ്രല് ബസിലിക്കയില് വിശ്വാസസമൂഹത്തോടൊപ്പം നടത്തിയ പ്രാര്‍ത്ഥന ഈയവസരത്തില് പ്രത്യേകം ഓര്‍ക്കുകയാണ്. ഒപ്പംതന്നെ ലോകത്തിന്‍റെ വിവിധ ഭാഗങ്ങളില്, കേരളത്തില് വളരെ പ്രത്യേകമായും എല്ലാ പിതാക്കന്മാരും രൂപതകളും വിവിധ സന്ന്യാസസമൂഹങ്ങളുമെല്ലാം പ്രാര്‍ത്ഥനയിലായിരുന്നു.\nഒരു വര്‍ഷം കഴിഞ്ഞിട്ടും ഒന്നും പ്രത്യേകിച്ചു സംഭവിക്കാതെ വന്നപ്പോള് വിശ്വാസികളുടെയിടയില്‍നിന്നുതന്നെ ധാരാളം പേര് ചോദിച്ചു. എന്താണിതിന്‍റെ അവസ്ഥ. നാം ഇങ്ങനെ പ്രാര്‍ത്ഥിച്ചുകൊണ്ടിരുന്നിട്ട് എന്തു ഫലമാണു ലഭിക്കുക; അദ്ദേഹം ജീവനോടെ ഉണ്ടോ എന്നു നമുക്കറിയില്ലല്ലോ? ഇതിനെല്ലാം മറുപടിയെന്നോണം പ്രാര്‍ത്ഥനയുടെ വലിയ അര്‍ത്ഥങ്ങള്, ആഴങ്ങള് നമ്മുടെ വിശ്വാസജീവിതത്തിലേക്കു കടന്നുവരാന് ഇടയാക്കിയ ഒരു സംഭവമായി ടോം ഉഴുന്നാലിലച്ചന്‍റെ മോചനവാര്‍ത്ത.\nസുവിശേഷത്തിലുടനീളം ഈശോ പ്രാര്‍ത്ഥനയെപ്പറ്റി പ്രതിപാദിക്കുന്നുണ്ട്. ലൂക്കായുടെ സുവിശേഷ ത്തില് ഒരു ഉപമയിലൂടെ പറയുന്നു (ലൂക്കാ 11: 5-11). ഒരു രാത്രിയില് വിരുന്നുകാരന് കയറിവരുന്നു. ആ വീട്ടില് അപ്പമില്ല. അപ്പം തിരക്കി അടുത്ത വീടിനെ സമീപിക്കുന്നു. അവന് അതു കൊടുക്കാന് തയ്യാറാകുന്നില്ല. അപ്പമില്ല എന്നുള്ളതല്ല, മറിച്ച് ചില പ്രായോഗികബുദ്ധിമുട്ടുകളാണു പ്രശ്നമായി അവതരിപ്പിക്കുന്നത്. അവസാനം നിര്‍ബന്ധത്തിനു വഴങ്ങി അതു നല്കുന്നു.\nഈ ഉപമയും ഈശോ പ്രാര്‍ത്ഥനയെപ്പറ്റി മറ്റു സ്ഥലങ്ങളില് വിവരിക്കുന്നതും എല്ലാം ക്രോഡീകരിച്ചുകൊണ്ടു ബൈബിള് വ്യാഖ്യാതാക്കള് കൃത്യമായി പ്രാര്‍ത്ഥനയ്ക്കു രണ്ട് അടിസ്ഥാന യോഗ്യതകള് ഉണ്ടാകണം എന്നു പറയുന്നുണ്ട്. ഒന്നാമതായി ഞാന് കടന്നുചെല്ലുന്ന സ്ഥലത്ത് അപ്പമുണ്ട് എന്നുള്ള ബോദ്ധ്യം. അതാണ് ആ പാതിരാത്രിയില് അപ്പം തിരക്കി അങ്ങോട്ടു ചെല്ലാന് ഇടയാക്കിയത്. കാരണം, അവരെ സംബന്ധിച്ചു പൊതുവായ ബേക്കറികളിലാണ് അവര് അപ്പം ഉണ്ടാക്കിയിരുന്നത്. അതുകൊണ്ടുതന്നെ ഇന്ന് എന്‍റെ വീട്ടില് അപ്പം തീര്‍ന്നാല് ഇന്നു വൈകീട്ട് ടേണ് ഉണ്ടായവന്‍റെ വീട്ടില് അപ്പമുണ്ട് എന്ന് ഉറപ്പാണ്. അതു കൊണ്ടുതന്നെ ഞാന് ചെല്ലുന്നിടത്ത് അപ്പമുണ്ട് എന്ന ഉറപ്പിലാണ് അവന് അവിടെ ചെല്ലുന്നത്. ആയതിനാല് ആ ഉപമയില് ഒരിക്കലും ഇവിടെ അപ്പമില്ല, അതുകൊണ്ടു നിനക്കു തരാനാവില്ല എന്നു പറയുന്നില്ല എന്നതും പ്രത്യേകം ശ്രദ്ധിക്കേണ്ടതാണ്.\nചുരുക്കത്തില്, ഞാന് പ്രാര്‍ത്ഥിക്കുന്ന സംഗതി നല്കാന് എന്‍റെ ഈശോയ്ക്ക് തീര്‍ച്ചയായും കഴിവുണ്ട് എന്നുള്ള ഉത്തമ ബോദ്ധ്യമായിരിക്കണം പ്രാര്‍ത്ഥനയുടെ ഒന്നാമത്തെ മികവ്. യെമനില് നയതന്ത്രബന്ധമില്ലെങ്കിലും… ഒരുപക്ഷേ, എന്തെല്ലാം പ്രശ്നങ്ങള് ഉണ്ടെങ്കിലും… ആരെല്ലാമാണു പിടിച്ചുകൊണ്ടു പോയത് എന്നു നമുക്ക് അറിവില്ലെങ്കിലും. സര്‍വശക്തനായ ദൈവത്തിന് അസാദ്ധ്യമായി ഒന്നുമില്ല എന്നതായിരിക്കണം അവനു മുമ്പില് മുട്ടുമടക്കുന്നവര്‍ക്കുണ്ടാകേണ്ട അടിസ്ഥാന യോഗ്യത.\nദൈവം തിരുമനസ്സാകുന്നെങ്കില് അവന് ഈ ലോകത്തില് എന്തും സാധിക്കും എന്ന ഉറപ്പോടെ നമ്മള് പ്രാര്‍ത്ഥിക്കുന്നത്. ടോമച്ചന്‍റെ കാര്യത്തിലും രീതി വ്യത്യസ്തമായിരുന്നില്ല. ഇതിന്‍റെ പ്രായോഗിതകളെല്ലാം ഏറെ ബുദ്ധിമുട്ടേറിയതാണെന്നു നാം സമീപിച്ച സകലരും പറയുകയുണ്ടായി. വത്തിക്കാനില് നിന്നുപോലും അതിന്‍റെ ബുദ്ധിമുട്ടുകള് കൃത്യമായി അറിയിച്ചതാണ്. അബുദാബി കേന്ദ്രമാക്കിയുള്ള വികാരിയേറ്റിന്‍റെ പ്രവര്‍ത്തനങ്ങള്‍ക്കുള്ള തടസ്സങ്ങള് അവര് അറിയിച്ചതാണ്. ഇന്ത്യയുടെ വിദേശകാര്യ മന്ത്രാലയത്തെയും പ്രധാനമന്ത്രിയെപ്പോലും നാം കണ്ടപ്പോഴും അതിന്‍റെ ബുദ്ധിമുട്ടുകള് അറിയിച്ചതാണ്. പക്ഷേ, ഞാന് മുട്ടുമടക്കി വണങ്ങുന്ന തമ്പുരാന് ഒന്നും അസാദ്ധ്യമല്ല എന്നുള്ള വലിയ ബോദ്ധ്യം നമ്മെ, നിരന്തരമായി പ്രാര്‍ത്ഥിക്കാന് പ്രേരിപ്പിച്ചു. ഈ ലോകത്തില് നമ്മുടെ പ്രാര്‍ത്ഥനയുടെ ഒന്നാമത്തെ ഗുണം അതായിരിക്കണം.\nരണ്ടാമതായി ഇതു ദീര്‍ഘമായ പ്രാര്‍ത്ഥനയായിരുന്നു. 2016 മാര്‍ച്ച്4മുതലുള്ള പ്രാര്‍ത്ഥന 2017 സെപ്തംബര് 12 വരെ നീണ്ടു എന്നുള്ളത്. പലരും ചോദിച്ചു, എന്തുകൊണ്ട് ഇത് ഇങ്ങനെ? ഇനി പ്രാര്‍ത്ഥിച്ചിട്ടു ഫലമുണ്ടോ? എത്ര നാളായി പ്രാര്‍ത്ഥിക്കുന്നു? ഈശോ പറയുന്നു, നീ അവന്‍റെ വീടിന്‍റെ മുമ്പില്‍നിന്ന് അപ്പം ചോദിക്കുമ്പോള് ഒരു പ്രാവശ്യം ചോദിച്ചിട്ടു തന്നില്ലെങ്കില്‍പ്പോലും… അതിന് ഒരുപാടു പ്രായോഗിക ബുദ്ധിമുട്ടുകള് ഉണ്ടെങ്കില്‍പ്പോലും നിരന്തരമായ പ്രാര്‍ത്ഥന കേള്‍ക്കുന്ന ഒരു ദൈവം നമുക്കുണ്ട്. ഒന്നര വര്‍ഷമെന്നോ അതിലേറെ കാലഘട്ടമെന്നോ ഉള്ളതു കാര്യമാക്കേണ്ടതില്ല. ടോമച്ചനെ കാണാതായ ദിവസം മുതല് നമ്മള് പ്രാര്‍ത്ഥിക്കുകയായിരുന്നു. എല്ലാ ദേവാലയങ്ങളിലും ഉയര്‍ന്ന പ്രാര്‍ത്ഥനാമഞ്ജരികള് ദൈവസന്നിധിയിലേക്ക് ഉയരുകയായിരുന്നു. നിരന്തരമായ പ്രാര്‍ത്ഥന ദൈവത്തിന്‍റെ മനംമാറ്റാനല്ല, മറിച്ച് ദൈവഹിതം സ്വീകരിക്കത്തക്കതരത്തില് നാം രൂപപ്പെടുവാനാണ്. അതുകൊണ്ടാണ് നിരന്തരം പ്രാര്‍ത്ഥിക്കേണ്ടതിന്‍റെ ആവശ്യകത അവിടുന്ന് ആവര്‍ത്തിച്ച് ചൂണ്ടിക്കാട്ടുന്നത്. നീയും ദൈവവുമായിട്ടുള്ള വലിയ ബന്ധത്തിന്‍റെ അടയാളമെന്നോണം നീ പ്രാര്‍ത്ഥിച്ചുകൊണ്ടിരിക്കണം എന്ന്. തീര്‍ച്ചയായും അതും ടോമച്ചന്‍റെ കാര്യത്തില് സാദ്ധ്യമായിരിക്കുകയാണ്.\nഈ സംഭവവുമായി ബന്ധപ്പെട്ട് മാധ്യമങ്ങള് ആവര്‍ത്തിച്ചു ചോദിക്കുന്നത് ഇത് ആരു ചെയ്തു തന്നു എന്നാണ്. ഇത് ഒമാന് ഗവണ്‍മെന്‍റാണോ? അതോ വത്തിക്കാനാണോ? അല്ലെങ്കില് ഇന്ത്യന് ഗവണ്‍മെന്‍റാണോ? ഇവര് ആരുമല്ല. ഇവരിലൂടെ ഇതു ചെയ്തുതന്നതു ദൈവമാണ് എന്ന് ഉറപ്പിച്ചു പറയുന്നതാണു നമ്മുടെ അടിസ്ഥാനവിശ്വാസം.\nഒരുപാടു പ്രാര്‍ത്ഥിക്കുന്നവരാണു നാം പ്രാര്‍ത്ഥിച്ചിട്ടു ഫലങ്ങള് ലഭിക്കാത്തതിന്‍റെ പേരില് ഏറെ നിരാശപ്പെടുന്നവരുണ്ടാകും നമ്മുടെ കൂട്ടത്തില്. അവരെല്ലാം ഈ ടോമച്ചന്‍റെ സംഭവത്തില് നിന്നും ആത്മീയതയുടെ ആഴങ്ങള് പഠിക്കണം എന്നു മാത്രമാണ് ഇവിടെ കുറിക്കാനുള്ളത്. യഥാര്‍ത്ഥ പ്രാര്‍ത്ഥനയുടെ രണ്ട് അടിസ്ഥാനമൂല്യങ്ങള് നമ്മള് തീര്‍ച്ചയായിട്ടും ഓര്‍ത്തിരിക്കണം. ഒന്ന്, ഉറപ്പോടെ, വിശ്വാസത്തോടെ യേശുവിലുള്ള അചഞ്ചലമായ ബോദ്ധ്യത്തോടെ പ്രാര്‍ത്ഥിക്കണം. രണ്ട്, നിരന്തരമായി പ്രാര്‍ത്ഥിക്കണം. ഈശോ പറഞ്ഞു: അങ്ങനെയൊരു പ്രാര്‍ത്ഥനയുടെ മുമ്പില് ഒരു മലപോലും മാറി കടലില് വീണെന്നു വരാം. ഓരോ സംഭവങ്ങളും നമുക്കോരോ ഗുണപാഠങ്ങള് നല്കുന്നുണ്ട്. നമ്മുടെ വിശ്വാസത്തിന്‍റെ കണ്ണാടിയിലൂടെ നോക്കുമ്പോള് നമ്മള് പഠിക്കേണ്ട വലിയ പാഠം പ്രാര്‍ത്ഥനയുടെ വലിയ ചിന്താധാരകളാകട്ടെ. ടോമച്ചനെ മോചിതനാക്കിയ ദൈവത്തിന്‍റെ കരങ്ങളില് ഉപകരണങ്ങളായ സകലരെയും നന്ദിയോടെ ഓര്‍ക്കുന്നു.\nOne thought on “ഫാ. ടോം ഉഴുന്നാലില് സംഭവം ക്രൈസ്തവജനതയ്ക്കു നല്കുന്ന പാഠം”\n23 September, 2017 at 10:58 am\nYes Father, you said it rightly. It wasaMiracle done by our Living God. This was possible due to deep Faith among believers n Fervent Prayers. It’s proved that nothing is impossible for our God n we all must thank him for his wonders. Our Faith has been strengthened by the release of Rev Fr. Tom… All Glory to God.. Amen.


ഓൺലൈനായി വാങ്ങിയ ഭക്ഷണത്തിൽ നാൽപത് പാറ്റകൾ - Pravasishabdam\nHome News ഓൺലൈനായി വാങ്ങിയ ഭക്ഷണത്തിൽ നാൽപത് പാറ്റകൾ\nഓൺലൈനിൽ വാങ്ങിയ ഭക്ഷണം തുറന്നപ്പോൾ കണ്ടത് ഞെട്ടിക്കുന്ന കാഴ്ച്ച. 40 ഓളം ചത്ത പാറ്റകളാണ് ഭക്ഷണത്തിൽ ഉണ്ടായിരുന്നത്. ചൈനയിലാണ് സംഭവം. ഒരുകൂട്ടം സുഹൃത്തുക്കൾ ചേർന്നാണ് ഓൺലൈൻ ആപ് മുഖേന ഭക്ഷണം ബുക്ക് ചെയ്തത്.\nഭക്ഷണ പായ്ക്കറ്റ് തുറന്നപ്പോൾ ആദ്യം ഒരു പാറ്റയെ കണ്ടു. സംശയം തോന്നി വീണ്ടും തുറന്നതോടെയാണ് കൂടുതൽ പാറ്റകളെ കണ്ടത്. തുടർന്ന് ഒരു ടിഷ്യു പേപ്പറിൽ പാറ്റകളെ നിരത്തി വീഡിയോ ഷൂട്ട് ചെയ്ത് ഇവർ ലോകത്തെ അറിയിക്കുകയായിരുന്നു. സംഭവത്തിൽ പൊലീസിൽ പരാതിയും നൽകിയിട്ടുണ്ട്.\nPrevious articleമൂന്നു വയസുള്ള കുഞ്ഞിന്‍റെ ജനനേന്ദ്രിയം മുറിച്ചു മാറ്റി മന്ത്രവാദം; 37 കാരിയുടെ ക്രൂരത ബ്രിട്ടനിൽ\nNext articleചായയിലൂടെ ഏത് ശത്രുവിനെയും സുഹൃത്തായി മാറ്റാനാകും…നമ്മുടെ അഭിനന്ദന് വര്‍ധമാനെ സമാധാന ദൂതനാക്കി പാക് ചായക്കട


'ആര്‍ക്കെങ്കിലും ഉപകാരപ്പെടും'; 28 സംസ്ഥാനങ്ങളുടെ പട്ടികയുമായി വിദ്യാഭ്യാസമന്ത്രിയെ ട്രോളി പി കെ അബ്ദുറബ്ബ് - Keralabhooshanam Daily 'ആര്‍ക്കെങ്കിലും ഉപകാരപ്പെടും'; 28 സംസ്ഥാനങ്ങളുടെ പട്ടികയുമായി വിദ്യാഭ്യാസമന്ത്രിയെ ട്രോളി പി കെ അബ്ദുറബ്ബ്\nHome/NEWS/BREAKING NEWS/‘ആര്‍ക്കെങ്കിലും ഉപകാരപ്പെടും’; 28 സംസ്ഥാനങ്ങളുടെ പട്ടികയുമായി വിദ്യാഭ്യാസമന്ത്രിയെ ട്രോളി പി കെ അബ്ദുറബ്ബ്\nതിരുവനന്തപുരം: വിദ്യാഭ്യാസ മന്ത്രി വി ശിവന്‍കുട്ടിക്ക് പത്രസമ്മേളനത്തില് പറ്റിയ അമളിയെ ട്രോളി മുന് വിദ്യാഭ്യാസ മന്ത്രിയും മുസ്ലീംലീഗ് നേതാവുമായ പികെ അബ്ദുറബ്ബ്. സംസ്ഥാനത്ത് സ്‌കൂള് തുറക്കുന്നതുമായി ബന്ധപ്പെട്ട് ആരോഗ്യമന്ത്രി വീണ ജോര്‍ജുമായി ചേര്‍ന്ന് തിരുവനന്തപുരത്ത് നടന്ന വാര്‍ത്ത സമ്മേളനത്തില് ഇന്ത്യയില് 35 സംസ്ഥാനങ്ങളുണ്ടോ എന്ന് മന്ത്രി ശിവന്‍കുട്ടി ഉദ്യോഗസ്ഥരോട് ചോദിച്ചത്. നിലവില് സ്‌കൂളുകള് തുറന്ന സംസ്ഥാനങ്ങളുടെ എണ്ണം ചോദിക്കുമ്പോഴായിരുന്നു മന്ത്രിയുടെ ഈ സംശയം.\nഇതിന്റെ വീഡിയോ വ്യാപകമായി ട്രോള് ചെയ്യപ്പെട്ടപ്പോഴാണ് ഈ സംഭവത്തെ ട്രോളി മുന് വിദ്യാഭ്യാസ മന്ത്രി പി കെ അബ്ദുറബ്ബ് രംഗത്ത് എത്തിയത്. ഇന്ത്യയിലെ 28 സംസ്ഥാനങ്ങളുടെയും, 8 കേന്ദ്രഭരണ പ്രദേശങ്ങളുടെയും പേരുകള് താഴെ കൊടുക്കുന്നു. ആര്‍ക്കെങ്കിലും ഉപകാരപ്പെടും എന്ന ക്യാപ്ഷനില് സംസ്ഥാനങ്ങളുടെ പേരും, കേന്ദ്രഭരണ പ്രദേശങ്ങളുടെ പേരുകളുമാണ് മുന് മന്ത്രി നല്‍കിയിരിക്കുന്നത്. ഒപ്പം ഇന്ത്യയുടെ മാപ്പും ചേര്‍ത്തിട്ടുണ്ട്. മറ്റൊന്നും പരാമര്‍ശിച്ചിട്ടില്ലെങ്കിലും വി ശിവന്‍കുട്ടിക്ക് ഒരു മറുപടി എന്ന നിലയിലാണ് ട്രോള് എന്ന് വ്യക്തം.\nപി വി അന്‍വറിന്റെ ഭാര്യാപിതാവിന്റെ പേരിലുള്ള തടയണ; നിലവിലെ സ്ഥിതി ആശങ്ക ഉള്ളതല്ലെന്ന് സബ് കളക്ടര്\nകേന്ദ്ര സര്‍ക്കാരിന്റെ മുഖ്യ സാമ്പത്തിക ഉപദേഷ്ടാവ് കെ.വി.സുബ്രഹ്മണ്യന് സ്ഥാനമൊഴിയുന്നു


Marunadan Prayan: എന്‍റെ മലയാളമേ.....\nവ്യാഴാഴ്‌ച, ജനുവരി 31, 2013\nകനപ്പുള്ള വിയര്‍പ്പും വേണം.\nകാടിന് കഥ ചൊല്ലി\nനടക്കും നിന് പെരുംപൂര-\nഒരുമതന് ഗരിമ വേണം.\nPosted by പ്രയാണ് at 1/31/2013 11:46:00 PM\nഅര്‍ത്ഥവും വ്യാപ്തിയും അഴകുമില്ലാതെ തകര പോലെ മുളച്ചുവരുന്ന അനേകബ്ലോഗ് കവിതകളില് നിന്ന് ഈ മലയാളം തലയുയര്‍ത്തി മനോഹരിയായി നില്‍ക്കുന്നു.\nഇനിയും ഒന്നുകൂടെ വായിയ്ക്കട്ടെ\n2013, ഫെബ്രുവരി 1 1:12 AM\n2013, ഫെബ്രുവരി 1 12:40 PM\nമനോഹരം ...... ഭംഗിയുള്ള കവിത\n2013, ഫെബ്രുവരി 1 4:35 PM\nനല്ല കവിത കാമ്പുള്ള വിഷയം നന്നായി പറഞ്ഞു\n2013, ഫെബ്രുവരി 1 4:43 PM\nനല്ലൊരു കവിത,കഥ ആസ്വാദകനായ അജിത്തേട്ടൻ പറഞ്ഞതിലും വലുതായൊന്നും, കവിതാസ്വദനത്തിൽ വളരെ പിന്നിലായ എനിക്ക് പറയാനില്ല.\nഅജിത്തേട്ടന്റെ പറയൽ സത്യമാ ട്ടോ.\n2013, ഫെബ്രുവരി 1 4:45 PM\nSangeeth vinayakan പറഞ്ഞു...\n"നല്ല മലയാളം .. എന്റെ മലയാളം .. "\n2013, ഫെബ്രുവരി 1 5:17 PM\nസഫലമാകട്ടെ ഈ വ്യതിഥ സ്വപ്നങ്ങള്\n2013, ഫെബ്രുവരി 1 5:19 PM\nശ്യാമ കേര കേദാരമേ...\nസ്നേഹ സദനമായ് വെല്ക നീ...\n2013, ഫെബ്രുവരി 1 5:32 PM\n2013, ഫെബ്രുവരി 1 7:12 PM\nഇതെല്ലാം ജീവിതത്തിലെ മനോഹാരിത എല്ലാവരും പറയുന്നത് വേണം എന്ന് തന്നെ\n2013, ഫെബ്രുവരി 1 7:22 PM\nPhilip Verghese 'Ariel' പറഞ്ഞു...\nശ്രീ അജിത്തെട്ടന്‍പറഞ്ഞു മുബി മലയാളം ബ്ലോഗേര്‍സില് g + കൊടുത്ത നോട്ട് കണ്ടു ഇവിടെയത്തി. വന്നത് നന്നായി എന്ന് തോന്നുന്നു നിരവധി ചെറുതും വലുതുമായ പോസ്റ്റുകള് കവിതകള് ലേഖനങ്ങള് എല്ലാം കൊള്ളാം ചിലത് വായിച്ചു. ഈ കവിതയെപ്പറ്റി എന്ത് പറയാന്\nപറയേണ്ടത് മുഴുവന് അജിത്തെട്ടന് പറഞ്ഞു. പൂര്‍ണ്ണമായും അതിനോട് ചേരുന്നു.\nഅമ്മയെന്ന ആള് ദൈവത്തെപ്പറ്റി മാര്‍ത്തോമ്മാ വലിയ തിരുമേനി??? തട്ടി വിട്ട വാക്കുകള് അദ്ദേഹത്തിന്\nനാളിതുവരെയുണ്ടായിരുന്ന ബഹുമാനവും വിലയും താഴെ വീണുടഞ്ഞു എന്നെ പറയാനുള്ളൂ. ഇത്തരം ആള് ദൈവങ്ങള് കാട്ടിക്കൂട്ടുന്ന വികൃതികള് എത്ര കണ്ടാലും നമ്മള് മലയാളികള് പഠിക്കില്ലേ! എങ്ങനെ പഠിക്കും പഠിക്കും നമ്മെ നയിക്കാന് നാം തിരഞ്ഞെടുത്ത മാന്യന്‍മാര് തന്നെയല്ലേ അവരെ എഴുന്നള്ളിച്ചു കൊണ്ടു നടക്കുന്നതെന്ന് കാണുമ്പോള് സത്യത്തില് ലജ്ജ തോന്നുന്നു. അടുത്തിടെ അവര് നടത്തുന്ന ഒരു ആശുപത്രിയിലെ കോലാഹലങ്ങള് ടീവിയിലും മറ്റും കണ്ടിരുന്നു സ്വാമി വിവേകാനന്ദന്റെ വാക്കുകള് ഓര്‍മ്മയില് വരുന്നു, ആ ഭ്രാന്താലയം തന്നെയല്ലേ നമ്മുടെ കേരളം\n2013, ഫെബ്രുവരി 1 9:09 PM\nchundil punchiri baakki nirthipokunnu kavitha...\n2013, ഫെബ്രുവരി 1 10:38 PM\n2013, ഫെബ്രുവരി 1 10:50 PM\n@ P V Ariel\nകുറച്ചു സംശയത്തോടെയാണ് ഇങ്ങിനെയൊരു കവിത പോസ്റ്റ് ചെയ്തത്.പൊതുവേ ഇത്തരം ലളിതമായ കവിതകള് 'ഔട്ട് ഓഫ് ഫാഷന്' ആണെന്ന് കരുതുന്ന ചിലരെങ്കിലുമുണ്ടാവുമെന്ന് തോന്നുന്നു.നിങ്ങളുടെ അഭിപ്രായങ്ങള് വായിച്ചപ്പോള് സന്തോഷം തോന്നുന്നു.വന്നതിനും വായിച്ചതിനും അഭിപ്രായം പറഞ്ഞതിനും നന്ദി.\n2013, ഫെബ്രുവരി 1 10:57 PM\nദൽഹിയിലിരുന്ന് മലയാളത്തെ ഇങ്ങനെ ഓർക്കുകയും ആഗ്രഹിക്കുകയും ചെയ്യുന്നതിന്റെ ചാരുതയൊന്നു വേറെ തന്നെ. ലളിതമാവുന്നത് ഒരു തെറ്റല്ല തന്നെ.\n2013, ഫെബ്രുവരി25:09 AM\nMadhusudanan P.V. പറഞ്ഞു...\nഅതിമനോഹരമായ വരികളിലൊഴുകി ഞാൻ\n2013, ഫെബ്രുവരി25:18 AM\nകവിത മനോഹരം . മലയാളത്തിനു താങ്കള് ഒരു മുതല്‍ക്കൂട്ട് തന്നെ .\n2013, ഫെബ്രുവരി29:22 AM\n2013, ഫെബ്രുവരി210:54 AM\nഒരു നാടന് പാട്ട് ശൈലി നന്നായിരിക്കുന്നു ,ഗായിക കൂടിയായ കവിയിത്രിയെ അത് ഈ കവിത എഴുതാന് സഹായിച്ചു എന്ന് തോന്നുന്നു\nഇത് പാടി റെക്കോര്‍ഡ് ചെയ്യുമെന്ന് പ്രതീക്ഷിക്കട്ടെ\n2013, ഫെബ്രുവരി211:04 AM\n@ AMBUJAKSHAN NAIR\n@ Sureshkumar Punjhayil\nthanksalot for the inspiring comments.....:)\n2013, ഫെബ്രുവരി22:30 PM\nചില വാക്കുകള് പരിചയം പോരെന്ന് ചില ഫ്രണ്ട്സ് പറഞ്ഞതുകൊണ്ട് ഇവിടെ ചേര്‍ക്കുന്നു.\nമഴപ്പേച്ച് = മഴയുടെ സംസാരം സംഭാഷണം... ഇവിടെ- മഴയിലൂടെ കണ്‍വേ ചെയ്യുന്ന (സംസാരിക്കുന്ന)രീതി\nവിരുത്തം = പതുക്കെ ഇഴഞ്ഞരീതിയിലുള്ള കവിതചൊല്ലുന്ന രീതി, പഴമ- രണ്ടെടുത്താലും കൊള്ളാം.\nഗരിമ = ഗാംഭീര്യം വലുപ്പം.\n2013, ഫെബ്രുവരി22:38 PM\n2013, ഫെബ്രുവരി32:54 PM\nപാടിക്കേള്‍ക്കാന് കൊതി തോന്നുന്നു...\n2013, ഫെബ്രുവരി410:31 AM\n'Its my fault'\nഒരു മരണക്കുറിപ്പ്...... ജനനസുവിശേഷവും.


സ്വന്തം മണ്ണിന്റെ മണം തേടിയെത്തി ആപ്പിള് കര്‍ഷകര്‍ക്ക് കൈത്താങ്ങായിമാറി ഖുറാം മിര്\nആപ്പിളിന്റെ പറുദീസയാണ് കാശ്മീര്. കാശ്മീരി ആപ്പിളിന്റെ മധുവും സ്വാദുമാണ് ഇവയെ മറ്റുള്ളവയില് നിന്നു വേറിട്ടു നിറുത്തുന്ന പ്രത്യേകതകള്. 2015-2016 കാലയളവില് 19.43 ലക്ഷം മെട്രിക്ക് ടണ് ആണ് കാശ്മീരിലെ ആപ്പിളിന്റെ ഉല്‍പാദനം. ഉല്‍പാദിപ്പിക്കുന്ന ആപ്പിളിന്റെ 10-25 ശതമാനവും ഉപയോഗശൂന്യമായി പോകുന്നു. ആപ്പിള് സംസ്‌കരിച്ചു ശേഖരിക്കാനുള്ള സ്ഥലത്തിന്റെ അപര്യാപ്തതയാണ് പാഴാകാനുള്ള കാരണം. അതിനുള്ള പരിഹാരവുമായാണ് ഖുറാം മിര്, ഹര്‍ഷാ നാച്യുറലുമായെത്തിയത്. ഇന്ന് കര്‍ഷകര്‍ക്ക് തങ്ങളുടെ ഉത്പന്നം നഷ്ടത്തിന് വില്‍ക്കേണ്ടി വരുന്നില്ല.\nഖുറാം മിര് ഹൈസ്‌കൂള് പൂര്‍ത്തിയാക്കിയിട്ട് തുടര് വിദ്യാഭ്യാസത്തിനായി യു എസിലേക്ക് പോയി ബിരുദം നോടി അഞ്ചു വര്‍ഷം അവിടെത്തന്നെ ജോലിചെയ്തു. യു എസിലെ തന്റെ ജോലിയില് ഖുറാം സന്തുഷ്ടനല്ലായിരുന്നു സ്വന്തം നാട്ടില് സ്വതന്ത്രമായി എന്തെങ്കിലുംചെയ്യാന് ഖുറാം ആഗ്രഹിച്ചു. ഒരു മുന് കരുതലുമില്ലാതെ ഖുറാം കാശ്മീരിലേക്ക് തിരിച്ചു. തനിക്ക് അറിയാവുന്നവരോടെല്ലാം അഭിപ്രായങ്ങള് തേടി. അങ്ങനെ ഖുറാം തന്റെ സമൂഹത്തിന് ഉതകുന്നതരത്തില് എന്തെങ്കിലും ചെയ്യാന് തീരുമാനിച്ചു.\nശ്രീനഗറില് നിന്ന് ഒന്നര മണിക്കൂര് യാത്ര ചെയ്താല് ലാസ്സിപൂര എന്ന സംസ്ഥാനത്തില് എത്താം. ഇവിടെയാണ് ഖുറാം മിര് ജനിച്ചു വളര്‍ന്നത്. നാട്ടില് തിരിച്ചെത്തിയ ഖുറാം നാട്ടിലെ ആപ്പിള് വ്യവസായത്തില് കര്‍ഷകര് നേരിടുന്ന പ്രശ്‌നങ്ങളെക്കുറിച്ചു കര്‍ഷകനായ തന്റെ അച്ഛനില് നിന്നും മറ്റു കര്‍ഷകരില് നിന്നും മനസ്സിലാക്കി. അവര് നേരിടുന്ന ഏറ്റവും വലിയ പ്രശ്‌നം തങ്ങള്‍ക്കു ലഭിക്കുന്ന വിളവ് നല്ലരീതിയില് വിറ്റു കാശാക്കാന് സാധിക്കുന്നില്ല എന്നതാണ്. ഒരു തവണ പറിക്കുന്ന ആപ്പിളുകള് ഉപഭോക്താക്കളില് എത്താന് കുറഞ്ഞത് 45 ദിവസമെടുക്കും.\nഈ സമയം കൊണ്ട് 15-20 ശതമാനം ജലാംശം അതില് നിന്ന് നഷ്ടമാകും. നല്ല രീതിയില് സംസ്‌കരിച്ച് സൂക്ഷിക്കാനുള്ള സ്ഥലത്തിന്റെ അപര്യാപ്തതയാണ് ഇവര് നേരിടുന്ന ഏറ്റവും വലിയ പ്രശ്‌നം. ഇതുകാരണം തുച്ഛമായ വിലക്ക് വിറ്റഴിക്കേണ്ടി വരുന്നതിനാല് മതിയായ ലാഭം കിട്ടാതെ വരും. ഈ അവസ്തക്കുള്ള ശാശ്വത പരിഹാരമായാണ് 2008 ല് ഹര്‍ഷ നാച്യുറല്‍സ് പ്രവര്‍ത്തനമാരംഭിച്ചത്.\nആദ്യ കാലത്ത് 2000മില്യന് ടണ് സംഭരണ ശേഷിയുണ്ടായിരുന്നു ഹര്‍ഷാ നാച്യുറല്‍സിന്റെ ഖുറാംസ് കണ്‍ട്രോള്‍ഡ് അറ്റ്‌മോസ്പിയര് സ്റ്റോറേജിന് (സി എ എസ്സ്). ഇന്നത് 11000 മില്യണ് ടണ് ആയി. ഒരു പ്രാവശ്യം സി എ എസ്സില് സംഭരിക്കുന്ന ആപ്പിളുകള് 7-10 മാസം വരെ ഒരു കേടും കൂടാതെ സൂക്ഷിക്കാന് സാധിക്കുന്നു.7മാസം കഴിഞ്ഞാലും ഉപഭോക്താക്കളില് എത്തുമ്പോള് അതിന്റെ രുചിക്കോ ഗുണത്തിനോ ഒരു മാറ്റവും സംഭവിക്കില്ല, അപ്പോള് മരത്തില് നിന്നു പറിച്ചതു പോലെയുാകും.\nഇങ്ങനെ ഒരു സൗകര്യമുള്ളതുകൊണ്ട് കര്‍ഷകര്‍ക്കു തങ്ങളുടെ അധ്വാനത്തിന്റെ ഫലം ന്യായമായ വിലക്കു അവര്‍ക്കിഷടമുള്ളവര്‍ക്കു വില്‍ക്കുവാന് സാധിക്കുന്നു. ഇന്നു സി എ എസ്സില് മനുഷ്യരുടെ സഹായമില്ലാതെ നല്ല ആപ്പിളുകള് തിരഞ്ഞെടുക്കുന്നതും പാക്കിങ്ങും സോര്‍ട്ടിങ്ങും തുടങ്ങിയ എല്ലാ ജോലികളും യന്ത്രങ്ങള് തന്നെ ചെയ്യുന്നു. കൂടാതെ ഹര്‍ഷാ നാച്യുറല്‍സ് ഇന്ന് റിലയന്‍സ് ഫ്രഷുമായി ബിസിനസ്സ് കരാറില് ഏര്‍പ്പെട്ടിട്ടിണ്ട്. അതിനാല് കര്‍ഷകര്‍ക്ക് ഇടനിലക്കാരില്ലാതെ തങ്ങളുടെ ഉത്പന്നം വിപണിയില് എത്തിക്കുവാന് സാധിക്കുന്നു.\nസെന്‍ട്രല് ഇന്‍സ്റ്റിറ്റ്യൂട്ട് ഓഫ് ടെമ്പറേറ്റ് ഹോര്‍ട്ടി കള്‍ച്ചറിലെ ഡോ അബ്ദുള് അഹാദ് സോഫി കാശ്മീരിന്റെ ആദ്യത്തെ പോമോളജി ഡോക്ടറുമായി ചേര്‍ന്നു ഖുറാം റൂട്ട് റ്റു ഫ്രൂട്ടിനു രൂപം നല്കി. 2012ല് കാശ്മീരിന്റെ കാര്‍ഷിക കാലാവസ്ഥക്കനുസരിച്ച് പുതിയ ആപ്പിള് ഓര്‍ച്ചാട് വികസിപ്പിച്ചെടുത്തു. 2014ല് ഒരു ഹെക്ടറില് ഈ പുതുതായി വികസിപ്പിച്ചെടുത്ത ആപ്പിള് തൈകള് നട്ടു പിടിപ്പിച്ചു. ഒന്നര വഷം കഴിഞ്ഞപ്പോള് ആദ്യത്തെ വിളവെടുക്കാനും സാധിച്ചു. സാധാരണ പത്തുവര്‍ഷം കാത്തിരിക്കേണ്ടി വരും വിളവ് ലഭിക്കാനായി. ഇന്നു റൂട്ട് റ്റു ഫ്രൂട്ട് വഴി ഖുറാം നല്ല ഗുണനിലവാരമുള്ള കൂടുതല് വിളവു ലഭിക്കുന്ന ഓര്‍ച്ചാടുകള് ഉണ്ടാക്കാന് കര്‍ഷകരെ സഹായിക്കുന്നു.. ഈ വര്‍ഷാവസാനം 10 പുതിയ ഓര്‍ച്ചാടുകള് ഉണ്ടാക്കാനാണ് കര്‍ഷകരുടെ ശ്രമം.\nഫാം ടു യു വഴി ഖുറാം കര്‍ഷകരെ ഉപഭോക്താക്കളുമായി ബന്ധിപ്പിച്ചു. അക്കങ്ങളെ സ്‌നേഹിച്ചിരുന്ന ഖുറാം ഫാം റ്റു യു ബ്രാന്‍ഡിനു വേണ്ടി ഒരു ഇ ആര് പി സൊല്യൂഷന് ഉണ്ടാക്കി. ഫാം ടു യു പാക്കിന് പുറകില് ഒരു കോഡു നമ്പര് അച്ചടിച്ചിരിക്കുന്നു. ഈ നമ്പര് ഉപയോഗിച്ച് അവരുടെ ഓണ്‍ലൈന് സിസ്റ്റം വഴി കര്‍ഷകന്റെ വിശദ വിവരങ്ങള് ലഭിക്കുന്നു. കൂടാതെ എത്രരൂപ ലാഭമായി കര്‍ഷകര്‍ക്ക് ലഭിച്ചു എന്നു വരെ ഉപഭോക്താക്കള്‍ക്ക് അറിയാന് സാധിക്കുന്നു.\nഹര്‍ഷാ നാച്യുറല്‍സ് കര്‍ഷകര്‍ക്ക് ഇന്നോ ഫൈനാന്‍സും ചെയ്യുന്നുണ്ട് കര്‍ഷകര്‍ക്ക് സാമ്പത്തിക സഹായം ആവശ്യമായ സമയം ഹര്‍ഷാ നാച്യുറല്‍സില് നിന്നു ലഭിക്കുന്നു. യു എസില് തൊണ്ണൂറു ശതമാനം പച്ചക്കറികളും പഴ വര്‍ഗങ്ങളും സംസ്‌കരിച്ച് സൂക്ഷിക്കാനുള്ള സൗകര്യമുണ്ട് പക്ഷേ ഇന്ത്യയില് ഇതു വെറും ഒരു ശതമാനമാണ് ഇതില് മാറ്റം സംഭവിച്ചാല് നമ്മുടെ രാജ്യത്തെ കാര്‍ഷിക മേഖലയില് പല മാറ്റങ്ങളും സംഭവിക്കും. നമ്മുടെ ജീവിത പാതയില് പല തടസ്സങ്ങളും ഉണ്ടാകും. അതെല്ലാം ധൈര്യമായി തരണം ചെയ്താല് മാത്രമേ വിജയിക്കാന് സാധിക്കുകയുള്ളു. ഇതു ഖുറാം മീര് തന്റെ ജീവിതത്തില് നിന്നു പഠിച്ച പാഠമാണ്.


കോന്നിയില് ജനമനസ്സുകള് കീഴടക്കി കെ യു ജനീഷ് കുമാര്; കൊട്ടിക്കലാശം ഇന്ന് | Kairali News | kairalinewsonline.com\n20 ദിവസം നീണ്ടു നിന്ന പ്രചരണത്തിന് ഒടുവില് കോന്നിയില് ഇന്ന് കൊട്ടിക്കലാശം. നാളിതുവരെയുള്ള കോന്നിയുടെ ചരിത്രത്തിലെ ഏറ്റവും വീറും വാശിയുമുള്ള തെരഞ്ഞെടുപ്പ് പ്രചരണത്തിനാണ് മൂന്ന് മുന്നണികളും നേതൃത്വം നല്‍കിയത്. സര്‍ക്കാരിന്റെ ഭരണ നേട്ടങ്ങളില് ഊന്നി എല്‍ഡിഎഫ് വോട്ട് ചോദിക്കുമ്പോള് ശബരിമല അടക്കമുള്ള വൈകാരിക വിഷയങ്ങളാണ് യുഡിഎഫും ബിജെപിയും ഉന്നയിച്ചത്.\nകോന്നിയെ ഉപേക്ഷിച്ച് ആറ്റിങ്ങലിലേക്ക് പോയ അടൂര് പ്രകാശ് ആറ്റിങ്ങല് നിന്നും എംപി ആയി തെരഞ്ഞെടുക്കപ്പെട്ടതിനെ തുടര്‍ന്നാണ് കോന്നിയില് ഉപതെരഞ്ഞെടുപ്പ് വേണ്ടിവന്നത്. നീണ്ട ഇരുപത്തിമൂന്ന് വര്‍ഷക്കാലം കോന്നിയുടെ എംഎല്‍എ ആയിരുന്ന അടൂര് പ്രകാശ് മാറിയതോടെ ഈ മണ്ഡലം പിടിച്ചെടുക്കാന് എല്‍ഡിഎഫും നിലനിര്‍ത്താന് യുഡിഎഫും തമ്മില് പൊരിഞ്ഞ പോരാട്ടത്തിലാണ്.\nയുവജന നേതാവിന്റെ സ്ഥാനാര്‍ഥിത്വം ആദ്യം പ്രഖ്യാപിക്കുക വഴി മണ്ഡലത്തില് ആദ്യ റൗണ്ടില് തന്നെ ഇടതുമുന്നണി മുന്നില് വന്നു. കാല്‍നൂറ്റാണ്ടിലെ ഏറ്റവും അടുക്കും ചിട്ടയും ഉയര്‍ന്ന പ്രവര്‍ത്തനമാണ് ഇടതുമുന്നണി ഇത്തവണ സംഘടിപ്പിച്ചത്. സര്‍ക്കാരിന്റെ ഭരണ നേട്ടങ്ങള് ആയിരുന്നു പ്രധാനമായും ഇടതുമുന്നണി ഉയര്‍ത്തി കാണിച്ചത്. കോന്നി നിവാസിയായ യുവജന നേതാവ് ആണെന്ന പരിവേഷം കെ യു ജനീഷ് കുമാറിന് മണ്ഡലത്തില് പൊതു സ്വീകാര്യത ലഭിച്ചു .\nപ്രധാന എതിരാളിയായ യുഡിഎഫ് ക്യാംപ് ആദ്യം മുതല് തന്നെ അന്തശ്ചിദ്രങ്ങളാല് ആടിയുലഞ്ഞു. അടൂര് പ്രകാശ് നിര്‍ദേശിച്ച സ്ഥാനാര്‍ഥിക്ക് സീറ്റ് ലഭിക്കാതിരുന്നത് തുടക്കത്തിലെ കല്ലുകടിയായി. പ്രവര്‍ത്തനങ്ങള് പലപ്പോഴും താളം തെറ്റി. വിജയിച്ചാലും പരാജയപ്പെട്ടാലും അതിന് ഉത്തരവാദി അടൂര്‍പ്രകാശ് ആയിരിക്കുമെന്ന് കെപിസിസി അധ്യക്ഷനെ പ്രസ്താവന ഘട്ടത്തിലാണ് ഉണ്ടാവുന്നത്.\nപിറവം പള്ളി തര്‍ക്ക കേസില് യാക്കോബായ പക്ഷത്തിന് ഒപ്പമാണ് താന് എന്ന് ഉറക്കെ പ്രഖ്യാപിച്ച യുഡിഎഫ് കണ്‍വീനര് ബെന്നി ബെഹനാന്റെ നിലപാട് കൂനിന്മേല് കുരുവായി. ഓര്‍ത്തഡോക്‌സ വിശ്വാസിയായ റോബിന് പീറ്ററെ വെട്ടി എന്ന വില്ലന് പരിവേഷവും , പ്രചരണ ഘട്ടത്തില് ഇരുവരും നേരിട്ട് ഉരസിയതും മോഹന്‍രാജിന് പ്രതികൂല ഘടകങ്ങള് ആണ്. നായര് വോട്ടുകളിലാണ് കോണ്‍ഗ്രസ്സിന് കണ്ണ് . ശബരിമല സമരനായകന് പരിവേഷത്തോടെ ബിജെപി അവതരിപ്പിച്ച കെ സുരേന്ദ്രന് മറ്റു രണ്ടു മുന്നണികളെ കാള് ബഹുദൂരം പിന്നിലാണ്.\nതെരഞ്ഞെടുപ്പ് പ്രചരണം പൂര്‍ണ്ണമായും താളംതെറ്റിയ നിലയില് ആയിട്ടും മെല്ലെപോകും ഉദാസീനതയും ബിജെപി ക്യാമ്പില് നിലനില്‍ക്കുന്നു. പുറമേ നിന്നെത്തിയ പ്രവര്‍ത്തകരാണ് മിക്ക വീടുകളിലും സുരേന്ദ്രന്റെ പ്രചാരണ സാമഗ്രികള് എത്തിച്ചത് എന്നത് ഗൗരവം വര്‍ധിപ്പിക്കുകയാണ്.\nഒരുവേള തന്നോടൊപ്പം സെല്‍ഫിയെടുക്കാന് മാത്രമായി ആരും ഇങ്ങോട്ട് വരേണ്ടതില്ലെന്ന് സുരേന്ദ്രന് തന്നെ ബിജെപി പ്രവര്‍ത്തകരോട് പറയേണ്ടിവന്നു. എന്നാല് ശബരിമല അടക്കമുള്ള വിഷയങ്ങള് തങ്ങളെ തുണയ്ക്കും എന്നാണ് ബിജെപി കരുതുന്നത്. 20 ദിവസം നീണ്ട് നിന്ന പ്രചാരണത്തിന്റെ ചൂട് ഇന്ന് വൈകിട്ട് ആറ് മണി വരെ നിലനിര്‍ത്താന് ആവും മുന്നണികള് ശ്രമിക്കുക.


എസ്ഡിപിഐ ഇന്ത്യ മഹാരാജ്യത്തെ സ്നേഹിക്കുന്നവരല്ല; കൂടെക്കിടന്നവനേ രാപ്പനി അറിയൂ: പി.സി. ജോർജ്ജ് » Newsthen\nഅടുത്ത ബന്ധമുണ്ടായിരുന്നുവെന്നും അതുകൊണ്ട് പറയുന്നു, ഇവര് ഇന്ത്യ മഹാരാജ്യത്തെ സ്നേഹിക്കുന്നവരല്ല എന്നും പി സി ജോർജ്ജ്.കൂടെക്കിടന്നവനേ രാപ്പനി അറിയൂവെന്നും പി.സി. ജോര്‍ജ് പറഞ്ഞു.\n2015ല് തനിക്ക് പിന്തുണ നല്‍കിയവരാണ് എസ്.ഡി.പി.ഐ. വി.ഡി.സതീശന് മത വര്‍ഗീയ തീവ്രവാദികളുമായി ചേര്‍ന്ന് പി.സി. ജോര്‍ജിനെ അറസ്റ്റ് ചെയ്യാന് പിണറായിയോട് മത്സരിക്കുകയാണ്. കോണ്‍ഗ്രസിന്റെ പെട്ടിയില് അവസാന ആണിയും അടിച്ചേ വി.ഡി.സതീശന് അടങ്ങൂ. കോണ്‍ഗ്രസിന്റെ ചരിത്രത്തില് ഏറ്റവും മോശം പ്രതിപക്ഷ നേതാവാണ് വി.ഡി. എനിക്ക് സതീശനെ കുറിച്ച് ഇനിയും പറയാനുണ്ടെന്ന് സതീശനറിയാം. അത് എന്നെക്കൊണ്ട് പറയിക്കരുത് എന്നും പി സി ജോർജ്ജ് മുന്നറിയിപ്പ് നല്‍കി.\nവര്‍ഗീയ പ്രീണനം നടത്തി എങ്ങനെയും വോട്ടുനേടുക മാത്രമാണ് പിണറായിയുടെയും സതീശന്റെയും ലക്ഷ്യം. കാലം നിങ്ങള്‍ക്ക് മാപ്പ് നല്‍കില്ലെന്നും പി.സി.ജോർജ്ജ് പറഞ്ഞു.\nതാന് വിദ്വേഷ പ്രസംഗം നടത്തിയെന്ന് പിണറായി പറയുന്നു.താന് ആരെയും കൊന്നിട്ടില്ല. കലാപത്തിന് ആഹ്വാനം കൊടുത്തിട്ടില്ല.ആരുടെയും കയ്യും കാലും വെട്ടിയിട്ടില്ല.കണ്‍മുന്നില് കണ്ട സാമൂഹിക തിന്‍മകളെ ചൂണ്ടിക്കാണിക്കുകയാണ് ഞാൻ ചെയ്തത്. അത് പൊതു പ്രവര്‍ത്തകന്റെ കടമയാണ്.ഒരു സമുദായത്തിന്റെ ഏതെങ്കിലും വ്യക്തികളുടെ പ്രശ്നങ്ങള് ചൂണ്ടിക്കാട്ടുമ്ബോള് അത് ആ സമുദായത്തെ മുഴുവന് അപമാനിക്കലാണെന്ന് വരുത്തിത്തീര്‍ത്ത് സമുദായത്തിന്റെ വോട്ട് കിട്ടാന് വേണ്ടി ഇടത് വലത് മുന്നണികള് ശ്രമിക്കുകയാണെന്നും പി.സി. ജോര്‍ജ് ആരോപിച്ചു.\nതിരുവനന്തപുരത്തും വെണ്ണലയിലും സാമൂഹിക തിന്‍മകളെ ചൂണ്ടിക്കാണിക്കാന് ശ്രമിച്ചതാണ്. അതിനെ വര്‍ഗീയ വത്കരിക്കുകയും എന്നെ അറസ്റ്റ് ചെയ്ത് ജയിലിലടക്കുകയും ചെയ്തത് പിണറായി നടത്തിയ ക്രിമിനല് ഗൂഡാലോചനയുടെ ഭാഗമാണ്.വി ഡി സതീശൻ രാജാവിനേക്കാൾ വലിയ രാജഭക്തി ഉള്ളയാളാണ്.ക്രിസ്ത്യാനികളെ കൊന്നൊടുക്കിയവരാണ് ബി.ജെ.പിക്കാര് എന്ന് പിണറായി പറയുന്നു.ആരാണ് ക്രിസ്ത്യാനികളെ കൊല്ലുന്നത്. കേരള ചരിത്രത്തില് ഇ.എം.എസ് സര്‍ക്കാര് അങ്കമാലിയില് ഗര്‍ഭിണി ഉള്‍പ്പെടെ ഏഴ് ക്രൈസ്തവരെയാണ് വെടിവെച്ചുകൊന്നത്.അന്ന് മരിച്ചവരുടെ കല്ലറ അങ്കമാലി ദേവാലയത്തില് ഇപ്പോഴുമുണ്ട്.\nഇനി ഉത്തരേന്ത്യയിലെങ്ങാനും വല്ലവരും ക്രിസ്ത്യാനിയെ പീഡിപ്പിക്കുന്നുവെന്നറിഞ്ഞാല് അവര് എന്നെ വിളിച്ചാല് മതി.ഞാന് അത് അവസാനിപ്പിച്ചോളാമെന്നും പി.സി. ജോര്‍ജ് പറഞ്ഞു.\nബാലികാസദനത്തിൽ വിദ്യാർഥിനി ജീവനൊടുക്കിയ നിലയിൽ